SunOnline: Hukuru namaadhu kuran thibbaa badi jahai 16 meehun maraalaifi\nހުކުރު ނަމާދު ކުރަން ތިއްބައި ބަޑިޖަހައި 16 މީހުން މަރާލައިފި\nމުހައްމަދު ޖަވާދު ޔޫސުފު 13 Oct 2019, 11:24\nބުރްކީނާ ފާސޯގެ ބާތާ އަވަށުގެ މިސްކިތެއްގައި މުސްލިމުން ނަމާދުކުރަނީ\nވަގަދޫގޯ (އޮކްޓޯބަރު 13) : މިދިޔަ ހުކުރު ދުވަހު ބުރްކީނާ ފާސޯގެ މިސްކިތެއްގައި ހުކުރުނަމާދު ކުރަން ތިބި ބަޔަކަށް ހަމަލާދީ 16 މީހުން މަރާލައިފިއެވެ.\nހުޅަނގު އެފްރިކާގެ ގައުމެއް ކަމުގައިވާ ބުރްކީނާ ފާސޯގެ ހުކުރު މިސްކިތަކީ އެ ގައުމުގެ ހަމަނުޖެހުން ބޮޑު އުތުރު ސަރަހައްދެއްކަމަށްވާ ސަލްމޯސީގައި ހުންނަ މިސްކިތެކެވެ. ފުލުހުންނާ ރިޕޯޓުތައް ބުނާ ގޮތުން ހަމަލާދީފައި ވަނީ ބަޑި ހިފައިގެން ހުރި މީހެކެވެ. އެ މީހާ ބަޑިން ދިން ހަމަލާތަކުގައި ވަގުތުން 13 މީހަކު މަރުވި އިރު، އަނެއް ތިން މީހުން މަރުވީ ފަރުވާދެމުން ދަނިކޮށެވެ. އަދި ދެ މީހެއްގެ ހާލު ސީރިޔަސްކަމަށް ޚަބަރުތައް ބުނެއެވެ.\nސަލްމޯސީ ސަރަހައްދަކީ ދީނުގެ ނަމުގައި ތަކްފީރީ ފިކުރުގެންގުޅޭ، އައިއެސްއަށް ތާއީދުކުރާ މީހުން ހަރަކާތްތެރިވާ ސަރަހައްދެކެވެ. ހަރުކަށި މީހުންގެ ތެރޭގައި ހިމެނެނީ އަލްގައިދާއާއި، އައިއެސް ޖަމާއަތާ ގުޅިފައިވާ ހަނގުރާމަވެރިންނެވެ. ސަލްމޯސީގެ މިސްކިތަށް ދިން ޓެރަރިސްޓް ހަމަލާއަށްފަހު އެ ސަރަހައްދުގެ މުސްލިމުން އެ އަވަށް ދޫކޮށް ރައްކާތެރި ތަންތަނަށް ދިޔައެވެ.\nއިސްލާމްދީނުގެ ނަމުގައި ހަރުކަށި ތަކްފީރީ ފިކުގެންގުޅޭ މީހުން ކޮންޓްރޯލް ކުރުމަށްޓަކައި ބުރްކީނާ ފާސޯގެ ސަރުކާރުން ޔޫރަޕްގެ ބައެއް ގައުމުތަކުގެ ސިފައިން ގެނައި ފަހުން، ހަރުކަށި މީހުންގެ ހަމަލާތައްވަނީ އިތުރަށް ވަރުގަދަވެފައިވާ ކަމަށް ރިޕޯޓްތައް ބުނެއެވެ. ޓެރަރިޒަމާ ހަނގުރާމަކުރުމުގެ ނަމުގައި ބޭރު ސިފައިން ގެނައުމަށް ޓެރަރިސްޓު ޖަމާއަތްތައް ވަރުގަދަ ވަމުންދާ މައްސަލައިގައި އެގައުމުގެ އިދިކޮޅު ފަރާތްތައް ގެންދަނީ ސަރުކާރު ކުށްވެރި ކުރަމުންނެވެ.\nދުނިޔޭގެ އެންމެ ފަގީރު ގައުތަކުގެ ތެރޭގައި ހިމެނޭ ބުރްކީނާ ފާސޯއަކީ 2015 ވަނައަހަރާ ހަމައަށް އަމާން ގައުމެއްގެ ގޮތުގައި އޮތް ގައުމެކެވެ. އެގައުމުގައި ހަރުކަށި ފިކުރު ފެތުރެން ފަށާފައިވަނީ ނައިޖީރިއާގައި ހަރަކާތްތެރިވާ ބޯކޯ ހަރާމް ޖަމާއަތުގެ ހަނގުރާމަވެރިންގެ ސަބަބުންނާއި އަވަށްޓެރި މާލީ އަދި ނައިޖަރުގައި ހަރަކާތްތެރިވާ ހަރުކަށި ޖަމާއަތްތަކުގެ ސަބަބުން ކަމަށްވެއެވެ. އެފަދަ ހަނގުރާމަވެރިން ބުރްކީނާ ފާސޯގެ އުތުރާއި އިރުމަތީ ސަރަހައްދީ ރޮނގުހުރަސްކޮށް އެގައުމަށްވަދެ ޒުވާނުން ހަރުކަށި ފިކުރުގައި ޖައްސާކަމަށް އެގައުމުގެ މަސްއޫލުވެރިން ވިދާޅުވެއެވެ.\n2015 ވަނައަހަރުގެ ފަހުން ބުރްކީނާ ފާސޯގައި ހިނގަމުންދާ ހަރުކަށި އަމަލުތަކުގައި 1،000 މީހުން މަރުވެފައިވާއިރު މި އަމަލުތަކުގެ ޝިކާރައަކަށް ވެފައިވަނީ މުސްލިމުންނެވެ. މި ހަރުކަށި އަމަލުތަކުގެ ސަބަބުން ތިން ލައްކަ މީހުން ވަނީ އެމީހުންގެ އަވަށްތައް ދޫކޮށް ރައްކާތެރި ހިސާބުތަކަށް ހިޖުރަކޮށްފައެވެ. މީހުން ހިޖުރަކުރުމާއެކު އަވަށްތައް ފަޅުވުމުގެ ސަބަބުން 3،000 ސްކޫލްވަނީ ބަންދުކޮށްފައެވެ. (އަލްޖަޒީރާ)\nބައްދަލުވުމެއްގައި ފޯން ރިންގުވުމުން މީހަކު މަރާލައިފި


ފެށުން 2\n13 އެތަނުގައިވާ ފެން އާރުން އުފެދުނު ދެވަނަ ކޯރުގެ ނަމަކީ ޖީޙޫން އެވެ. އެކޯރު ދެމިފައިވީ ކޫޝް ސަރަހައްދުގެ އެއްކޮޅުން އަނެއްކޮޅަށެވެ. 14 މިއާރުން އުފެދުނު ތިންވަނަ ކޯރުގެ ނަމަކީ ދިޖްލަތެވެ. މި ކޯރު ދެމިފައިވީ އައްޝޫރުއޭ ކިޔުނު ސަރަހައްދުގެ އިރުމަތީގައެވެ. މިއާރުން އުފެދުނު ހަތަރު ވަނަ ކޯރުގެ ނަމަކީ ފުރާތު ކޯރެވެ.* މި ދެ ކޯރު މިހާރު ވަނީ އިރާގުގެ ސަރަހައްދުގައެވެ.\n21 ދެން މަތިވެރިރަސްކަލާނގެ އިންސާނާ ފުން ނިންޖަކުން ނިންދަވާލެއްވިއެވެ. އަދި އޭނާ ނިދީގެ ތެރޭގައި ވަނިކޮށް އޭނާގެ އަރިކަށިން ކަށިގަނޑެއް ނެންގެވުމަށްފަހު އެތަނަށް މަސް ލައްވައި ބައްދަވާލެއްވިއެވެ. 22 ދެން އެކަށިގަނޑުން މަތިވެރިރަސްކަލާނގެ އަންހެނަކު އުފެއްދެވުމަށްފަހު އޭނާ ފިރިހެނާގެ ކައިރިއަށް ގެންދެވިއެވެ.\n24 ފިރިހެނާ އޭނާގެ މައިންބަފައިން ދޫކޮށް ގޮސް އަންހެނާއާއެކު އެއް ހަށިގަނޑެއްގެ ގޮތުގައި ގުޅި އެކަތިގަނޑެއްގެ ގޮތުގައި އުޅެނީ މިހެންވެއެވެ.† މީގެ މާނައަކީ މައިންބަފައިން އެއްކޮށް ދޫކޮށްލުމެއް ނޫނެވެ. އެއީ އެންމެ އިސް ގުޅުމެއް ބާއްވަން ޖެހޭނީ އަނބިމީހާއާއެކުގައި ކަމަށެވެ.\n25 މިހިނދު ފިރިހެނާ އާއި އަންހެނާ ވަނީ އޮރިޔާން ޙާލުގައި ޢައުރަ ކަޝްފުވެގެންނެވެ. އެހެނަސް އެދެމީހުންކުރެ އެކަކަށްވެސް އެކަމާ މެދަކު ލަދުވެތި ވުމުގެ އިޙުސާސެއް ކުރެވިފައެއް ނުވެއެވެ.\n*2:14 މި ދެ ކޯރު މިހާރު ވަނީ އިރާގުގެ ސަރަހައްދުގައެވެ.\n†2:24 މީގެ މާނައަކީ މައިންބަފައިން އެއްކޮށް ދޫކޮށްލުމެއް ނޫނެވެ. އެއީ އެންމެ އިސް ގުޅުމެއް ބާއްވަން ޖެހޭނީ އަނބިމީހާއާއެކުގައި ކަމަށެވެ.


149 ކިލޯގެ މަސްތުވާތަކެތީގެ މައްސަލައިގައި ޕީޖީ ޝަމީމުގެ...\n149 ކިލޯގެ މަސްތުވާތަކެތީގެ މައްސަލަ\n149 ކިލޯގެ މަސްތުވާތަކެތީގެ މައްސަލައިގައި ޕީޖީ ޝަމީމުގެ ދިފާޢުގައި އިންތި!\nމި މައްސަލައިގައި ޕީޖީ ޝަމީމް ކޮމިޓީއަށް ހާޒިރުކުރުމަށް ވަނީ ނިންމާފައި\n149 ކިލޯގެ މަސްތުވާތަކެތީގެ މައްސަލަ ދަށު ކޯޓުން ބޭރުކޮށްލީ އިޖުރާޢީ ގިނަ މައްސަލަތަކެއް ހުރުމުން\nކުރީގައި ހުންނެވި ޕީޖީގެ ދައުރުގެ ތެރޭގައި އެފަދަ ބޮޑެތި އިހުމާލުތައްވެފައިވާކަން މިހާރު ވެސް އެނގެން އެބައޮތް - އިންތި\n19 ޖެނުއަރީ 2021 | އަންގާރަ 08:22\nކުރީގެ ޕްރޮސެކިއުޓަރ ޖެނެރަލް އައިޝަތު ބިޝާމް (ކ) މާފަންނު އުތުރު ދާއިރާގެ މެންބަރު އިމްތިޔާޒް ފަހުމީ (މ) އަދި މިހާރުގެ ޕީޖީ ހުސެއިން ޝަމީން (ވ)\nގދ. ހުޅުވާރުލުން ގިނަ އަދަދެއްގެ މަސްތުވާތަކެތި ފެނުނު މައްސަލައިގައި ކުރީގެ ޕްރޮސެކިއުޓަރ ޖެނެރަލް (ޕީޖީ) އައިޝަތު ބިޝާމް އިހުމާލުވެފައިވާކަމަށް ވިދާޅުވެ މިހާރުގެ ޕީޖީ ޙުސައިން ޝަމީމްގެ ދިފާޢުގައި މާފަންނު އުތުރު ދާއިރާގެ މެންބަރު އިމްތިޔާޒް ފަހުމީ ތެދުވެވަޑައިގެންފިއެވެ.\nގދ. ހުޅުވާރުލުން ގިނަ އަދަދެއްގެ މަސްތުވާތަކެތި ފެނުނު މައްސަލައިގައި ދަށު ކޯޓުގެ ނިންމުން އިސްތިއުނާފު ނުކުރުމަށް ޕްރޮސެކިއުޓަރ ޖެނެރަލް (ޕީޖީ) ޙުސައިން ޝަމީމް ނިންމެވި ސަބަބު ސާފުކުރުމަށް ރައްޔިތުންގެ މަޖިލީހުގެ ޖުޑީޝަރީ ކޮމިޓީން ވަނީ ނިންމާފައެވެ. އާދިއްތަ ދުވަހު އޮތް ކޮމިޓީ ބައްދަލުވުމުގައި ބައިވެރިވި މެމްބަރުން ވަނީ އެކަންކަން ސާފު ކުރުމަށް ޝަމީމް ކޮމިޓީއަށް ހާޒިރުކުރުމަށް ނިންމަވާފައިވެއެވެ. އަދި މި މައްސަލަ ރައްޔިތުންގެ މަޖިލީހުގެ 241 ކޮމިޓީއަށް ވެސް ވަނީ ހުށަހެޅިފައެވެ. އެއާއެކު މި މައްސަލަ ދެ ކޮމިޓީގެ ޖޮއިންޓް ކޮމިޓީއަކުން ބެލުމަށް ވެސް އާދިއްތަ ދުވަހު ބޭއްވުނު ޖުޑިޝަރީ ކޮމިޓީގެ ބައްދަލުވުމުގައި ވަނީ މަޝްވަރާ ކޮށްފައެވެ.\nކޮމިޓީއަށް ޝަމީމް ހާޒިރުކުރަން ނިންމި ނަމަވެސް، ހާޒިރު ކުރައްވާނެ ވަކި ދުވަހެއް ކޮމިޓީން އިޢުލާނުކޮށްފައެއް ނުވެއެވެ. 149 ކިލޯގެ މަސްތުވާތަކެތީގެ މައްސަލައިގައި ދަށު ކޯޓުގެ ނިންމުން އިސްތިއުނާފު ނުކުރުމަށް ނިންމުމާއި ގުޅިގެން، ކޮމިޓީއަށް ޝަމީމް ހާޒިރުކުރަން ނިންމާފައިވަނިކޮށް އެކަމާ ގުޅިގެން އިމްތިޔާޒު ކުރެއްވި ޓްވީޓެއްގައި ވިދާޅުވީ ކުރީގައި ހުންނެވި ޕީޖީގެ ދައުރުގެ ތެރޭގައި އެފަދަ ބޮޑެތި އިހުމާލުތައް ވެފައިވާކަން މިހާރު ވެސް އެނގެން އެބައޮތް ކަމަށެވެ. އަދި މުއައްސަސާއެއްގެ ގޮތުގައި މިހާރުގެ ޕީޖީ ޝަމީމަށް އެކަމުގެ މަޢުލޫމާތު ޖުޑިޝަރީ ކޮމިޓީއަށް އޮޅުން ފިލުވައިދެއްވޭނެ ކަމަށް ވެސް އިމްތިޔާޒު ވިދާޅުވިއެވެ.\n149 ކިލޯގެ މަސްތުވާތަކެތީގެ މައްސަލަ ދަށު ކޯޓުން ބޭރުކޮށްލީ އިޖުރާޢީ ގިނަ މައްސަލަތަކެއް ހުރުމުންނެވެ. އެގޮތުން މެޖިސްޓްރޭޓް ކޯޓުގެ އިހްތިޞާސް ހިނގާ މި މައްސަލައިގައި ފުރަތަމަ ދަޢުވާ ކޮށްފައިވަނީ ވެސް ކްރިމިނަލް ކޯޓުގައެވެ. އަދި ދަޢުވާކުރުމުގެ މުއްދަތާ ގުޅޭ މައްސަލަތަކެއް ވެސް އޭގެ ތެރޭގައި ހިމެނެއެވެ. އެގޮތުން މި މައްސަލައިގައި ދައުވާ ކުރުމަށް އޭރުގެ ޕީޖީއިން މެޖިސްޓްރޭޓް ކޯޓަށް މައްސަލަ ހުށަހަޅާފައިވަނީ ވެސް ދަޢުވާ ކުރުމުގެ މުއްދަތު ހަމަވި ފަހުންނެވެ.\nމި މައްސަލައިގައި5މީހަކަށް ކުރި ދަޢުވާ މެޖިސްޓްރޭޓް ކޯޓުން ބޭރުކޮށްލާފައިވަނީ މިހިނގާ ޖެނުއަރީ މަހުގެ 10 ވަނަ ދުވަހުއެވެ.\nކަނޑު މަގުން ރާއްޖެއަށް އެތެރެކޮށް، ގދ. އަތޮޅު ފަޅުރަށެއްގައި ވަޅުލާފައިވާ 149 ކިލޯގެ މަސްތުވާތަކެތި ފުލުހުން ހޯދީ 2019 ވަނަ އަހަރުގެ އެޕްރީލް މަހުގެ 29 ވަނަ ދުވަހުއެވެ. އެ 149 ކިލޯގެ މަސްތުވާތަކެތީގެ މަގުމަތީ އަގު އުޅެނީ ގާތްގަނޑަކަށް 260 މިލިއަން ރުފިޔާގައި ކަމަށް ފުލުހުން ބުނެ އެވެ. އޭރު މަސްތުވާތަކެތި އަތުލައިގަތްކަން ހާމަކޮށްފައިވަނީ ފުލުހުންގެ 86 ވަނަ އަހަރީ ދުވަހާ ގުޅިގެން ގދ. ތިނަދޫގައި ބޭއްވި ޑިނަރ ނައިޓްގައި ޕޮލިސް ކޮމިޝަނަރު މުހައްމަދު ހަމީދެވެ.


03 ޖެނުއަރީ 2020 - 06:09\nކުރިން ވެސް ވަރަށް ހިނގާނެ ކަމަށް ބެލެވެނު މި ފިލްމަށް އިންޑިއާ އިން އެކަނި ލިބުނު އާމްދަނީ 100 ކްރޯޑަށް އެރީ ރިލީޒްކުރިތާ ހަ ދުވަހުގެ ތެރޭގައި މިދިޔަ ބުދަ ދުވަހު އެވެ. އެ ދުވަހާ ހަމައަށް ފިލްމަށް އިންޑިއާ އިން އެކަނި 117.10 ކްރޯޑް ރުޕީސް (16 މިލިއަން ޑޮލަރު) ލިބުނެވެ.\nކަރަން ޖޯހަރު ޕްރޮޑިއުސްކޮށް، ރާޖް މެހެތާ ޑައިރެކްޓްކުރި ފިލްމަށް އިންޑިއާ އާއި އެ ގައުމުން ބޭރުގެ މާކެޓްތަކުން ބުދަ ދުވަހާ ހަމައަށް ލިބުނު ޖުމްލަ އާމްދަނީ 169.19 ކްރޯޑް ރުޕީސް (24 މިލިއަން ޑޮލަރު) އަށް އަރަ އެވެ.\n"ގުޑް ނިއުޒް" އަކީ އައިވީއެފްގެ އެހީގައި ދަރިން ހޯދަން އުޅޭ ދެމަފިރިއެއްގެ ދަރިފަނި އެހެން ދެމަފިރިއެއްގެ ދަރިފަންޏާ އޮޅުންބޮޅުން ވެގެން ހިނގާ ހާދިސާތަކެއް ދައްކުވައިދޭ ފެމިލީ ކޮމެޑީ އެކެވެ.\nމީގެ ކާސްޓުންނަކީ އަކްޝޭ ކުމާރާއި ކަރީނާ ކަޕޫރާއި ކިއާރާ އަދުވާނީގެ އިތުރުން ދިލްޖީތު ދޮސަންޖެވެ.\n"ދަ ބިގް ބުލް" ގެ ޕޯސްޓަރެއް\nއަޖޭ ދޭވްގަން ޕްރޮޑިއުސްކޮށް، އަބީޝެކް ބައްޗަން ލީޑް ރޯލް ކުޅޭ ފިލްމު "ދަ ބިގް ބުލް: އޭން އަންރިއަލް ސްޓޯރީ" ގެ ޕޯސްޓަރެއް ދައްކާލައިފި އެވެ.\nބައޮގްރަފިކަލް ފައިނޭންޝަލް ކްރައިމް-ޑްރާމާއެއްގެ ގޮތުގައި ކޫކީ ގްލާޓީ ޑައިރެކްޓް ކުރާ ފިލްމުގެ ބަތަލާ އަކީ އަބީޝެކާ އަލަށް މަސައްކަތް ކުރާ އިލިއާނާ ޑި ކްރޫޒެވެ. "ދަ ބިގް ބުލް" ގެ ކާސްޓުންގެ ތެރޭގައި ނިކިތާ ދައްތާ، ރާމް ކަޕޫރް އަދި ސޯހަމް ޝާހް ހިމެނެ އެވެ.\nޖުމްލަ 85 ކްރޯޑް ރުޕީސް (12 މިލިއަން ޑޮލަރު) ގެ ބަޖެޓަކުން ހަދާ ފިލްމު ރިލީޒް ކުރާނެ ތާރީހެއް އަދި އިއުލާނެއް ނުކުރެ އެވެ.\n"ތޫފާން" ގެ ފަސްޓް ލުކް ދައްކާލައިފި\nފަރްހާން އަޚްތަރު ބޮކްސިން ތެޅުންތެރިއެއްގެ ރޯލް ކުޅޭ ފިލްމު "ތޫފާން" ގައި އޭނާ ފެންނާނެ ގޮތް ދައްކާލައިފި އެވެ.\nއާންމުކޮށްފައިވާ ފޮޓޯގައި ފެންނަނީ ފަރްހާން ބޮކްސިން ރިންގްގެ ތެރޭގައި ހުއްޓަ އެވެ. "ތޫފާން" އަކީ 2013 ގައި ފަރްހާނަށް އެންމެ މޮޅު ބަތަލުގެ ނެޝަނަލް އެވޯޑް ލިބުނު ބައޮގްރަފިކަލް ޑްރާމާ "ބާގް މިލްކާ ބާގް" ގެ ޑައިރެކްޓަރު އޯމް ޕްރަކާޝް މެހެރާ ހަދާ ފިލްމެކެވެ. މީގެ ކާސްޓުންގެ ތެރޭގައި މުރުނާލް ތާކޫރު، ޕަރޭޝް ރާވަލް، އީޝާ ތަލްވާރު، ރިޝީ ކަޕޫރް، ސުޕްރިޔާ ޕަތަކް، ދަރުޝަން ކުމާރު، ވިޖޭ ރާޒް، ސޯނީ ރާޒްދާން އަދި ރާޖްޕަލް ޔާދަވް ހިމެނެ އެވެ.\nޖުމްލަ 50 ކްރޯޑް ރުޕީސް (7 މިލިއަން ޑޮލަރު) ގެ ބަޖެޓަކުން ހަދާ ފިލްމުގެ ސިނަމާތަކަށް އަންނާނީ އޮކްޓޯބަރު2ގަ އެވެ.\n"ލޫޑޯ" ގައި ރާޖް ތަފާތުވާނެ\nޑައިރެކްޓަރު އަނޫރާގް ބާސޫ ގެނެސްދޭ އެންތޮލޮޖީ ފިލްމު "ލޫޑޯ" ގައި ރާޖްކުމާރު ރާއޯ ފެންނާނެ ގޮތް ދައްކާލައިފި އެވެ.\nއާންމުކޮށްފައިވާ ފޮޓޯތަކަށް ބަލާ އިރު އޭނާ ފިލްމުގައި ފެންނާނީ ވަރަށް ތަފާތު ލުކްތަކެއްގަ އެވެ. "ލޫޑޯ" ގައި ރާޖްގެ ބަތަލާ އަކީ ފާތިމާ ސަނާ ޝެއިހެވެ.\nމި ފިލްމުގެ ކާސްޓުންގެ ތެރޭގައި އަބީޝެކް، ސާނިއާ މަލްއުތުރާ، އަދިތިޔާ ރޯއި ކަޕޫރް، ޕަންކަޖް ތުރިޕަތީ، ރޯނިތު ރޯއި، ޖިމް ސަރްބް، އިޝާން ބިޝްޓް އަދި ޕާލް މާނޭ ހިމެނެ އެވެ. މީގެ އިތުރުން އަނޫރާގް އެންމެ ފަހުން 2016 ގައި ގެނެސްދިން ފިލްމު "ޖައްގާ ޖާސޫސް" ގެ ބަތަލު ރަންބީރު ކަޕޫރްގެ ހާއްސަ ފެނިލުމެއް ހިމެނޭނެ އެވެ.\n"ލޫޑޯ" ރިލީޒް ކުރާނީ އޭޕްރީލް 24 ގަ އެވެ.\nއިތުރު ލިޔުންތައް ބޮލީވުޑް ބޮކްސް އޮފީސް ކަރީނާ ކަޕޫރު އަބީޝަކް ބައްޗަން އަޖޭ ދޭވްގަން ރަންބީރް ކަޕޫރު އަކްޝޭ ކުމާރު


Dhariaku hoadhan visnumuge kurin zika virus dhenegathun muhinmu\nދަރިއަކު ހޯދަން ވިސްނުމުގެ ކުރިން ޒިކާ ވައިރަސް ދެނެގަތުން މުހިންމު!\nމައިކްރޯސެފަލީގެ އަސަރުކޮށް ސިކުނޑި އާއި ބޮލުގެ ސައިޒު އައިބުވެފައިވާ ކުޑަކުއްޖަކު އުރާލައިގެން.\nއީޑީސް މަދިރީގެ ޒަރިއްޔާ އިން ޖެހޭ އެންމެ ނުރައްކާތެރި ބައްޔަކީ ޑެންގީހުން ކަމަށް ވެދާނެ އެވެ. އެކަމަކު ޑެންގީ އަށް ވުރެ މާ ބިރުވެރި ވައިރަސްއެއް އީޑީސް މަދިރީގެ ސަބަބުން މި ވަނީ ދުނިޔޭގައި އާންމުވެފަ އެވެ. ޒިކާ ވައިރަސް އެވެ.\nއެހެންވީމަ ޒިކާ ވައިރަސް އަކީ ކޮބައިތޯ އާއި މިހާ ބިރުވެރި ވައިރަހަކަށް އަދި ވަކިން ހާއްސަކޮށް ބަލިވެ އިންނަ އަންހެން މީހާގެ ބަނޑުގައި އޮންނަ ދަރިފުޅުގެ ފުރާނަ އަށް ނުރައްކާވާ ވަރުގެ ވައިހަރަކަށް ޒިކާވެފައިވަނީ ކީއްވެގެންތޯ ވެސް ބަލައިލުން ވަރަށް މުހިންމެވެ.\nޒިކާ ވައިރަސްގެ ނުރައްކާ ދެކުނު އެމެރިކާގެ އިން ފަހަނަޅައި ގޮސް މުޅި ދުނިޔެ އަށް ވެރިވެގަނެފައިވާއިރު މިއީ މީގެ ބަލިމަޑުކަމެއްގެ ދަށަށް ދުނިޔެ ގެންދިޔަ ފުރަތަމަ ފަހަރު ވެސްމެ އެވެ.\nމިއީ ކިހިނެތް ފެތުރޭ ވައިރަހެއް؟\nއީޑިސް މަދިރީގެ ޒަރިއްޔާ އިންނެވެ. ވައިރަސް އަރާފައިވާ މީހެއްގެ ގައިގައި އޭގެ މަދިރިއެއް ހަފައި ލޭ ބުއިމުމަށް ފަހު އެ މަދިރި ގޮސް އެހެން މީހެއްގެ ގައިގައި ހަފައިފި ނަމަ އެ މީހެއްގެ ގަޔަށް ވައިރަސް އަރާނެ އެވެ.\nއީޑިސް މަދިރި އަކީ ޑެންގީގެ އިތުރުން ޗިކުންގުންޏާ ވެސް ފަތުރާ މަދިރި އެވެ. މެލޭރިއާ ޖައްސާ މަދިރިއާ ހިލާފަށް އީޑިސް މަދިރި އަކީ ރޭނގަނޑު އޭގެ ޝީކާރައަށް ނުކުމެ އުޅޭ ނިކަން ނުރައްކާތެރި ސޫތްޕެކެވެ.\nއޭޝިއާ އަކީ މަދިރި އާލާވުމުގެ ފުރުސަތުގެ ބޮޑު މާހައުލަކަށްވާއިރު ސައިންސްވެރިން ވަނީ ދެކުނު އެމެރިކާގައި ފެތުރެމުންދާ ޒިކާ ވައިރަސްގެ ބަލިމަނޑުކަމަށް ވުރެ ބޮޑު ނުރައްކަލެއް އޭޝިއާގެ ގައުމުތަކަށް އެބައޮތް ކަމަށެވެ. ވަކިން ހާއްސަކޮށް ދެކުނު އޭޝިއާ އާއި އިރުމަތީގެ އޭޝިއާ ގައުމުތަކަށެވެ. މި ހިސާބަކީ މިހާރު ވެސް ޑެންގީ އާއި ޗިގުންގުންޔާގެ ނުރައްކަލަށް ވެސް ވަރަށް ބަލިކަށި ހިސާބެކެވެ.\nއީޑިސް މަދިރީގެ ޒަރިއްޔާއިން ފެތުރޭ ވައިރަހެއް ކަމުގައި މިހާތަނަށް ޒިކާ ވައިރަސް ގަބޫލުކުރެވިފައިވީ ނަމަވެސް ޖިންސީގުޅުން ވެސް ޒިކާ ވައިރަސް ވަނީ މި ހަފުތާގައި މީހެއްގެ ގަޔަށް އަރައިފަ އެވެ.\nބަލީގެ އަލާމާތްތަކަކީ ކޮބާ؟\nޒިކާ ވައިރަސް ޖެހިގެން މަރުވުމުގެ ފުރުސަތު ހަގީގަތުގައި ކުޑަ އެވެ. މިސާލަކަށް ޒިކާ ވައިރަސް އާއި ޑެންގީ އަށް ބަލާއިރު ފުރާނައަށް ގެއްލުންވުމުގެ ނުރައްކާ ޑެންގީގައި މާ ބޮޑެވެ. ޒިކާ އަކީ މުޅިން ތަފާތު ވައިރަހެކެވެ. އެހެން ނަމަވެސް ޑެންގީ ފަދަ ހުމެއްގެ އަލާމާތްތަކާ މާ ބޮޑު ތަފާތެއް ވެސް ނެތެވެ.\n- އާދައިގެ ވަރަކަށް ހުންއައިސްފައި ހުރުން\n- ލޯ ދުޅަވުން ނުވަތަ ރަތްވެފައި ހުރުން\n- ގަދަ އަށް ބޮލުގައި ރިއްސުން\n- ހުޅުހުޅުގައި ރިއްސުން\n- ގައިގައި ފިއްގަނޑުނަގައި ފާރުވެފައިހުރުން\nމި އަލާމާތްތައް ފެނި އެންމެފަހުން ޒިކާ ވައިރަސް އަށް ޕޮޒިޓިވްވިޔަސް ބަލިން ފަސޭހަކުރުމަށް ދެވޭނެ ވެކްސިނެއް ނުވަތަ އަވަސް ފަރުވާއެއް މިހާތަނަށް ހޯދިފައެއް ނެތެވެ. ސިއްހީ މާހިރުންގެ އެންމެ ބޮޑު ނަސޭހަތަކީ ޒިކާގެ އަލާމާތްތަކެއް ފެންނަން ފަށައިފި ނަމަ ވީހާ ވެސް ގިނައިން ދިޔާތަކެކި ބުއިން އިތުރުކުރުމެވެ.\nބަނޑުގައި އޮންނަން ދަރިފުޅަށް ނުރައްކާވަނީ ކިހިނެތް؟\nވައިރަސްގެ އަސަރުކޮށްފައި ހުންނަ މާބަނޑު އަންހެން މީހާގެ ބަނޑުގައި އޮންނަ ދަރިފުޅު ޒިކާ ވައިރަސްގެ ސަބަބުން އައިބުވާ ކަމަށް ތަޖުރިބާކާރުން ލަފާކޮށްފައިވިޔަސް މިއީ ސީދާ އޭގެ ހެކި މިހާތަނަށް ހޯދިފައިވާ ބުނުމެއް ނޫނެވެ. ނަމަވެސް ސައިންސްވެރިންނަށް މިހާތަނަށް ލިބިފައިވާ ކުރިއެރުންތަކަށް ބަލާއިރު، ޒިކާ ވައިރަސްގެ ކޭސްތަކުގައި މަރުވެފައިވާ ކުޑަކުދިންގެ ސިކުނޑިން މި ވައިރަސްގެ އަސަރު ފެނިފައިވެ އެވެ. އަދި ޕްލެސެންޓާ އާއި އެމްނިއޯޓިކް ފްލުއިޑް އިން ވެސް ވައިރަސް ފެނިފައިވެ އެވެ.\nމި ސަބަބާ ހެދި ސައިންސްވެރިން ބުނަމުން ދަނީ ކުޑަކުދިންނަށް ދިމާވާ ސިއްހީ މައްސަލައެއްކަމުގައިވާ މައިކްރޯސެފަލީ އަކީ ޒިކާ ވައިރަސްގެ ސަބަބުން ޖެހޭ ބައްޔެއް ކަމަށް ވެދާނެ ކަމަށެވެ. މައިކްރޯސެފަލީ ޖެހުމުން ކުޑަކުއްޖާގެ ސިކުނޑި ބޮޑުވުން ހުއްޓި ސިކުނޑި އާއި ބޯ ނިކަން ބޮޑަށް އައިބުވެ އެވެ.\nމައިކްރޯސެފަލީގެ ނުރައްކާ ބިނާވަނީ އޭގެ އަސަރު ކުއްޖާގެ ސިކުނޑިއަށް ކުރާ ގޮތަކަށެވެ. މިސާލަކަށް ހަށިގަނޑުގެ ދިރުން ހިފެހެއްޓުމަށް އަދާކުރަން ޖެހޭ ޒިންމާތައް ނެގޭ ފެންވަރަކަށް ސިކުނޑި ތަރައްގީވެފައިނުވާއިރު ދަރިފުޅު މަރުވުމުގެ ފުރުސަތު ބޮޑެވެ.\nމިއީ ރުބެއްލާގެ ސަބަބުން ވެސް ކުޑަކުދިންނަށް ދިމާވާ މައްސަލައެކެވެ. އަދި މާބަނޑު ދުވަސްވަރު މައިމީހާ މަސްތުވާތަކެތި ބޭނުންކުރުމަކީ ވެސް ބަނޑުގައި އޮންނަ ކުއްޖާ އަށް މައިކްރޯސެފަލީ ޖެހިދާނެ ސަބަބެކެވެ. މީގެ އިތުރުން ޖެނެޓިކް އައިބެއްގެ ސަބަބުން ވެސް މިހެން މެދުވެރިވެދާނެ އެވެ.\nވައިރަސް އިން ސަލާމަތްވާން ކިހާ ދުވަހެއް ނަގާފާނެ؟\nޒިކާ ވައިރަސްގެ ނުރައްކާ އާދަޔާހިލާފަށް ބޮޑުވުމާ ގުޅިގެން ދެކުނު އެމެރިކާގެ ބައެއް ގައުމުތަކުން ވަނީ ކުރިއަށް ދެ އަހަރެއްހާ ދުވަހު ކުދިން ނުހޯދުމަށް ވެސް އާންމުންނަށް އިލްތިމާސްކޮށްފަ އެވެ. މި ވައިރަސްގެ ސަބަބުން ކުޑަކުދިން އައިބުމުގެ ފުރުސަތު އޮތީމަ އާއި ވެކްސިނެއް އަދި ބަލިމަޑުކަމަށް އަވަސް ހައްލެއް ހޯދޭނެ މަގެއް ވެސް ނެތީމަ އެވެ.\nއެހެންވީމަ ބަލިޖެހޭ މީހާގެ ހަށިގަނޑުން ޒިކާ ވައިރަސް ފިލައިގެންދާން ނަގާނީ ކިހާ ދުވަހެއް ހެއްޔެވެ؟ މިއީ މުހިންމު ސުވާލެކެވެ. ސަބަބަކީ ޑޮކްޓަރުން ބުނަނީ ޒިކާ ވައިރަހުން ސަލާމަތްވުމަށް ފަހު ބަލިވެއިންނަ އަންހެން މީހާގެ ދަރިފުޅަށް ނުރައްކާ ކުޑަ ކަމަށެވެ.\nލަފާކުރެވޭ ގޮތުން ޒިކާ ވައިރަސް ހަށިގަނޑަށް އަރާފައިވާކަން ޓެސްޓްތަކުން އެނގެން މަދުވެގެން 12 ދުވަސް ނަގަ އެވެ. މިސާލަކަށް މި ވައިރަސް އެންމެ ހަލުވިކަމާ އެކު ފެތުރެމުން އަންނަ ބްރެޒިލް އަށް މީހަކު ކުރި ދަތުރެއްގެ އެންމެ ފަހު ދުވަހު އޭނާގެ ގަޔަށް ވައިރަސް އެރި ނަމަވެސް އޭގެ އަލާމާތްތައް އެމީހެއްގެ ގައިން ފެނުމަށް 12 ދުވަސް ނަގައިފާނެ އެވެ.\nކުއްޖަކު ހޯދުމަށް ވިސްނާ ނަމަ މިއީ ވަރަށް ބޮޑަށް ސަމާލުވާން ޖެހޭ ޕީރިއަޑެކެވެ.\nޒިކާ ވައިރަސް ހަށިގަނޑުން ފެނުމަށް ފަހު ފަރުވާ ދީގެން އެ ވައިރަސް އެއްކޮށް ފޮޅާލުމަށް މަދުވެގެން 21 ދުވަސް ނަގަ އެވެ. މިއީ ވައިރަސްގެ ހުރިހާ އަސަރެއް ހަށިގަނޑުން ދުއްވާލުމަށް ނަގާ ދުވަހުގެ އަދެވެ. މި 21 ދުވަހަށް ފަހު ބަލިވެއިނދެފި ނަމަ ބަނޑުގައި އުފެދޭ ކުއްޖާ އަށް ޒިކާގެ ބިރުވެރިކަމެއް ނެތެވެ.\nޒިކާ ވައިރަސް އަށް 69 އަހަރު\nމިހާތަނަށް ވެކްސިނެއް ހޯދިފައި ނުވާ މި ވައިރަސް އެންމެ ފުރަތަމަ ދެނެގަނެވިފައި ވަނީ 1947 ވަނަ އަހަރު އެފްރިކާގެ ގައުމެއް ކަމުގައިވާ ޔުގެންޑާ އިންނެވެ. ވައިރަސް ފެނުނީ ރާމާމަކުނުންނެވެ.\nއިންސާނެއްގެ ގަޔަށް އެންމެ ފުރަތަމަ މި ވައިރަސް އެރި ކަމަށް ރިކޯޑްކުރެވިފައި ވަނީ ނައިޖީރިއާ އިން 1954 ވަނަ އަހަރު އެވެ. އެއަށް ފަހު އެފްރިކާގެ އެހެން ގައުމުތަކުގަ އާއި ދެކުނު އިރުމަތީ އޭޝިއާ އަދި ޕެސިފިކްގެ ޖަޒީރާ ރަށްތަކުގައި ވެސް ބަލި ފެތުރުނެވެ. ނަމަވެސް މިދިޔަ އަހަރުގެ މެއި މަހު މި ވައިރަސް ބްރެޒިލް އިން ރިޕޯޓްކުރިފަހުން އޭގެ ނުރައްކާތެރިކަން ބޮޑުވެފައިވާ މިންވަރަށް މީގެ ކުރިއަކުން ޒިކާ ވައިރަސްގެ ނުރައްކާ ބޮޑުވެފައެއް ނުވެ އެވެ.\nޒިކާ ވައިރަސްގެ ބިރުވެރިކަމެއް ކުރިން ދުނިޔޭގައި ނެތީ ވެސް މި ވައިރަސް މީގެ ކުރިން އެހާ އާންމުވެފައިނުވާތީ އެވެ.\nބްރެޒިލް އަށް ފަހު ވައިރަސް ފެތުރެނީ ކޮން ގައުމުތަކެއްގައި؟\nސިއްހީ ތަޖުރިބާކާރުން ބުނަނީ މިއީ މިދިޔަ އަހަރު ދުނިޔެ ބިރުގަންނުވާލި އެބޯލާ ވައިރަހަށް ވުރެ ވެސް ނުރައްކާބޮޑު ބަލިމަޑުކަމަކަށް ވެދާނެ ކަމަށެވެ.\nބްރެޒިލްގައި ޒިކާ ވައިރަސް އަށް ޕޮޒިޓިވްވެފައިވާ މީހުންގެ އަދަދު މި ޖެނުއަރީ މަހުގެ ނިޔަލަށް 1.5 މިލިއަނަށް އަރާއިރު ކޮލަމްބިއާ އިން ވެސް 20،000 އަށް ވުރެ ގިނަ ކޭސް ވަނީ ފެނިފަ އެވެ.\nޒިކާ ވައިރަސްގެ ނުރައްކާ މިވަގުތަށް އެންމެ ބޮޑުވެގެން އުޅެނީ ދެކުނު އެމެރިކާގަ އެވެ. އެއަށް ފަހު ކެރީބިއަންގެ ރަށްތަކުގައި ވެސް ވައިރަސް ދަނީ ފެތުރެމުންނެވެ.\nދެކުނު އެމެރިކާގެ ބޮޑެތި ހުރިހާ ގައުމަކަށް ވައިރަސް އަރާފައިވާއިރު ޒިކާ ވައިރަސް މިހާރު ވަނީ އެމެރިކާ އާއ ޔޫރަޕުން ވެސް ފެނިފަ އެވެ.


01 Kotareege Apartment Thah Misarukaarun Dhanee Olhuvalaigen Vikkamun - Vaguthu\nކުރީގެ ރައީސް އަބްދުﷲ ޔާމީންގެ ސަރުކާރުން ފެށި ބޯހިޔާވަހިކަމުގެ މަޝްރޫޢުތަކުގެ ތެރެއިން ހުޅުމާލޭ ދެވަނަ ފިޔަވަހީގައި ކުރިއަށްދާ "ހިޔާ" މަޝްރޫގެ ތެރެއިން ތަރައްޤީކުރާ އެއްކޮޓަރީގެ ފްލެޓްތައް އޮޅުވާލައިގެން ވިއްކަމުންދާ ކަމަށް ރައްޔިތުންގެ މަޖިލީހުގެ ނައިފަރު ދާއިރާގެ މެމްބަރު އަހުމަދު ޝިޔާމް ވިދާޅުވެއްޖެއެވެ.\nމިއަދު މަޖިލީހުގައި ވާހަކަދައްކަވަމުން ޝިޔާމް ވިދާޅުވީ ދައުލަތަށް އާމްދަނީ ނުލިބޭތީ އެސްއޯއީތަކާއި އެކީގައި ސަރުކާރުން ވާހަކަދައްކައިގެން އެ ފްލެޓްތައް ބޮޑު އަގުގައި ވިއްކޭނެ އިންތިޒާމެއްގެ ތެރެއިން އެ މަސައްކަތް ކުރިއަށް ގެންދާކަމަށެވެ. އެއީ ނިކަމެތި ރައްޔިތުންނަށް ވެފައިވާ ވައުދުތަކާއި މުޅިން ޚިލާފު ކަމެއް ކަމަށާއި، އެއީ އިންސާފުތޯ އޭނާ ސުވާލު އުފެއްދެވިއެވެ.\nއަދި އެމްޑީޕީގެ ނުފޫޒުގަދަ މެމްބަރުން ދޭ ލިސްޓަކާއި އެއްގޮތަށް އެ ފްލެޓްތައް ދެމުންދާ ކަމަށް ވެސް އޭނާ ވަނީ ތުހުމަތުކުރައްވާފައެވެ.\n"ހޮހޮޅައަކަސް، ކޮތަރުކޮށްޓަކަސް އެތަން ބޭނުންވާ މީހުން އެބަ ތިބި. ފަހަރުގައި ޕްލޭނިން މިނިސްޓަރ އަސްލަމް އަށް އެތަން ހޮހޮޅައަކަށް ވެދާނެ. ކޮތަރުކޮށްޓަކަށް ވެދާނެ. ރައީސް އިބްރާހިމް މުހައްމަދު ސާލިހުއަށް އެއީ ކޮތަރުކޮށްޓަކަށް ވެދާނެ. އެހެންނަމަވެސް އިއްޒަތްތެރި ރައީސް މި ދަންނަވާ ނިކަމެތި އެތައް އާއިލާ އެއް އެބަތިބި އެ ފްލެޓްތައް ބޭނުންވާ." އޭނާ ވިދާޅުވިއެވެ.\nޝިޔާމް ވަނީ މި ސަރުކާރާއި އެމްޑީޕީ އިން ބޯޯހިޔާވަހިކަމަށް ވެފައިވާ ވައުދުތައް ނުފުއްދިވާތީ ރައްޔިތުން މާޔޫސްވެފައިވާ ކަމަށް ވިދާޅުވެފައެވެ. ޚާއްސަކޮށް މާލޭގެ ރައްޔިތުން މިހާރު އެމްޑީޕީ އާއި މެދު ނާއުންމީދުވެފައިވާ ކަމަށް އޭނާ ވިދާޅުވިއެވެ.\n"އެމްޑީޕީއިން ދައްކާ ވާހަކައަކާއި އަމަލާ ދިމައެއް ނުވެއޭ. އަޅުގަނޑުމެން ނެތިން މިކަމާއި މެދުގައި ދެރަވާކަށް ވެސް. އަދި ހަގީގަތް އޮޅުވާލާ ވާހަކަދަައްކާކަށް ވެސް. މާލޭ ސިޓީއަކީ އެމްޑީޕީއަށް ވަރަށް ތާޢީދު ކުރި ސިޓީއެއް. މާލޭގައި އޮތް އެންމެ ބޮޑު މައްސަލައަކީ ގެދޮރުވެރިކަމުގެ މައްސަލަ. އެ މައްސަލަ ހައްލުކޮށްދިނުމަށް އެމްޑީޕީއިން ދެއްކި ވާހަކަ މިއަދު ބިލާހަކަށް ވާތަން ރާއްޖޭގެ ރައްޔިތުންނަށް އެބަ ފެނޭ އިއްޒަތްތެރި ރައީސް." ޝިޔާމް ވިދާޅުވިއެވެ.\nއެއް ކޮޓަރީގެ އެޕާޓްމަންޓްތަކަށް ވީގޮތެއް ނޭންގިގެން ގިނަ އަދަދެއްގެ ރައްޔިތުން އަންނަނީ މީސް މީޑިއާގައި އެކަމުގެ ޝަކުވާތައް ކުރަމުންނެވެ. މިހާރު މަސައްކަތް ނިމުމަކަށް ގޮސްފައިވާ އެމްޕީއެލް އިން އެޅި 204 އެއްކޮޓަރީގެ އެޕާޓްމަންޓްތައް ވެސް ވިއްކާލާފައިވާ ކަމަށް މީޑިއާގައި ރިޕޯޓް ކޮށްފައި ވެއެވެ.\nފެބުރުއަރީ 23, 2021 15:12\n2008 ގައި އައި އެމް.ޑީ.ޕީ ސަރުކާރުން ހިއްކި ގުޅީފަޅަކީ "އިންސާނުން ދިރިއުޅެން އެއްގޮތަކަށްވެސް ރަގަޅުނޫން" ތަނެއްކަމަށް ކަޑައަޅައި މީޑިއާ އިން ހާމަކުރީ ހައުސިން މިނިސްޓަރަކަށް މުޢިއްޒު ހުންނެވި އިރު. އޭރު އޮތީ ޕީ.ޕީ.އެމް ގެ ސަރުކާރު. އަޅެ.. މިއީ ރަޢިއްޔަތުންނަށް އޮޅުވާލުމަކަށް ނުވޭބާ..!!! އެބިން އިންސާނުން ދިރިއުޅެން ކަމުނުދަނީ ކީއްވެބާ.... ޝިޔާމު ބުނުއްވާ ގޮތުން ޝިޔާމުގެ މައިކަކީ ރަޢިއްޔަތުންގެ މައިކެއް. ރަޢިއްޔަތުންގެ ތިޔަ މައިކުން މިސުވާލުގެ ޖަވާބު ރަޢިއްޔަތުންނަށް ސާފުކޮށްދެއްވާ ބައްލަވާ. އެބިން ހިއްކަން ވެލީގެ ބަދަލުގައި އެޅީ ޑީ.ޑީ.ޓީ ކުޑިތޯވެސް މުޢިއްޒު ކުރެން ސާފު ކުރައްވާތި.\nރައްޔިތުންގެ މައިކުން ވަރަށް ސާފުކޮށް އޮޅުންފިލާނޭހެން މިބުނަނީ މުއިއްޒު އެބުނީ ރަނގަޅަށް ކަމަށް. އެއީ އިންސާނުން އުޅެން ކަމުދާ ތަނެއް ނޫން. ސަބަބަކީ އިންޑަސްޓްރިއަލް ތަނަކާއި ކެމިކަލް ކުނި އަންދާ ތަނަކާއި ކުނިއަޅާ ކުނިގޮނޑަކާ ކާރީގައި އިންސާނުން އުޅޭކަށް ނުވާނެ.\nފެބުރުއަރީ 23, 2021 18:15\nއެމްޕީއެލް އިން އެޅި 204 ފުލެޓަށްވީގޮތް ސާފުކޮށްދިނުމަށް ގޮވާލަމެވެ.


އުސްފަސްގަނޑުން ގެންދިޔަ ހުރިހާ ތަކެތި ހަވާލު ކުރުމަށް ސިވިލް ކޯޓުން ފުލުހުންނަށް އަމުރުކޮށްފި. | Landhooinfo\nއުސްފަސްގަނޑުން ގެންދިޔަ ހުރިހާ ތަކެތި ހަވާލު ކުރުމަށް ސިވިލް ކޯޓުން ފުލުހުންނަށް އަމުރުކޮށްފި.\nއުސްފަސްގަނޑު ސަރަހައްދު ރޫޅާލުމަށްފަހު އެތަނުން ފުލުހުން ގެންދިޔަ ހުރިހާ ތަކެތި އެމް.ޑީ.ޕީއާއި ހަވާލުކުރުމަށް ސިވިލް ކޯޓުން ފުލުހުންނަށް އަމުރުކޮށްފިއެވެ.\nއުސްފަސްގަނޑު މައްސަލައިގައި އެމް.ޑީ.ޕީން ސިވިލް ކޯޓަށް ހުށައެޅި މައްސަލައިގައި ނެރެފައިވާ އަމުރުގައި ވަނީ މާދަމާ 10:00 ގެ ކުރިން އުސްފަސްގަނޑު ސަރަހައްދުން ގެންދިޔަ ހުރިހާ ތަކެތި އެމް.ޑީ.ޕީއާއި ހަވާލުކުރުމަށް ފުލުހުންގެ މައްޗަށް އަމުރު ކުރާ ކަމަށެވެ.\nސިފައިންނާއި، ގުޅިގެން ފުލުހުން އުސްފަސްގަނޑު ސަރަހައްދު ކޭމްޕް ރޫޅާލީ މިދިޔަ އަންގާރަ ދުވަހުއެވެ. އެތަން ރޫޅާލުމުގައި ފުލުހުންވަނީ ޖިނާއީ ކުށްތަކަށް މަގުފަހިވާފަދަ ތަފާތު ތަކެތި އެތަނުން ފެނިފައިވާކަމަށް ބުނެފައެވެ. އަދި މީޑިއާއަށްވެސްވަނީ އެތަކެތި ދައްކާފައެވެ.


Federal system: Rayyithunge shakuvaa thakuge hallu\nރައްޔިތުންގެ މަޖިލީހުގެ އިދާރާ-\nފެޑެރަލް ނިޒާމު: ރައްޔިތުންގެ ޝަކުވާ ތަކުގެ ހައްލު\n14 ސެޕްޓެމްބަރ 2021 - 18:58:21\nއަތޮޅުތަކުން ސީދާ އަވަށްޓެރި ގައުމުތަކަށް ގޮސް ވިޔަފާރިކޮށް، އެނބުރިއަތޮޅަށް އައިސް އެތަކެތި ވިއްކި އެވެ. އެވިޔަފާރި އުފައްދަނީ ބާނާ މަހުންނާއި ދިވެހިން އުފަންދާ ބާވަތްތަކުންނެވެ. މަސް ގަންނަނީ ބޭރަށް ދަތުރުކުރާ ވިޔަފާރިވެރީންނެވެ. އަތޮޅުގެ ކަންކަން ހަމަޖައްސަނީ އެވިޔަފާރިވެރީންނެވެ. އަތޮޅުތަކުގެ ތަނަވަސްކަން މާލެއަށް ވުރެ އިންތިހާއަށް މާބޮޑުވެ، އަތޮޅުތަކުގެ މުއްސަނދިކަން ހުރީ އަތްނުފޯރާ ފަށުގަ އެވެ. "ކޯޕަރޭޓިވް ސޮސައިޓީއެކޭ" ނުކިޔަސް ހިންގީ އެ އުސޫލުންނެވެ. އަތޮޅުން ބާނާ މަހުގެ ނަފާ އެންމެނަށްލިބޭ ގޮތަށެވެ.\nއެއީ މީގެ ގާތްގަނޑަކަށް 59 އަހަރުކުރިން، 1962ގެ ކުރިން ރާއްޖެ ހިނގަމުން އައި ގޮތެވެ. މަރުކަޒީ ސަރުކާރުގައި ސަލާން ޖަހާކަން އޭރުނުޖެހެ އެވެ. "ފެޑެރަލް ނިޒާމެ"ކޭ ނުކިޔަސް ފެޑެރަލް ނިޒާމަކުން ލިބޭ ހުރިހާމިނިވަންކަމެއް ލިބިގެން ރައްޔިތުންގެ ތިބީ ހައްގު މިންވަރު ހޯދައިގެންނެ އެވެ.\nމިއީ އޭގެ 59 އަހަރު ފަހެވެ. ރަށުން ގޯއްޗެއް ކަނޑާލެވެނީ ވެސް މަރުކަޒީ ސަރުކާރުގައި އާދޭސްކޮށް އެތައް ދުވަހެއްގެ އިންތިޒާރުގަ ތިބޭ ފަހުންނެވެ. މިސްކިތުގައި ހުރި ބޮކި ވެސް ބަދަލު ކުރެވެނީ އެހާލުންނެވެ. މިހެން ގޮސް ކިޔާނެކަމެއް ނެތެވެ. އަތޮޅުންނާއި ރަށުން ނިންމޭ ކަންތައްތައް އިންތިހާއަށް މަދުވި އެވެ. މާލޭގައި އޮތް މައި ސަރުކާރުގެ ބަހެއް ނުލިބި ކުރެވޭ އެއް ކަމެއް ވެސް ނެތް ފަދަ އިހުސާސްތައް މީހުންގެ ހިތުގައި ހިނގަން ފެށި އެވެ. އެ ހާލުގައި އުޅެނިކޮށް ދެން ދިވެހިން ކުރިމަތިލީ މާ މޮޅު ޒަމާނީ ގާނޫނު އަސާސީ އަކާ އެވެ.\nއެ ގާނޫނު އަސާސީގެ 230 ވަނަ މާއްދާގައި ވަނީ " ދިވެހި ރާއްޖޭގެ އިދާރީ ދާއިރާތައް ހިންގާންވާނީ ލާމަރުކަޒީ އުސޫލުންނެވެ." މިގޮތަށް އާ ގާނޫނު އަސާސީގައި ކަނޑައެޅުނު ދުވަހު މަޖިލީހުގެ ތަޅުމުގައި އުފާފާޅުކޮށް އަތް ޖެހި އެވެ. ހީވީ މާ ބޮޑު ކާމިޔާބީއެއް ދިވެހިންނަށް ލިބުނު ހެންނެވެ. ދުވަހަކު ވެސް ނުލިބޭ ފަދަ މިނިވަންކަމަކާއި ކާމިޔާބީއެއް އެ ދުވަހު ލިބުނު ކަމުގެ އުފާ ތަޅުމުގައި ބައެއް މެމްބަރުން ފާޅު ކުރި ނަމަވެސް ސުވާލަކީ އެ މާއްދާ އެގޮތަށް އޮވެ ފާސްވެގެން ކިހާވަރެއްގެ މިނިވަންކަމެއް ނުވަތަ ރަށްރަށުގެ ރައްޔިތުންގެ ކަންކަން އެ މީހުން ބޭނުންވާގޮތަށް ނިންމަން ލިބުނީ ކިހާ ވަރަކަށްތޯ އެވެ.\nދިވެހި ރާއްޖޭގެ އިދާރީ ދާއިރާތައް ހިންގާންވާނީ ލާމަރުކަޒީ އުސޫލުން ކަމަށް ކަނޑައަޅައި، އާ ގާނޫނު އަސާސީއަށް ގައުމު ހިންގަން ފެށިތާ މިއަހަރަށް 13 އަހަރު ފުރުނު އިރު ވެސް ރަށްރަށުން ކުރާ ޝަކުވާތައް މަދެއްނުވި އެވެ. އަދި ވެސް ޝަކުވާތައް ދަނީ އޮހެމުންނެވެ.\nއާ ގާނޫނު އަސާސީގެ ދަށުން ރާއްޖޭގެ ވެރިކަން ކުރަން ފުތަރަމަ ލިބުނީ މިހާރުވެސް ވެރިކަން ކުރާ ކޯލިޝަނުގައި ހިމެނޭ މައި ޕާޓީކަމަށްވާ އެމްޑީޕީގެ ކެނޑިޑޭޓް ރައީސް މުހައްމަދު ނަޝީދަށެވެ. ރައީސް ނަޝީދުގެ ވެރިކަން ދައުރު ހަމަވުމުގެ ކުރިން އެންމެ ތިން އަހަރުތެރޭގައި ވެއްޓިގެންދިޔަ އިރު ވެސް ރައްޔިތުންގެ ޝަކުވާތަކަށް މާ ބޮޑުތަނުން ހައްލެއް ލިބިފައެއްނުވެ އެވެ.\nލާމަރުކަޒީ އުސޫލުން ރާއްޖެ ހިންގުމުގެ ވާހަކަ އެންމެ އަޑު ހަރުކޮށް ދައްކަނީ މޯލްޑިވިއަން ޑިމޮކްރަޓިކް ޕާޓީ (އެމްޑީޕީ)ންނެވެ. ކެމްޕޭންތަކާ ދިމާކޮށް އެޕާޓީން ވިއްކާ އެންމެ ބޮޑު އެއްވާހަކައަކީ އެވާހަކައެވެ. 2008ގައި އެމްޑީޕީގެ ފުރަތަމަ ވެރިކަން ފެށިގެން އައިއިރުވެސް ރައްޔިތުން އެންމެ ބޮޑަށް އުންމީދު ކުރި ކަމަކީވެސް އެއީ އެވެ. އެކަމަކު ސުވާލަކީ މިއަދާ ހަމައަށް އައިއިރުވެސް ރައްޔިތުންނަށް ރައްޔިތުންގެ ކަންކަން ގާތުން ނިންމާލުމުގެ ފުރުސަތު ލިބިފައި އެބައޮތްތޯއެވެ؟ ލިބިފައިވަނީ ކިހާ މިންވަރަކަށް ހެއްޔެވެ؟ ޖަވާބުގައި ބުނަން ޖެހެނީ ދެއްކި ވާހަކަގެ ސަބަބުން ރައްޔިތު މީހާ އުއްމީދުކުރި ވަރާ ގާތަށް ވެސް ލާމަރުކަޒީ ކުރުމުން ލިބޭނޭކަމަށް ބުނާ ބާރުތައް ރައްޔިތުންނަށް ލިބިފައި ނެތެވެ. މިކަމަކީ ވަކި ޕާޓީއެއް ބުނީތީ ރަނގަޅުވާ ނިޒާމެއްވެސް ނޫނެވެ.\nދާދިފަހުން ރައީސް ނިންމެވި ނިންމެވުމެކެވެ. ރ.އަތޮޅު އަލިފުށީގައި އެއާޕޯޓެއް އަޅަން ނިންމެވިއެވެ. އަލިފުށީގައި އެއާޕޯޓެއް އަޅަން ރައީސް ނިންމެވީ ކުއްލި ގޮތަކަށް ކަމަށް ބުނެ ބައެއް މީހުން ވާހަކަ ދައްކަން ފެށިއެވެ. އެރަށުގައި 451 މިލިއަން ރުފިޔާ ހަރަދުކޮށްގެން ހިންގާ މަޝްރޫއު އެއްގެ ދަށުން އެއާޕޯޓެއް އަޅަން އެމްޓީސީސީއާ ހަވާލުކޮށް އެ އެއްބަސްވުމުގައި ސެޕްޓެމްބަރު 1 ވަނަ ދުވަހު ވަނީ ސޮއިކުރެވިފައެވެ. އެ އެއާޕޯޓް އަޅަން އެއްބަސްވުމުގައި ސޮއި ކުރި ދުވަހުން ފެށިގެން ރ. އަތޮޅުގައި ވަނީ ހިޔާލު ތަފާތުވުންތަކެއް އުފެދިފައެވެ. އެހިޔާލު ތަފާތުވުން ތަކާއެކު އެއް ބަޔަކު ރ. އަތޮޅުގެ ދެކުނު ބިތުގައި އެއާޕޯޓެއް ތަރައްގީ ކުރުމަށް ބާރު އެޅުމުގެ ގޮތުން މަސައްކަތްތަކެއް އޭރު ފެށި އެވެ. އެމަސައްކަތުގައި ބައިވެރިވަނީ ރ. އަތޮޅުގެ ކިނޮޅަހާއި، ފައިނު، އިނގުރައިދޫ، އިންނަމާދޫ، ރަސްމާދޫ، މާކުރަތު، މީދޫ އަދި މަޑުއްވަރީ ރައްޔިތުންކަމަށް ރ. ކިނޮޅަހު ކައުންސިލްގެ ރައީސް އަހުމަދު ހުސައިން ވިދާޅުވި އެވެ.\nކިނޮޅަހު ކައުންސިލުން ބުނީ ރ. އަތޮޅުގެ ދެކުނު ބިތުގައި އެއާޕޯޓެއް އެޅުމަށް ބާރު އެޅުމުގެ މަސައްކަތް ކުރަނީ ގިނަ ރަށްރަށަށް އެކަމުން ލިބޭ ފައިދާ ބޮޑުވުމުންކަމަށާއި އެއާޕޯޓެއް ނެތުމުން އުފުލަން ޖެހޭ ތަކުލީފު ބޮޑުވުމުގެ ސަބަބުން ކަމަށެވެ. އަލިފުށީގައި އެއާޕޯޓެއް އަޅަން ރައީސް ސޯލިހު ނިންމި ނިންމުމާ މެދު ރ. އަތޮޅުގެ ދެކުނު ބިތުގެ ރައްޔިތުންގެ ކަން ބޮޑުވުން އޮތީ އެ މީހުންގެ ހިޔާލެއްވެސް ނެތި ވާނުވާވެސް އެ މީހުންނަށް އެނގުމަކާ ނުލައި ނިންމީމަ އެވެ.\nމިއީ މަރުކަޒީ ސަރުކާރުން ކަންކަން ނިންމުމުން ދިމާވެފައިވާ ކަމެކެވެ. ސަރުކާރުގައި އޭރަކު ތިބޭ ބައެއްގެ ނިންމުން ތަންފީޒުވެގެންދަނީ އެސަރަހައްދެއްގެ ރައްޔިތުންގެ ކެކުޅުންތަކަށް މާބޮޑު ތަސައްލީއެއް ނުލިބިއެވެ. ބަސް ބުނުމުގެ މިނިވަންކަން އޮތަސް ކަން ނިންމުމުގެ ބާރެއް ނޯވެއެވެ. ކަން ނިންމަނީ މައި ސަރުކާރުންނެވެ. ހަގީގަތުގައި ވެސް އެ ސަރަހައްދަށް އެންމެ މަންފާ ބޮޑުގޮތަކީ އެއީ ކަމަށްނުވެ ހިނގައިދާނެ އެވެ. މިއީ ލާމަރުކަޒީ ސަރުކާރުގެ ބާރުތައް މާ ބޮޑުވުމުން ނިކުންނަ ހިޔާލު ތަފާތުވުންތަކެެވެ. މިއީ ލާމަރުކަޒު ކުރުމެއް ކަމަށް ނުވެދާނެ އެވެ. އެ ގޮތަށް އެކަންވާއިރު ނަމަކަށް ލާމަރުކަޒީ ކުރުމުގެ ބޭނުމެއް އެބަ އޮތްތޯ އެވެ.\nސުވާލަކީ ކައުންސިލތްތައް ނުވަތަ އަތޮޅުތަކުގެ ރައްޔިތުން ބޭނުން ނުވާ ގޮތްގޮތަށް ކަންކަން ނިންމަން ޖެހެނީ ކީއްވެހެއްޔެވެ؟ އަތުގައި އޮތް ބާރެއް ދޫނުވެގެން އުޅެނީ ކީއްވެހެއްޔެވެ؟ ދާދި ފަހުން ރަށްރަށަށް ރައީސް ކުރެއްވި ދަތުރުފުޅުންވެސް ފެނުނީ ރާއްޖޭގައި ޒަމާނުއްސުރެ އޮތް ސަގާފަތެވެ. ވެރިން އަރިހު ރައްޔިތުން ކަންކަމު ދަންނަވާ މަންޒަރެވެ. ދަންނަވަ ދަންނަވާ ތިބެންވީއެވެ. ކޮށްދެއްވާނީ، ކޮށްދެއްވަން ފެނިވަޑައިގެންނެވީމައެވެ. ރަސްކަމުގެ ޒަމާނާ ހުރީ ކޮން ތަފާތެއް ހެއްޔެވެ؟ ރަސްކަލަކަށް ހުންނަ މީހާވެސް ކަން ކޮށްދެއްވާނީ އެ ރަސްކަލަކަށް އެކަން އެއީ މުހިއްމު ކަމަކަށް ފެނުނީމައެވެ.\nކަން މިހެން އޮތުމުގެ ސަބަބުން ކޮންމެ ކޮންމެ ސަރުކާރެއް އަޔަސް ރައްޔިތުންނަށް ލިބެނީ ކުޑަބާރެކެވެ. އެމީހުންނަށް ސީދާ އެމީހުން ބޭނުންވާ ގޮތަށް ކަންކަން ނިންމުމުގެ ބާރެއް ނުލިބެއެވެ. ދިވެހި ރާއްޖެއަކީ ކުދިކުދި ގިނަ އަތޮޅުތަކަކަށް ބެހިފައިވާ ރަށްތަކެއްގެ މައްޗަށް އެކުލެވިގެންވާ ގައުމެކެވެ. ރަށްތަކެއްގެ މައްޗަށް އެކުލެވޭ ވިއްސަކަށް އަތޮޅެވެ.\nޒަމާނުއްސުރެ ރާއްޖޭގެ ކަންކަން ހިނގަމުން މިއަންނަނީ މަރުކަޒީ ނިޒާމެއްގެތެރެއިންނެވެ. މައިސަރުކާރުން ކަންކުރަމުންގެންދާގޮތަށެވެ. އެއާދަކާދައިގެ މަތިން މިއަދާ ހަމައަށް އައިއިރުވެސް އެކަން އަދި މިވަނީ ބަދަލެއް ނުގެނެވި އެވެ. އަތޮޅުތަކުގައި ހުންނަ ފަޅުރަށްތައްވެސް ހުންނަނީ މައިސަރުކާރުން ބޭނުން މީހަކަށް ދީފައެވެ. އެމީހާގެ ކިބައިން އެހެން މީހަކަށް ދެވެއެވެ. އަދި އެގޮތަށް ފަސް ހަ މީހެއްގެ ކިޔޫއެއް ހެދޭގޮތަށް ރަށްތައް ދެވިފައިވެސް ހުއްޓެވެ. މައިސަރުކާރުގެ ބާރުގައެވެ.\nލާމަރުކަޒީ ގާނޫނުގައި ބުނަނީ "ލާމަރުކަޒީ އުޞޫލުން ދިވެހިރާއްޖޭގެ އިދާރީ ދާއިރާތައް ހިންގުމުގެ ބޭނުމަކީ، ދިވެހިރާއްޖޭގެ އެކި ރަށްރަށުގައި ދިރިއުޅޭ ރައްޔިތުންގެ ކަންކަން، ދީމިޤްރާޠީ އަދި ޖަވާބުދާރީ ވަނިވި އުޞޫލުން ރައްޔިތުން އަމިއްލައަށް ނިންމުމަށް މަގުފަހިކޮށް، އިޖްތިމާޢީ ގޮތުންނާއި، އިޤްތިޞާދީ ގޮތުންނާއި، ޘަޤާފީ ގޮތުން ދިވެހިރާއްޖޭގެ ރަށްރަށުގައި ދިރިއުޅޭ ރައްޔިތުންގެ ދިރިއުޅުމުގެ ފެންވަރު މަތިކޮށް، ރައްޔިތުން ބާރުވެރިކޮށް، ރައްޔިތުންނާ އެންމެ ގާތުންފުޅާ ދާއިރާއެއްގައި ޚިދުމަތް ލިބޭނެ މަގު ފަހިކޮށްދީ، ދިވެހިރާއްޖޭގެ ރަށްރަށުގައި އަމާން ވެއްޓެއް ޤާއިމްކުރުމެވެ." މިއީ ލާމަރުކަޒު ކުރުމުގެ ބޭނުން ކަމަށް ގާނޫނުގައި ބުނާ ގޮތެވެ. އެކަމަކު ފުރިހަމަ މާނައިގައި އެކަމެއް ނުކުރެއެވެ.\nއެހެން މިސާލެކެވެ. ދާދި ފަހުން ރައީސްގެ އަރިހުގައި ގއ.އަތޮޅު ކައުންސިލާއި ، ރ. އަތޮޅު ކައުންސިލުން އެދުނީ އެ އަތޮޅު ކައުންސިލްތައް ހިންގުމަށް ފަޅުރަށެއް ދެއްވުމަށެވެ. އެހެންނަމަވެސް ރައީސްގެ ޖަވާބަކީ "ހިމޭން"ކަމެވެ. ރައްޔިތުންނަށް ހައްގު މިންވަރު ހޯދުމަށާއި ވެރިކަމުގައި ތިބޭ ބަޔަކު ބޭނުންގޮތަކަށް އެކަމެއް ނިންމާލައި އަސްލު ހައްގުވެރިންގެ ބަހަކާއި ބާރެއް ނުހިނގަ އެވެ. ފެޑެރަލް ނިޒާމެއް އޮންނަން ޖެހެނީ އެހެންވެގެންނެވެ.\nލާމަރުކަޒީކޮށްގެން ގައުމު ހިންގަން އުޅޭތާ 13 އަހަރުވީ އިރު ވެސް ރައްޔިތުން ބޭނުންވި ކަންކަން ހާސިލެއްނުވި އެވެ. ލާމަރުކަޒީ ކުރަނީ ނަމަކަން ނޫން ކަމަކަށް ނުވި އެވެ. އެހެންކަމުން ނަމަކަށް ލާމަރުކަޒީ ކުރުމުގެ ބަދަލުގައި މި ގައުމުގެ އަސްލު ހައްގުވެރިންނަށް އެ މީހުންގެ ހައްގު ދެވޭނެ ނިޒާމަކަށް ވަނީ ބޭނުންވެފަ އެވެ. ރައްޔިތުންގެ ކަންކަން ރައްޔިތުން ކައިރިން ނިންމުމަށެވެ. އާދޭސް ކުރުމުގެ ނިޒާމް ދޫކޮށްލުމަށެވެ. އެކަންވާނީ އެކަން ކުރުމުގެ ހިތްވަރެއް ހުރެގެންނެވެ. ފެޑެރަލް ނިޒާމަކީ ބާރުތައް ސަރަހައްދުތައް ދީގެން އެސަރަހައްދެއްގެ ކަންކަން އެސަރަހައްދަކުން ނިންމާ އުސޫލެކެވެ. މުހިއްމު ބައެއް ކަންކަން ނިންމުމަށް އެމީހުންގެ އަމިއްލަ އުސޫލުތަކަކާއި ގަވާއިދުތަކެއް ހަދައި ހިންގުމުގެ ބާރުތައްވެސް ދިނުމެވެ.\nއެކަން ކުރެވޭނެ ގޮތްތައް މިހާރު ފަހި ކޮށްދީ އެފުރުސަތު ހުޅުވާލުމަކީ އެންމެ ފަސޭހަ އަދި ތަރައްގީ އަށް އެޅޭނޭ މުހިއްމު ފިޔަވަޅެކެވެ. ބޭނުންވަނީ އެކަން ކުރުމުގެ ހިތްވަރެވެ. އެގޮތަށް އެކަން ނުކުރުމުން ލިބޭ ގެއްލުން ބޮޑެވެ. ކުޑަ މިސާލެކެވެ. މާލޭގައި މިއޮތް ތޮއްޖެހުމެވެ. ރާއްޖޭގެ ރަށްރަށް ހިންގުމުގެ ބާރު ސަރަހައްދުތަކަށް ދިނުމުން މާލެއަށް މިއޮތް ތޮއްޖެހުމުގެ ބިރު މުޅިން ފިލައިގެން ދާނެއެވެ. އިޖްތިމާއީ އެތައް ކަމެއް ހައްލުވާނެއެވެ. ގައުމުގައި ހަމަޖެހުމާއި މަސަލަސްކަން ގާއިމް ވެގެންދާނެއެވެ. ރައީސް ވަޑައިގެންނެވުމުން މިހާރު އެ އޮއްސާލާ ޝަކުވާތައް އިންތިހާއަށް މަދުވެ މިހާރަށްވުރެ ލާމަރުކަޒީވެގެންދާނެ އެވެ.\nވެރިކަންވެރިކަމުގެ ނިޒާމުރައީސް އޮފީސްރައީސް ޞާލިޙްވަޒީރުންގެ މަޖިލިސްރައްޔިތުންގެ މަޖިލިސް


Hasadhaverikamaai, Yousufgefaan Vaahaka Handhaan Kohdhee Jameel Ge Tweeteh Maumoon Ah - Vaguthu\nޖަމީލް އާއި މައުމޫން - ފޮޓޯ:އަވަސް\nސަލާމްލެއްވި يوسف عليه السلام އަށް ދިމާވި ކަންކަން ހަނދާނަށް ގެނެސް ކުރީގެ ނައިބު ރައީސް ޑރ.މުހައްމަދު ޖަމީލް އަހްމަދު ކުރީގެ ރައީސް އަލްއުސްތާޛް މައުމޫން އަބްދުލްޤައްޔޫމަށް ޓްވީޓެއް ކުރައްވައިފިއެވެ.\nޖަމީލްގެ ޓްވީޓްގައި ވިދާޅުވީ ޙަސަދަވެރިކަމުގެ އަލިފާންގަޑު ގިނަފަހަރަށް ރޯވަނީ ޢާއިލާތަކުގެ ތެރެއިން ކަމަށެވެ. އެއަށްފަހު ޖަމީލް ވިދާޅުވީ ރައީސް މައުމޫން އަދިވެސް ހުންނެވީ މިސަރުކާރާއި އެކުގައި ކަމަށެވެ.\nދެން ޖަމީލްގެ ޓްވީޓްގައި ވަނީ ޔޫސުފް ސޫރަތުގެ ހަތްވަނަ އާޔަތާއި އެއާޔަތުގެ މާނަ ލިޔުއްވާފައެވެ.\nއެއާޔަތުގައި ﷲ ވަހީކުރައްވާފައި ވަނީ لَّقَدْ كَانَ فِي يُوسُفَ وَإِخْوَتِهِ آيَاتٌ لِّلسَّائِلِينَ މާނައީ: يوسف ގެފާނާއި، އެކަލޭގެފާނުގެ أخ ންގެ ވާހަކައިގައި، سؤال ކުރާ މީހުންނަށް، ހެކިތަކެއްވާކަން ކަށަވަރެވެ.\nޙަސަދަވެރިކަމުގެ އަލިފާންގަޑު ގިނަފަހަރަށް ރޯވަނީ ޢާއިލާތަކުގެތެރެއިން. ރ.މައުމޫނު އަދިވެސް ސަރުކާރާއެކު\n﴿7﴾ ۞ لَّقَدْ كَانَ فِي يُوسُفَ وَإِخْوَتِهِ آيَاتٌ لِّلسَّائِلِينَ\nيوسف ގެފާނާއި، އެކަލޭގެފާނުގެ أخ ންގެ ވާހަކައިގައި،\nسؤال ކުރާ މީހުންނަށް، ހެކިތަކެއްވާކަން ކަށަވަރެވެ.\n— Mohamed Jameel Ahmed (@MJameelAhmed) November 28, 2021\nޖަމީލްގެ ނުސީދާ ބަހުގެ ހަމަލާއެއް މައުމޫނަށް މިއަމާޒުވީ އަންނަ އަންގާރަ ދުވަހު ކުރީގެ ރައީސް ޔާމީން މިނިވަން ވާނެ ކަމަށް މައުމޫންގެ ދަރިކަލުން ޣައްސާން މައުމޫން ވިދާޅުވުމުން އެގޮތައް ވާހަކަ ނުދައްކަވަން ޖަމީލް ގޮވާލައްވާފައިވާ ދަނޑިވަޅެއްގައެވެ.\nޣައްސާން ދެއްކެވި ވާހަކަ ޖަމީލް އޮޅުވާލީ ކަމަށް ޕީޕީއެމްގެ ބައެއް މެންބަރުން ނުސީދާކޮށް މީސް މީޑިއާގައި ވިދާޅުވެފައި ވެއެވެ. ބައެއް މެންބަރުން ވަނީ ޣައްސާން އުޅުއްވަނީ ޕީޕީއެމްގެ ރިޔާސީ ޓިކެޓް ހޯއްދަވަން ކަމަށް ވެސް ތުހުމަތު ކުރައްވާފައެވެ.\nޖަމީލް މިއަދު މައުމޫނަށް އަމާޒުކޮށް ބަހުގެ ހަމަލާއެއް ދެއްވި ނަމަވެސް ޔާމީންގެ ވެރިކަމުގައި ޖަމީލް "އެކަހެރިކޮށްފައި" ހުރިއިރު ވެސް މައުމޫން ވަނީ ޖަމީލާއި ގާތް ގުޅުމެއް ބާއްވާފައެވެ. އޭރު މައުމޫނަށް ތާއިދު ކުރާ ބައެއް މެންބަރުން ބޭއްވި ބައްދަލުވުންތަކުގައި ވެސް ޖަމީލް ބައިވެރިކުރެއްވެވިއެވެ.\nނަމަވެސް ރައީސް ސޯލިހްގެ ވެރިކަން ފެށުނުފަހުން މައުމޫން ދެއްކެވި ބައެއް ވާހަކަތަކަށް ޖަމީލް ވަރަށް ފާޅުގައި ފާޑުވިދާޅުވެފައި ވެއެވެ.\nޙަސަދަވެރިކަމުގެ އަލިފާންގަޑު ގިނަފަހަރަށް ރޯވަނީ ޢާއިލާތަކުގެ ތެރެއިން ކަމަށް ވިދާޅުވެ ޖަމީލް ޔޫސުފްގެފާނުގެ ވާހަކަ ހަނދާން ކޮށްދިނީ އާއިލާގެ ތެރޭގައި ހަސަދަވެރިކަން އުފެދުމުގެ ކަންހިނގާ ގޮތް ޔޫސުފްގެފާނަށް ކުރިމަތިވެފައި ވާތީއެވެ.\nޔޫސުފްގެފާނުގެ ޙަޔާތްޕުޅުގެ ވާހަކަތައް ކީރިތިޤުރުއާނުގައި ފެށިގެން އަންނަނީ، އެކަލޭގެފާނަށް ފެނިވަޑައިގަންނަވާ ހުވަފެންފުޅެއްގެ ޚަބަރުންނެވެ. 11 ތަރިއާއި، އިރާއި ހަނދު އެކަލޭގެފާނަށް ސަޖިދަކުރާތީ ދެކެވަޑައިގަތް ހުވަފެންފުޅުގެ ވާހަކަ، ބައްޕާފުޅު ޔަޢްޤޫބު ޢަލައިހިއްސަލާމްގެ އަރިހުގައި ދެންނެވުމުން، ބައްޕާފުޅުގެ ނަޞޭޙަތަކަށްވީ އެ ހުވަފެންފުޅުގެ ވާހަކަ އެކަލޭގެފާނުގެ އެހެން އަޚުންނަށްވެސް ހާމަނުކުރައްވާ ސިއްރުކުރެއްވުމެވެ.\nޔޫސުފްގެފާނަކީ، މޫނުފުޅު ނުހަނު އަލި، ބުރުސޫރަ ރިވެތި ބޭކަލެކެވެ. އެކަލޭގެފާނުގެ މައްޗަށް، ބައްޕާފުޅު ޔަޢްޤޫބުގެފާނުގެ ހިތްޕުޅުގައި މާބޮޑު ކުލުނުވެތިކަމަކާއި ލޯތްބެއް އޮންނަކަމަށް، އެކަލޭގެފާނުގެ އެއްބަފާ އަޚުންނަށް ކުރެވެންފެށި ކުށްހީތަކުގެ ނަތީޖާއެއްގެގޮތުން، އެ ހުރިހާ އަޚުންގެ ހިތްތަކުގައި، ޔޫސުފްގެފާނާއިމެދު ޙަސަދަވެރިކަން އުފެދެއެވެ. އަދި މިޙަސަދައިގެ ގިނި ގަދަވެ، ޔޫސުފްގެފާނު ގޮވައިގެން އެކަލޭގެފާނުގެ އަޚުން ދުރު ހިސާބަކަށްގޮސް، ދަތުރުވެރީން ފެންނެގުމަށްޓަކައި ހަދާފައިހުރި ފުން ވަޅެއްގެ ތެރެއަށް އެކަލޭގެފާނު އެއްލާލިއެވެ. އަދި ޔޫސުފްގެފާނުގެ ގަމީސްކޮޅުގައި ޖަނަވާރެެއްގެ ލޭ އުނގުޅައިގެން ބައްޕާފުޅުގެ އަރިހަށް އެނބުރިއައިސް، ތުއްޕުޅު ޔޫސުފްއާއި، މިނިވާވަގެއް ޙަމަލަދީ، ޔޫސުފް ކާލައިފިކަމަށް ޚަބަރުދިނެވެ.\nވަޅުގެ ތެރެއަށް ވައްޓާލާފައިވާ ތުއްޕުޅު ޔޫސުފް، ފެނުނީ، ފެން ހޯދުމަށް އެ ވަޅުގެ ކައިރިއަށް އައި ޤާފިލާއެއްގެ ބަޔަކަށެވެ. އެދުވަސްވަރަކީ އަޅުންގެގޮތުގައި އިންސާނުން ވިއްކުމުގެ ބާޒާރު ތިޔާގި ދުވަސްވަރެއްކަމުން ޤާފިލާގެ މީހުން، ޔޫސުފްގެފާނު ހޮވައިގެން، އެފަދަ ބާޒާރަކަށް ގެންގޮސް ނޯކިރީކޮށްދޭ އަޅުކުއްޖެއްގެގޮތުގައި ވިއްކާލީއެވެ.\nބާޒާރުން ޔޫސުފް ބައްލަވައިގަތީ، މިޞްރުގެ ޚަޒާނާތަކުގެ ވަޒީރެވެ. އޭނާ ޤަޞްދުކުޅައީ ދަރިއެއްގެގޮތުގައި ޔޫސުފްގެފާނު ބެލުމަށެވެ. މިގޮތުގައި ވަޒީރުގެ ގޭގައި ޔޫސުފްގެފާނު އުޅުއްވަނިކޮށް، ވަޒީރުގެ އަނބިކަނބަލުން، ނުރަނގަޅު ގުޅުންތަކެއް ޔޫސުފްގެފާނާއިއެކު ބޭއްވޭތޯ ގަދަބާރުން މަސައްކަތްކުރިއެވެ. މިކަމުގެ ޚަބަރުތައް ބޭޒާރުވެ، އުފެދުނު ފިތުނައިގެ ނަތީޖާއަކީ، ޔޫސުފްގެފާނު ޖަލުގައި ހައްޔަރުކުރުމެވެ. ޖަލުގެ މިތުރުންގެގޮތުގައި ދެމީހަކު ޔޫސުފްގެފާނަށް ލިބިވަޑައިގަތެވެ. އެދެމީހުންނަށް ފެނުނު ހުވަފެން ޔޫސުފްގެފާނު ތަޢުބީރުކޮށްދެއްވިއެވެ. ޖަލުގެ ދެ މިތުރުންނާއިމެދުވެސް ކަން ހިނގައިދިޔައީ ޔޫސުފްގެފާނުގެ ތަޢުބީރާއި އެއްގޮތަށެވެ. ޖަލުން ސަލާމަތްވެ، ރާފޮދު އަރުވާ އޮގަރުގެ މަޤާމް ލިބުނުމީހާއަށް ޔޫސުފްގެފާނުގެ މަތީން ހަނދާންވީ، ރަސްގެފާނަށް ފެނިވަޑައިގަންނެވި ހުވަފެންފުޅެއްގެ ތަޢުބީރު ހޯއްދެވުމަށް ރަސްގެފާނު ބޭނުންފުޅުވި ހިސާބުންނެވެ.\nޖަލުގައި ހުންނެވި ޔޫސުފްގެފާނު، ރަސްގެފާނުގެ ހުވަފެންފުޅުގެ ތަޢުބީރު ވިދާޅުވެދެއްވިއެވެ. ޔޫސުފްގެފާނުގެ ތެދުވެރިކަމާއި ކުށެއްނެތްކަން ރަސްގެފާނަށް އެނގިވަޑައިގެންފިހިނދު، ޖަލުން ސަލާމަތްކުރައްވާ، ޚަޒާނާތަކުގެ ވަޒީރެއްކަމުގައި ލެއްވިއެވެ.\nރަސްގެފާނުގެ ހުވަފެންފުޅާއިވިދިގެން އައި ތިޔާގި ހަތްއަހަރަށްފަހު، ދެން ފެށުނު ތަދުމަޑުކަމުގެ ހަތް އަހަރުގައި، ކާބޯތަކެތި ހޯދުމަށް އެކިހިސާބުން އައި ޖަމާޢަތްތަކުގެތެރޭގައި، ޔޫސުފްގެފާނުގެ އަޚުންވެސް ހިމެނިއްޖެއެވެ. އޭރު ޔޫސުފްގެފާނު ހުންނެވީ، މިޞްރު ރަސްގެފާނުގެ ފުރިހަމަ ދަރަޖައާއި ޢިއްޒަތުގައެވެ. ރަސްކަމުގައި އެހުންނެވީ، އެއުރެންގެ އަތްތަކުން ފުން ވަޅަކަށް ވައްޓާލި ޔޫސުފްގެފާނުކަން، އެކަލޭގެފާނުގެ އަޚުންނަށް އެނގުނީ ގިނަ ގިނަ ހާދިސާތަކެއް ހިނގައިދިޔުމަށްފަހުއެވެ. ޔޫސުފްގެފާނު އެކަލޭގެފާނުގެ އަޚުންނަށް މަޢާފްކުރައްވާ ހެޔޮދުޢާކުރެއްވިއެވެ. އަދި އަޚުން ފޮނުއްވައިގެން ބައްޕާފުޅު ޔަޢްޤޫބް ޢަލައިހިއްސަލާމް ގެންނެވިއެވެ.\nއަށްޑިހަ އަހަރަށްވުރެ ގިނަދުވަހުގެ ހިތާމައާއި ދިގު އިންތިޒާރަށްފަހު ރަސްކަމުގެ ދަރުބާރެއްގެ ތެރެއިން، ފުރިހަމަ ޢިއްޒަތުގައި ދެބަފައިކަލުން ބައްދަލުވެވަޑައިގަނެއެވެ. އެހިނދު ޔޫސުފްގެފާނުގެ އެގާރަ އަޚުންނާއި، ބަފައިކަލުންނާއި މައިކަނބަލުން، އިޙްތިރާމާއިއެކު ޔޫސުފްގެފާނަށް ކުރުނީސްކުރެއެވެ. ޔޫސުފްގެފާނަށް ފެނިވަޑައިގަތް ހުވަފެންފުޅުގެ ތަޢުބީރަކީ މިއީއެވެ.\nނޮވެމްބަރު 28, 2021 23:17\nއެމީހުންގެ ވާހަކަ ނުލިޔުނަސް ކީރިތިޤުރުއާނުގައި ވާ ކަންކަން ގިނަގިނައިން ލިޔެ އިބުރަތް ހާސިލު ކުރެވޭތޯ މަސައްކަތް ކުރަންވީ\nނޮވެމްބަރު 29, 2021 00:27\nއޭނަ ވެރި ކަމުގައި ހުރި އިރު ޖަލުގައި ތުއް ދޮންބޭ ބާއްވާއިގެން ކެއްކުވި ބޮނޑި ބަތުގެ ވާހަކަ ޓުވިޓު ކުރެވޭތޯ ބަލާބަލ\nނޮވެމްބަރު 29, 2021 00:51\nމި ގައުމުގައި މިހާރު އުޅޭ ވެރިންނާއި ގިނަޒުވާނުން މިކަންކަން ހަދާނީ ޖޯކަކަށް މިހާރު! ޢަޤީދާ އެއް އީމާންތެރިކަމުގެ ޞިފަތައްނެތް ބައެއް ވެރިކަމަށް އަރާފި، ރަނގަޅުކަންތައްތައް ގައުމުން ގެއްލިއްޖެ! ލާދީނީއްޔަތުގެ ބައިގަނޑު އަތްގަދަކޮށްފި!\nނޮވެމްބަރު 29, 2021 03:28\nއަބުދުﷲ ބިން އުބައްޔު ބިން ސަލޫލު އުޅުނު\nގޮތް ވެސް އިބުރަތެއްގެ ގޮތުގައި ބަލައިގަނެ އިސްލާހު ވާންޖެހޭ މީހުން ސިޔާސީ މައިދާނުގެ ކުރީ ސަފުން ފެނޭ. އެއްދުވަހު އެއަށްވުރެ ކޮރަޕްޓް ނާގާބިލް މީހެއްނެތޭ ބުނެ އަނެއް ދުވަހު ހަމަ އެ އަނގައިން އެއަށްވުރެ މާތް މީހަކު ނެތޭ ބުނާ މީހުން ހިމެނޭނީ ކޮން ކެޓަގަރީ އެއްގައި.\nނޮވެމްބަރު 29, 2021 05:45\nރާއްޖޭގަ އުޅޭ އިލްމުވެރިންގެ ތެރޭގަ ބެއްޔާވަރުގެ ހަސަދަވެރި ޖައްބާރެއްނެތް\nނޮވެމްބަރު 29, 2021 06:38\nބޮޑިބަތް ޖަމީލަކީ ހުރިގޮތަށް ހުރި ދެފުށް ދެގޮތް މުނާފިޤެއް\nނޮވެމްބަރު 29, 2021 07:47\nފޮޓޯ އިން ފެންނަނީ މައުމޫނު އަނގަސަކަރާތް-ވެ، ޖަމީލު ގެ މޫނުމައްޗަށް ބަލާފައި ވަރަށް ބޮޑަށް ފޫހިވެފަ ހުރި ފާޑު!!!\nނޮވެމްބަރު 29, 2021 11:16\nސަޅި ނަމެއް .. ކެކެކެ\nނޮވެމްބަރު 29, 2021 08:09\nޔާމިނު ޖަމީލު އަށް ހެދީ ކިހިނެއް。ޔާމިނު ހަމަ ރަހުމް ކުޑައީ。މީހުންނަށް ރަހުމުގެ ކަންފުޅެއް ވެސް ހުންނަ މީހެއް ނޫން ޔާމިނަކީ\nނޮވެމްބަރު 29, 2021 08:57\nޖަމީލަކީ ގުދޯ ގުދޯ ކިޔާ ބޮޑު މުނާފިގެއް\nނޮވެމްބަރު 29, 2021 09:40\nމިހާރު މިގައުމު މިއޮތި ވާނެ4އެތި ވެނިމިފަ ރަހުމެއް ހަމްދަރުދިއެނެއް\nނޮވެމްބަރު 29, 2021 10:09\nޔާމީނުގެ ނުބައި ނުލަފާ ކަމުގެ ކުރިމަތީގައި މައުމޫނު ކުޑަކަކޫ ޖަހާކަށް ނުޖެހޭ. ޖަމީލު ތިއުޅެނީ މުނާފިގުވެގެން. ޔާމީނު ޖަމީލަށް ހެދިގޮތް ޖަމީލުވެސް ހަނދާން ހުންނާނެ. މިހާރު ތިއުޅެނީ މާ ހެޔޮއެދޭ މީހެއްކަމަށް ދައްކައިގެން ޔާމީނަށް ބޮނޑިދީ ބަދަލުހިފަން. ޖަމީލަށްވުރެ މައުމޫނުވެސް މާ ރަނގަޅު.\nނޮވެމްބަރު 29, 2021 10:14\nހއ.މައުމޫން މަޑުން އެހުންނަނީ 2ވަނަ ބޭނުމަކު ނޫން ތުންފިއްތައިގެން. ކޮންމެ ހާލެއްގަވިޔަސް ދަރިޔަކަށް ވެރިކަން ލިބޭނެ ގޮތެއްވޭތޯ.އާފްޓަރ އޯލް ހީ އިސް އަ ޑެޑީ.ކޮންމެ ކުއްޖަކަސް ހެޔޮ.މި ބުރުގައި އަންހެނުންނަށް ވެރިކަންކުރެވޭނެ ކަމަށް ބިލް ހަދަން ރަސްމީކޮށް ފަށައިފި.4ދަރިންކުރެ އެކަކު ހޮވޭތޯ.ދުލުން ނުބުންޏަސް ހިތުގަ އޮތީ އެހެން.މޑޕ ފަޅިން 1ކކު،ޕޕމ 1ކަކު،މރމ 1ކަކު، ނާޒިމް ޕާޓީން 2ކކު 20އަކށް ކުޅި ކުރިޔަށް ކުޅެލާނެ ގާބިލް ސިކުނޑިއެއް އެއީ.ދޮނާ ކަޅު އަންގަނުލާނެ ފުއްމާލާއިރު އެކަކަށްވެސް.%100 ޔަގީން ކަން ނެތީ ކާކަށް.\nނޮވެމްބަރު 29, 2021 10:16\nހަޤީޤަތުގަ މިވަރުން ޖަމީލަށް ޕީޕީއެމްގެ ރިޔާސީ ޓިކެޓް ހައްޤުވެއްޖެ\nނޮވެމްބަރު 29, 2021 11:10\nކީރިތިޤުރްއާންގެވާހަކަ ގިނަގިނައިންލިޔެ އެޤުރްއާގެއަޑު ގިނަގިނައިންއިވެންޏާ އިންސިޝައިތޯނުންނާޖިންނިޝައިތޯނުން ވަރަށްބިރުގަންނާނެ! އެއަޑުކަނޑުވާލެވޭތޯ ޚާއްޞަކޮށްއިންސި ޝައިތޯނުން މަސައްކަތްކުރާނެ! ނަމަވެސްﷲގެރަޙުމަތާއެކު އެއަޑުކަނޑުވައެއްނުލެވޭނެ!


CLICK THE ICON BELOW TO PREVIEW OUR PORTFOLIO\nމޯލްޑިވްސް އެމްޕްލޯއިމަންޓް ސަރވިސަސް ޕްރައިވެޓް ލިމިޓެޑް ނުވަތަ އެމް އީ އެސް، މިނިސްޓްރީ އޮފް ޓްރޭޑް އެންޑް ކޮމާރސްގައި ރަޖިސްޓްރީ ކުރެވިފައިވަނީ ދިވެހިރާއްޖޭގެ ކުންފުނިތަކުގެ ޤާނޫނު 96/10 ގެ ދަށުން ފަންނުވެރިކަން ކުރިއެރުވުމަށާއި ފަންނުވެރި ވަޒީފާތަކަށް ހުނަރުވެރި މުވައްޒަފުން އުފައްދައި ފޯރުވަދިނުމުގެ މަޤްޞަދުގައި މިނިސްޓްރީ އޮފް ހަޔަރ އެޑިއުކޭޝަން އެންޑް އެމްޕްލޯއިމަންޓްގެ ޤާނޫނުތަކާއި ޤަވާއިދުތަކުގެ ދަށުންނެވެ.\nއެމް އީ އެސް އުފެދިފައިވަނީ ދިވެހި މުޖުތަމަޢު އަށް ފެންވަރު ރަނގަޅު ވަޒީފާގެ ފުރުޞަތުތައް ފޯރުވައިދިނުމުގެ އުއްމީދުގައެވެ. ހަމައެއާއެކު ކޮންމެ ވަޒީފާއަކަށްވެސް އެންމެ ޤާބިލު މުވައްޒަފުން ތަމްރީނުކޮށް ތައްޔާރު ކުރުމުގެ ބޭނުމުގައެވެ.\nމަޤްބޫލް ހިއުމަން ރިސޯސް ކުންފުންޏެއް ކަމުގައިވާ ވޭވްލައިން މޯލްޑިވްސް އާއި އެމް އީ އެސް އެއްބައިވީ ގުޅިގެން އެއް ކުންފުންޏެއްގެ ގޮތުގައި އިންސާނީ ބާރު ފޯރުކޮށްދިނުމުގެ މަޤްޞަދުގައެވެ. މިކުންފުނިން ދޭ އެހެން ޚިދުމަތްތަކުގެ ތެރޭގައި ވަޒީފާތަކަށް މީހުން ހަމަޖައްސައި ދިނުމާއި ވިސާއާއި ޕާސްޕޯޓުގެ ކަންތައްތައް ބަލަހައްޓައި ދިނުމުގެ އިތުރުން ޤާނޫނީ އެހީއާއި ވަޒީފާގައި އުޅުނު ކަމުގެ ލިޔުން ދޫކުރުން ހިމެނެއެވެ،\n2000 ވަނަ އަހަރުގެ ފެބްރުއަރީ މަހު ރަޖިސްޓްރީ ކުރެވުނު ވޭވްލައިން މޯލްޑިވްސް ވަނީ 2004 ވަނަ އަހަރުން ފެށިގެން ނަން މަޝްހޫރު ކުންފުނިތަކުގެ ވަޒީފާތަކަށް މުވައްޒަފުން ހަމަޖައްސައިދނުމާއި އެހެނިހެން ދާއިރާތަކުންވެސް ޚިދުމަތްތައް ފޯރުކޮށިދިނުމާއެކު އެކުންފުނިތަކުގެ އިތުބާރު ހޯދާފައެވެ. ދުރުރާސްތާ ރޭވުންތަކުގެ އެހީގައި ފަންނުވެރި، ހީވާގި މުވްއްޒިފުންނާއެކު ކުރިއަރާ ދިއުމެވެ.\nއަޅުގަނޑުމެންގެ ގެ އަމާޒަކީޚިދުމަތް ހޯދަން އަންނަ ކޮންމެ ފަރާތެއްގެވެސް އިތުބާރާއި ޔަޤީންކަން ޙާޞިލްކޮށް ރާއްޖޭގައި ފާހަގަ ކޮށްލެވޭ ހިއުމަން ރިސޯސް ކުންފުންޏަކަށް ވުމެވެ.\nއަޅުގަނޑުމެންގެ މަޤްޞަދަކީ ހޭދަ ކުރެވުނު ރައުސްމާލަށް އެކަށޭނަ ފައިދާއެއް ހޯދުމާއެކު ޚިދުމަތް ހޯދާ ފަރާތްތަކުގެ ޚިދުމަތް ހޯދަން އަންނަ ކޮންމެ ފަރާތެއްގެވެސް އިތުބާރާއި ޔަޤީންކަން ޙާޞިލްކުރުމެވެ. ހަމައެއާއެކު ފަންނުވެރި ވިޔަފާރި ޚިޔާލުތައް ޤައުމުގެ އިން ހުރަސްކޮށް ބައިނަލްއަޤްވާމީ ފެންވަރުގައި ވިޔަފާރި ހިންގުމަށް އެހީތެރި ވުމެވެ.\nއަޅުގަނޑުމެންނަކީ ޒިންމާދާރު މިނިވަން މުޢައްސަޞާއެކެވެ. ތިމާވެށްޓާއި އިޖުތިމާޢީ އަދި ތަޢުލީމީ ޙަރަކާތްތަކަށް އެހީވެ ހިތްވަރު ދިނުމުގެ އިތުރުން ހަރުދަނާ ވަޒީފާގެ ފުރުޞަތުތައް މެދުކެނޑުމެއްނެތި މުޖުތަމަޢު އަށް ފޯރު ކޮށްދިނުމަކީ ޒިންމާދާރު މުއައްސަސާ އެއްގެ ޙައިޞިއްޔަތުން އަޅުގަނޑުމެން އެންމެ އިސްކަން ދޭނެ ކަމެވެ.\nއަޅުގަނޑުމެންގެ ގެ މައިގަނޑު ބޭނުމަކީ ޚިދުމަތް ހޯދަން އަންނަ ފަރާތްތައް ހިތްހަމަޖެހޭ ފަދަ ތަފާތު ޚިދުމަތްތަކެއް ފޯރުކޮށްދިނުމާއެކު އެ ފަރާތްތަކަށް ފެންވަރު ރަނގަޅު މުވައްޒަފުން ފޯރުކޮށްދިނުމެވެ. އަޅުގަނޑުމެންނަކީ ފެންވަރު ރަނގަޅު ހީވާގި މުވައްޒިފުންގެ އަގު ވަޒަންކޮށް ފަންނުވެރިކަމާއި ހުނަރުވެރިކަން ކުރިއެރުވުމަށް ކެނޑިނޭޅި މަސައްކަތް ކުރަމުން އަންނަ ބައެކެވެ. އެހެންކަމުން އަޅުގަނޑުމެންގެ ލަނޑުދަނޑިއަކީ މުޅި ސިނާޢަތުގެ ކުރިއެރުމަށްޓަކައި ތަމްރީނު ލިބިގެންވާ ފެންވަރު ރަނގަޅު މުވައްޒިފުން ސިނާޢަތަށް ނެރެދިނުމެވެ.\nއެމް އީ އެސް ޚިޔާރު ކުރަންވީ ކީއްވެ؟\nއަޅުގަނޑުމެންނަކީ ޚިދުމަތް ދެވޭނެ ފަސޭހަ މަގުތަކާއި ވަޞީލަތްތައް ފަހިވެފައިވާ ބަޔަކަށްވުމާއެކު އަޅުގަނޑުމެންނަކީ ތިޔަ ބޭފުޅުންގެ ފައިސާގެ އަގު ޚިދުމަތުން އަދާ ކުރެވޭނެ ބައެކެވެ. ހަމަ އެހެންމެ އަޅުގަނޑުމެންނަކީ ތިޔަ ބޭފުޅުންގެ ވިޔަފާރީގެ ޚިޔާލުތައް ކާމިޔާބީ އާއި ހިސާބަށް ގެންދިއުމުގައި އެހީތެރި ވެވޭނެ ޤާބިލް މުއައްސަޞާ އެކެވެ. އަޅުގަނޑުމެންގެ ވަޞީލަތްތައް މެދުވެރިކޮށް ފޯރުވައި ދެވޭނެ ޚިދުމަތްތަކަކީ ރާއްޖޭގެ އެހެން އެއްވެސް ކުންފުންޏަކުން ލިބެން ހުންނާނެ ޚިދުމަތްތަކެއް ނޫނެވެ.\n• އިޖުތިމާޢީ ހޭލުންތެރިކަމާއި ފަރުދީ ގުޅުން\n• ޢަމަލީ ތަޖުރިބާ އާއި ހިތްވަރު\n• ދާއިރާ އާއި ގުޅުންހުރި އެހެނިހެން ކަންކަމުގެ ތަޖުރިބާ\n• ޢަދުލުވެރިކަމާއި ހަމަހަމަކަން\n• ޓެކްނޮ ލޮޖީގެ ހޭލުންތެރިކަން\nއަޅުގަނޑުމެންގެ މުވައްޒިފުންގެ ޓީމާއި އެހެނިހެން ވަޞީލަތްތައް މެދުވެރިކޮށް އެތައްހާސް އެޕްލިކޭޝަންތަކެއްގެ ތެރެއިން އެންމެ ފެންވަރު ރަނގަޅު މުވައްޒިފަކު ހޮވާލެވެއެވެ. މި ހޮވުމުގައި އެތައް މަރުޙަލާއެއް ހިމެނޭގޮތުން އަޅުގަނޑުމެންގެ ޓީމުގައި ހިމެނޭ އެކި ފަންނުތަކުގެ މާހިރުންގެ ބަސް ނެގެއެވެ.\n• ކުންފުނީގެ ހިންގުން ދިރާސާ ކުރުން\n• ހިންގުމުގައި ހުރި މައްސަލަތަކާއި ދިމާވެދާނެ މައްސަލަތައް ހޯދާ ވަކިކުރުން\n• ވިޔަފާރީގެ ހުރަސްތައް ދެނެގަތުން\n• ވިޔަފާރި ހިންގުން ދެނެގަތުން\n• ކުންފުނީގެ ޤާބިލުކަން ދެނެގަތުމަށް ސާރވޭ ހިންގުން\n• ކުރިއެރުމަށް ހުރި ޖާގަތައްދެނެގަތުން\nފެންވަރު ރަނގަޅު ޚިދުމަތުގެ ޔަޤީންކަން\nގިނަ އަހަރު ތަކެއްގެ ތަޖުރިބާގެ އިތުރުން ތަޖުރިބާކާރު މާހިރުންގެ ޚިދުމަތާއެކު ކަސްޓަމަރުންގެ ބޭނުންތަކަށް ފުރިހަމަ ގޮތުގައި ޚިދުމަތް ދެވެއެވެ. އަޅުގަނޑުމެންގެ ހޮވުމުގައި ބަލާ ކަންތައްތަކަކީ ތަމްރީނާއި ތަޖުރިބާގެ އިތުރުން ހުނަރުވެރިކަމާއި ޒިންމާދާރު ކަމަށެވެ. މި ގޮތްގޮތުން އެންމެ ފެންވަރު ރަނގަޅު ކެންޑިޑޭޓަކު ހޮވެއެވެ.\nއަޅުގަނޑުމެންގެ ކުންފުނީގެ އެންމެ ބޮޑު ރައުސުލްމާލަކީ އަޅުގަނޑުރެންގެ މުވައްޒިފުންނެވެ. މުވައްޒިފުންގެ ތަމްރީނާއި ތަޖުރިބާ ވެފައިވަނީ އެހެން ކުންފުނިތަކާއި ޙިލާފަށް އަޅުގަނޑުމެންގެ މަސައްކަތުގެ އެންމެ ބޮޑު މަދަދު ދާރަށެވެ.އަޅުގަނޑުމެންގެ މެނޭޖްމަންޓްގެ މެމްބަރުންގެ އިޖުތިމާޢީ ހޭލުންތެރިކަން ބޭނުންކޮށް އެ ވަޒީފާއަކަށް އެންމެ ޤާބިލް ކެންޑިޑޭޓަކު ޙިޔާރު ކުރެވެއެވެ.\nއަޅުގަނޑުމެންގެ ޓީމަކީ ޚިދުމަތް ލިބިގަތުމަށް އަންނަ ފަރާތްތަކަށް އެންމެ ފުރިހަމަ ޚިދުމަތް ދޭ ޓީމެކެވެ. ކަސްޓަމަރުންގެ ބޭނުންތައް ދެނެގަތުމަށްފަހު ޚިދުމަތް އެންމެ ފުރިހަމައަށް ދިނުމަކީ އަޅުގަނޑުމެންގެ މަޤްޞަދެވެ. ނަން މަޝްހޫރު ކުންފުނިތަކުގެ އިތުބާރު ލިބިފައިވަނީ އަޅުގަނޑުމެން ދެމުންދާ ޚިދުމަތްތައް ވަގުތުން ވަގުތަށް އެފަރާތްތަކަށް ފޯރުކޮށް ދެމުންދާތީއެވެ. އަޅުގަނޑުމެންގެ ކަސްޓަމަރުންގެ ތެރޭގައި ސަރުކާރު މުއައްސަސާ ތަކާއި އިންޑިޔާގެ ކްލައިންޓުންގެ އިތުރުން އަމިއްލަ ވިޔަފާރިތަކާއި އިންސްޓިޓިއުޓްތައް ހިމެނެއެވެ.\nއަޅުގަނޑުމެންނަށް ތަޖުރިބާ ކުރެވިފައިވާ ގޮތުގައި ގިނަ އޭޖެންޓުން ބައިވެރި ކުރުމުގެ ބަދަލުގައި އެންމެ އޭޖެންޓެއް މެދުވެރިވުމުން ކްލައިންޓުންގެ ބޭނުންތައް ދެނެގަނެ ޚިދުމަތް ފޯރުކޮށްދިނުމަށް ފަސޭހަވެއެވެ. އެއްކުރެވޭ މަޢުލޫމާތަކީ ތަޖުރިބާކާރު ޓީމެއްގެ ނިންމުމެވެ. އަޅުގަނޑުމެން ކެންޑިޑޭޓުން ހޮވަނީ ތަޢުލީމާއި، ހުނަރުވެރިކަމާއި ތަޖުރިބާގެ އިތުރުން ޒިންމާދާރުކަމާއި މިޒާޖަށް ބިނާ ކޮށްފައެވެ.\n1. އަޅުގަނޑުމެންގެ ޚިދުމަތްތައް\nއަޅުގަނޑުމެންގެ ހިއުމަން ރިސޯސް ޚިދުމަތްތަކުގެ ސަބަބުން ތިޔަ ބޭފުޅުންނަށް ރަނގަޅު މުވައްޒިފުން ލިބުމާއެކު އެމުވައްޒިފުންނަށް ޤާނޫނީ އެހީގެ އިތުރުން އެހެނިހެން ޚިދުމަތްތައްވެސް ފޯރު ކޮށްދެވެއެވެ. އަޅުގަނޑުމެން ޚިދުމަތް ދޭ ދާއިރާތަކަކީ ފަތުރުވެރިކަމާއި ޞިއްހަތާއި އިމާރާތް ކުރުމާއި ޓެކްނޮލޮޖީގެ އިތުރުން އެކައުންޓިންގ ގެ ދާއިރާތަކެވެ.\nދިވެހިރާއްޖޭގެ އިޤްތިޞާދު ގައި ފަތުރުވެރިކަމުގެ ސިނާޢަތަކީ ވަރަށް މުހިއްމު ދައުރެއް އަދާކުރާ ސިނާއަތެކެވެ. އަބަދުވެސް މިސިނާއަތާ މެދު ފޮނި ހުވަފެންތަކަކާއި އުއްމީދުތަކެއް ކުރެވެއެވެ. ނަތީޖާއެއްގެ ގޮތުން މި ސިނާއަތަކީ އެންމެ ގިނައިން މުވައްޒަފުން ސިނާއަތެވެ. މި ސިނާއަތަށް މުވައްޒިފުން ފޯރު ކޮށްދިނުމުގައި ފެންވަރު ރަނގަޅުކަމާއި ތަރުޖިބާކާރު މުވައްޒިފުން ފޯރުކޮށްދިނުމަކީ އެންމެ އިސްކަންދޭ އެއް ކަމެވެ. އަޅުގަނޑުމެންގެ ތަޖުރިބާ އާއި މި ސިނާއަތުގެ ބޭނުންތައް ދެނެގަނެވިފައިވުމުން ފެންވަރު ރަނގަޅު ތަޖުރިބާކާރު މުވައްޒަފުން ފޯރުކޮށުދިނުމަށް މަގުފަހިވެއެވެ. އަޅުގަނޑުމެންގެ އަމާޒަކީ ހަމަ ކޮންމެ ކްލައިންޓަކަށް ވެސް އެންމެރަގަޅު ޙިދުމަތް ފޯރުކޮށް ދިނުމެވެ.\nފަންނުވެރި ހީވާގި މުވައްޒިފުންގެ މުހިއްމުކަމަކީ އަޅުގަނޑުމެންގެ ޙިދުމަތްތައް ފޯރުޮށްދިނުމުގާ އެންމެ އިސްކަދޭ އެއްކަމެވެ. ތިޔަބޭފުޅުން އަޅުގަނޑުމެންނަށް އިތުބާރު ކުރެއްވުމުން ތިޔަބޭފުޅުންގެ ހޮެލްތަކުގެ މަޤްސަދު ތަކާއި އަމާޒުތައް ފުރިހަމަ ވެގެން ދާނެއެވެ. މެދުކެނޑުމެއްނެތި އަޅުގަނޑުމެން މަސައްކަތް ކުރަމުން މިދަނީ ކަސްޓަމަރުން ހިތްހަމަޖެހޭފަދަޙިދުމަތެއް ފޯރުކޮށް ދިނުމަށެވެ.\nބާރމޭން ކުކްސް އެފް އެން ބީ ސުޕަވައިޒަރސް\nސްޕާ އެހީތެރިން ރޫމް ބޯއީ ސްޕާ ތެރަޕިސްޓް\nރިޒަރވޭޝަން މެނޭޖަރ ރިސެޕްޝަނިސްޓް ފްރަންޓް އޮފީސް މެނޭޖަރ\nލޯންޑްރީ އެޓެންޑެންޓް ނައިޓް އޮޑިޓަރ ހައުސް ކީޕަރސް\nގެސްޓް ރިލޭޝަން އޮފިސަރ ވެއިޓަރުން ޗެފްސް\nއެފް އެން ބީ މެނޭޖަރުން ބަދިގޭ އެހީތެރިން ޕޭސްޓްރީ ޗެފްސް\n1.2 އިމާރާތް ކުރުމާއި ކޮންސްޓްރަކްޝަން\nތަރައްޤީއަކީ ކޮންމެ ޤައުމެއްގައިވެސް އެންމެ އިސްކަންދޭ އެއްކަމެވެ. އުމްރާނީ ތަރައްޤީއަކީ އެގައުމުގެ އިގުތިސާދު ބިނާވެފައިވާ ތަނބެވެ. މި މުހިއްމު ތަރައްޤީ ހާސިލް ކުރުމަށްޓަކައި ބައިނަލްއަޤްވާމީ ފެންވަރުގައި އެކި ރޭވުންތައް ދަނީ ރާވަމުންނެވެ. ހަމައެއާއެކު ސަރުކާރުގެ ކުނުފުނިތަކުން ދަނީ އިމްޕޯޓު ކުރުމާއި އެންމެ ފަހުގެ އުމްރާނީ ތަރައްޤީ ހޯދުމަށް ގަދައަޅާ މަސައްކަތް ކުރަމުންނެވެ.\nހުނަރުވެރި އިންސާނީ ބާރަކީ އުމްރާނީ ތަރައްޤީ ކުރިއެރުވުމަށްޓަކައި ވަރަށް މުހިއްމު ކަމެކެވެ. ތަޖުރިބާކާރު ތަމްރީން ލިބިގެން ހުރި މުވައްޒިފުން ހޯދުމަކީ ވަރަށް ބޮޑު ގޮން ޖެހުމެކެވެ. އެމް އީ އެސް އިންހުރިހާ ވައްތަރެއްގެ އިންޖީނިއަރިންގް އަދި ޓެކްނިކަލް ވަޒީފާތަކަށް ދޭސި އަދި ބިދޭސީ މުވައްޒިފުން ފޯރު ކޮށްދެމެވެ. ޓެކްނިކަލް ހުނަރުތަކުގެ އިތުރުން ކެންޑިޑޭޓްގެ ހޭލުންތެރިކަމަށާއި މާޑީގައި ކޮށްފައިހުރި މަސައްކަތްތަކުގެ އިތުރުން މިޒާޖަށް ބެލޭނެއެވެ،\nޕްލޭނިންގެމެނޭޖަރޑިޒައިން އިންޖީނިއަރ އިލެކްޓްރިކަލް އެންޑް މެކޭނިކަލް އިންޖީނިއަރ\nޕްރޮޖެކްޓް މެނޭޖަރ ފާލްޑް މެނޭޖަރ ޖިއޯ ޓެކްނިކަލް އިންޖީނިއަރ\nސައިޓް މެނޭޖަރފޯރމޭން ޑްރިއިވަރުން\nކޮންސްޓްރަކްޝަން މެނޭޖަރުން ސައިޓް އިންޖީނިއަރ އާރބަން ޑިޒައިނަރ\nކޮލިޓީ ކޮންޓްރޯލް މެނޭޖަރުން ސައިޓް އިންޖީނިއަރ ޗީފް އާކިޓެކްޓް/ އާކިޓެކްޓް\nބާރ ބެންޑަރުން ސިވިލް އިންޖީނިއަރ ކާރޕެންޓަރުން\nލޭބަރސް ޕްރޮޖެކްށް އިންޖީނިއަރ ޕްލަމްބަރސް\nމޭސަން ސްޓޮކު ކީޕަރ ކުއަންޓިޓީ ސޭވިއަރ\nމެއިންޓެއިނަންސް މެނޭޖަރ ވެލްޑަރ ލޭންޑްސްކޭޕަރ\nއެކައުންޓިންގ ގެ ދާއިރާއަކީ ކުންފުންޏެއް ހިންގުމުގައި މައި ރޯލެއް އަދާކުރާ ދާއިރާއެކެވެ. ދެފުށް ފެންނަ މާލީ މުއާމަލާތުތައް ކުންފުނީގެ އެތެރޭގެ އިންވެސްޓަރުންނާއި ބޭރުގެ އިންވެސްޓަރުންނަށް ފޯރުކޮށްދެނީ އެކައުންޓިންގ މުވައްޒިފުންނެވެ. ކުންފުނިތައް ބައިނަލްއަގްވާމީ ފެންވަރަށް ތަރައްގީ ވެގެން އަންނަ އިރު ހަރުދަނާ ގޮތެއްގައި މާލިއްޔަތު ބެލެހެއްޓުމަކީ މުހިއްމު ކަމެކެވެ.\nއަޅުގަޑުމެންގެ އޭޖެންސީ އިން ހުރިހާ ފެންވަރެއްގެ އެކައުންޓިނ ސްޓާފުން ފޯރުކޮށްދެމެވެ. އަޅުގަނޑުމެންގެ ތަޖުރިބާކާރު މާހިރުންގެ އެހީގައި ތަފާތު ދާއިރާތަކަށް ޙާއްސަ ކުންފުންޏަށް ބޭނުންތެރި މުވައްޒަފުން ދެނެގަނެއެވެ.\nއައި ސީ ޑަބްލިއު އޭ ޗާޓަޑް އެކައުންޓަންޓް އެކައުންޓަންޓް\nކްރެޑިޓް މެނޭޖަރ އިންޓާރނަލް އޮޑިޓަރ އެކައުންޓިނގ މެނޭޖަރ\nއެނަލިސްޓް މެނޭޖަރ އެފް ޕީ އެންޑް އޭ އެސިސްޓަންޓް ކޮންޓްރޯލަރ\nޗީފް ފައިނޭންޝަލް އޮފިސަރ ސީނިއަރ އެކައުންޓަންޓް ސީނިއަރ އެނަލިސްޓް\nކޮންޓްރޯލަރ ކަލެކްޝަންސް އެސް އޯ އެކްސް އޮޑިޓަރ\n1.4 ސިއްޙަތު- އިންޑިޔާގެ ޑޮކްޓަރުންނާއި ނަރުހުން\nސިއްހީ ދާއިރާގެ މައި ނާރަކީ ޑޮކުޓަރުންނާއި ނަރުހުންނެވެ. އަހަރުތަކާއެކު އާއްމު މުޖުތަމައު ދަނީ އެމީހުންގެ މަސައްކަތްތައް ބަލައިގަންނަމުންނެވެ. އިރުތިސާދު ކޮންމެ ދަނޑިވަޅެއްގައި ވި ނަމަވެސް ސިއްހީ ދާއިރާ ދަނީ އިތުރަށް ވާދަވެރި ވަމުންނެވެ. އެ ދާއިރާއަށް އޮންނަ ޑިމާންޑް ދަނީ އިތުރުވަމުންނެވެ. ނަތީޖާއަކީ ޑޮކްޓަރުންނާއި ނަރުހުންގެ ޚިޔާރު ކުރުމުގައި ގެންގުޅޭ އުސޫލުތައް ވަރުގަދަ ކުރުމެވެ.ފާހަގަ ކުރެވުނު ގޮތުގައި ތަރައްޤީ ވެފައިވާ ގައުމުތަކުން ހޯދަނީ އިންޑިޔާގެ ޑޮކްޓަރުން ކަމެވެ.\nއަޅުގަނޑުމެންގެ ޙާއްސަ ޙިދުމަތަކީ ސިއްހީ ދާއިރާއަށް ފެންވެރު ރަނގަޅު ތަޖުރިބާކާރު ޑޮކްޓަރުންނާއި ނަރުހުންނަށް ފުރުސަތު ހޯދައިދިނުމެވެ. މުވަނޒިފުން ހޯދުމުގައި ހަމައެެކަނި ފައިދާއަށް ބެލުމުގެ ބަަދަލުގައި ހޮސްޕިޓަލްގެ އިއްޒަތާއި އެތައް ފުރާނައެއްގެ ޒިންމާ އުފުލޭނެ ވަރުގެ މުވައްޒިފުން އަޅުގަނޑުމެން ހޯދައިދެމެވެ.\nސއްހީ ދާއިރާއަށް މުވައްޒިފުން ހޯދުމުގައި އަޅުގަނޑުމެން އަބަދުވެސް އިސްކަން ދެމުން އައީ އިންޑިޔާގެ އެންމެ ފެންވަރު ރަނގަޅު ޑޮކްޓަރުންނާއި ނަރުހުން ހޯދައިދިނުމަށެވެ. ހޝަރުތުތައް ފުރިހަމަވާ އެންމެ ޤާބިލް ކެންޑިޑޭޓެއް ހޮވުމަށެވެ.ސިއްހީ ދާއިރާއަށް މުވައްޒިފުން ފޯރުކޮށްދޭ އޭެޖެންޓެއްގެ ހައިިސިއްޔަތުން ފޯރުކޮށްދެވޭ މުއައްޒިފުންގެ ތައުލީމާއި ތަޖުރިބާ ލިޔުމަކުން ސާބިތުވޭތޯ އަޅުގަނޑުމެން ޔަޤީން ކުރަމެވެ. މީގެ އިތުރުން ޑޮނުޓަރުންނާއި ނަރުހުންނަކީ ބަލިމީހާގެ ބޭނުންތަކާއި އިހްސާސްތައް ދަންނަ މީހެއްތޯ ބަލަން ޖެހެއެވެ.\nކްލިނިކަލް ރިސާރޗް ސައިންޓިސްޓް އޯރތޮޕީޑިސްޓް އީ އެން ޓީ ސްޕެޝަލިސްޓް\nއެނީތިޓިސްޓް ޕެޑިއަޓްރިޝަން ޑައިޓިޝަން/ ނިއުޓްރިޝަނިސްޓް\nކާރޑިއޮލޮޖިސްޓް ފިޒިއޮތެރަޕިސްޓް ނަރުހުން\nޑާރމެޓޮލޮޖިސްޓް ސައިކޭޓަރިސްޓް ލެޑިކަލް އޮފިސަރ\nޖައިނޮކޮލޮޖިސްޓް ރޭޑިއޮލޮޖިސްޓް ކްލިނިކަލް ރީސަރޗަރ\nނެފްރޮލޮޖިސްޓް ނިއުރޮލޮޖިސްޓ ސާރޖަން\nކެމިކަލް ރިސާރޗް މެނޭޖަރ މެޑިކަލް ޑައިރެކްޓަރ ޑްރަގް ރެގިއުލޭޓަރީ ޑޮކްޓަރ\nލެބް ޓެކްނީޝަން/ ލެބް ސްޓާފް ފާރމަސިސްޓް/ކެމިސްޓް މައިކްރޯ ބައޮލޮޖިސްޓް\n1.5 ތަޢުލީމް- ޓީޗަރުންނާއި ޕްރޮފެސަރުން\nތިޔަބޭފުޅުން ތި ހޯއްދަވަނީ ތަމްރީނު ލިބިފައިވާ އަދި ޅަކުދިންގެ ސިކުނޑިތައް ބައްޓަންކޮށް ދުނިޔެއާއި ކުރިމަތިލެވޭ ފަދަ ބަޔަކައްހަދައިދޭނެ އިތުބާރު ހުރި ޓީޗަރުން ކަމުގައި ވާނަމަ ތިޔަބޭފުޅުން ބޭނުންވާނީ މިދާއިރާގައި އެންމެ ފުންނާބުއުސް އެންމެ ތަޖުރިބާ ކާރު ފަރާތެވެ. އެކަހަލަ ފަރާތްތަކަކީ އަބަދުވެސް ބޭނުންވާ ނަމަވެސް ވަރަށްމަދު ފަރާތްތަކެކެވެ. ހަރަދު ކުޑަ އަގު ހެޔޮ ގޮތްތައް ހުރި ކަމުގައި ވީނަމަވެސް ރަނގަޅު ޓީޗަރުންގެ ބަދަލުގައި އިތުރު ފަރާތެއް ހޯދުމަކީ ދަތި ކަމެކެވެ. އަޅު ގަނޑުމެން ފޯރު ކޮށްދެނީ ރަނގަޅު ތަމްރީނު ލިބިފައިވާ ތަޖުރިބާ ކާރު އަދި ދަރިވަރުންނަށް ކާމިޔާބީ އާއި ހަމައަށް ގެންދެވޭފަދަ ޓީޗަރުންނެވެ. އަޅުގަނޑުމެން ތައުލީމުގެ ދާއިރާ އަށް ކޮށްދެމުން އަންނަ އިންސާނީ ހިދުމަތަށް މިޑުލް އީސްޓް، ޔޫރަޕް އަދި ސައުތް އީސްޓް އޭޝިއާގެ ކްލަޔަންޓުން ތައުރީފު ކޮށްފައި ވެއެވެ.\nއަޅުގަނޑުމެން ހިދުމަތް ދެމުން އަންނަނީ ކޮލަޔަންޓުންގެ ބޭނުންތަކަށް ބަލާ އެބޭނުންތައް ދެނެގަނެގެންނެވެ. ބްރިޓިޝް ސްކޫލުތަކާއި އަރަބި ސްކޫލުތަކަށް ބޭނުންވާ ހިސްޓްރީ، ސައެންސް، ހިސާބު އަދި ކޮންޕިޔުޓރ ޓީޗަރުންގެ ތަފާތު އަޅުގަނޑުމެންނަށް އެނގެއެވެ. މި ޝަރުތުތައްހަމަވާ ތިޔަބޭފުޅުން ބޭނުންވާފަދަ މުއައްޒަފުން ފޯރު ކޮށްދިނުމަށް އަޅުގަނޑުމެން އިސްކަންދެމެވެ. އިޛްތިމާއީ ދަތިތަކަށް ބަލާ ރަނގަޅު މުސާރައެއްގައި އެންމެ އެކަށީގެންވާ މީހުން ހޯދުމަށް އަޅުގަނޑުމެންގެ ތަފާތު ވިޔަފާރީގެ އުކުޅެއް ބޭނުންކުރަމެވެ.\nއަޅުގަނޑުމެން މުއައްޒަފުން ފޯރު ކޮށްދެނީ:\n• ޕްރައިމަރީ ސްކޫލުތަކަށް\n• ސެކަންޑްރީ ސުކޫލުތަކަށް\n• އިންޓަރނޭޝަނަލް ބިޒްނަސް ސްކޫލުތަކަ\n1.6 އިންފޯރމޭޝަން ޓެކްނޮލޮޖީ\nއަޅުގަނޑުމެން، ތިޔަބޭފުޅުންބޭނުންވާ ފެންވަރުގެ އައި.ޓީ ޕްރޮފެޝަނަލުންނާއި ސޮފްޓުވެއަރ ޑިވެލޮޕަރުން ހޯދައިދެމެވެ. އަލުގަނޑުމެން މިދާއިރާގައި ހާސިލް ކޮށްފައިވާ ގަނަގުނަ ތަޖުރިބަގެ ސަބަބުން މިދާއިރާގެ ބޮޑަތި ތަޖުރިބާކާރުންނާއި އަޅުގަނޑު މެންނާއި ގުޅުންއޮވެއެވެ. އަޅުގަނޑުމެންގެ ތަޖުރިބާ ބޭނުންކޮށްގެން މި ދާއިރާއަށް ބޭނުންވާ މަތީފެންވަރުގެ އަދި މެދު ފަންތީގެ ތަޖުރިބާކާރު އައި.ޓީ ސްޕެޝަލިސްތުން އަޅުގަނޑުމެން ހޯދަމެވެ.\nތިޔަބޭފުޅުން އަޅުގަނަޑުމެންނަށް އިތުބާރު ކުރައްވާ، އަޅުގަނޑުމެން ތިޔަބޭފުން ހާސިލްކުރަންބޭނުންވާ ހުވަފެންތައް އެންމެ ރަނގަޅު ސިކުނޑިތަކުގެ އެހީގައި ހާސިލް ކޮށްދޭނަމެވެ.އަޅުގަނޑުމެން، އެމް އީ އެސް އަކީ އިތުބާރުހުރި މުއައްޒަފުން ރެކްރޫޓްކުރާއޭޖެންސީއެކެވެ. ދިވެހި ރާއްޖެއަށް ހާއްސަކޮށް ގައިމްކުރެވިފައިވަ އަދި ބޭނުންވާ ޓެލެންޓާއި ޝަރުތުތައް ހަމާވާ މުއައްޒަފުން ފޯރު ކޮށްދޭ ފަރާތެކެވެ.\nބިޒްނަސް އެނަލިސްޓް ކިއު.އޭ ޓެސްޓަރ ޑަޓަބޭސް އެޑްމިނިސްޓްރޭޓަރ\nޕްރޮގްރާމަރ ފީލްޑް އިންޖިނިއަރ ސިސްޓަމް އެޑްމިނިސްޓްރެޓަރ\nޑަޓަ ވެއަރހައުސިންގ ޕްރޮޖެކްޓް މެނޭޖަރ ވެބް ޑިސައިނަރ / ޑިވެލޮޕަރ\nޓެލެކޮމިއުނިކޭޝަން ދާއިރާއިން ދެމުންދާ އިންސާނީ ހިދުމަތުގެ ސަބަބުން ދުނިޔޭގެ ފެންވަރެއްގައި އެހިދުމަތް ދެމުންދާ ޖަމާއަތްތަކަށް ވަރަށްގިނަގުނަ ހިދުމަތްތަކެއް ލިބެމުން އެބަދެއެވެ. ޓެލެކޮމިއުނިކޭޝަން ދާއިރާއަކީ ވަރަށް ބޮޑަށް ކުރިއަރަމުންދާ ދާއިރާއެކެވެ. ޓެލެ ކޮމިއުނިކޭޝަން ދާއިރާއަށް މިހާރު ކުރިމަތިވެފައިވާ އެންމެބޮޑު ދައްޗަކީ ފުރިހަމަ ހިދުމަތެއް ފޯރުކޮށްދޭނެ ބޭނުންވާފެންވަރުގެ މުއައްޒަފުން ހޯދުމެވެ.\nވަރަށްގިނަ ކުންފުނިތަކަކީ ވަޒީފާގެ ތަފަތު ފުރުސަތުތަކެއްހގުރި ކުންފުނިތަކެވެ. އަޅުގަނޑުމެން މިކަމަށް ހޮވަ މުއައްޒަފުންނަކީ އެންމެ ގާބިލު އަދި ބޭރުގެ ކުނަފުނިތަކުގައި މަސައްކަތް ކޮށްއެކަމުގެ ތަޖުރިބަ ހޯދައިފައިވަ މީހުންނެވެ. ތިޔަބޭފުޅުންގެ އުންމީދު ތަކަށް އެކަށީގެންވާ ހިދުމަތެއްފޯރު ކޮށްދެވޭނެ ބަޔަކުކަމުގައި މި މުއައްޒަފުން ވާނެއެވެ.\nއަޅުގަނޑުމެންގެ ޓެލެކޮމިއުނިކޭޝަން އޭޖެންސީން ހާއްސަމަގާމުތަކަށް ބޭނުންވާ މުއައްޒަފުން މަދު ވަގުތު ކޮޅެއްގެތެރޭގައި ހޯދައިދެމެވެ. އަޅުގަނޑުމެން ޓެލެކޮމް އިންޑަސްޓްރީގެ ހުރިހާ ދާއިރާ ތަކަކަށްވެސް އިސްކަންދެމެވެ.\n1.8 އުފެއްދުންތެރިކަމާއި މެނުފެކްޗަރިން\nމެނުފެކްޗަރިންނަކީ އުފެއްދުންތެރިކަމަށް ބަލާއިރު އިންދަސްޓްރީ ތަކުގައި އެކިއެކި މެޝިންތައް ބެނުން ކޮށްގެން އެއްޗިހި އުފެއްދުމެވެ. އެހެންކަމުން މި ފަދަ އިންޑަސްޓްރީ ތަކަށް ލިބޭ ފައިދާ ބިނާވެފައިވަނީ އެ އިންޑަސްޓްރީގައި އުފައްދާ ތަކެތީގެ މައްޗަށެވެ.\nއެހެން އިންޑަސްޓްރީ ތައްފަދައިން އުފެއދުންތެރިކަމާއި މެނުފެކްޗަރިންގެ އިންޑަސްޓްރީވެސް ބިނާ ވެފައި ވަނީ އެ އިންޑަސްޓްރީގައި މަސައްކަތް ކުރާ މުއައްޒަފުންގެ މައްޗަށެވެ. އަދި އުފައްދަ މިންވަރާއި މުއައްޒަފުންގެ އަދަދު މާކެޓައް ބަރޯސާ ވެއެވެ. މާކެޓައް އަންނަ ބަދަލުތަކާއި ޑިމާންޑަށް އަންނަ ބަދަލުތަކާއި އެއްގޮތަށް މުއަށްޒަފުންގެ އަދަދަށް ބަދަޅު ގެނައުމަކީ ދަތި ކަމެކެވެ.\nޕްލާނޓް މެނޭޖަރ އޮޕަރޭޝަންސް މެނޭޖަރ މެއިންޓެއިނަންސް ސުޕަރވައިޒަރ\nލޮޖިސްޓިކްސް މެނޭޖަރ އިންޑަސްޓްރިއަލް އިންޖީނިއަރ ސޭލްސް އިންޖީނިއަރ/އެގްސެކިއުޓިވް\nޕްރޮޑަކްޝަން މެނޭޖަރ މެއިންޓެއިނަންސް އިންޖީނިއަރ އިލެކްޓްރިކަލް އިންޖީނިއަރ\nސަޕްލައި ޗެއިން މެނޭޖަރ މެނުފެކްޗަރިންގް އިންޖީނިއަރ ޓެކްނިކަލް ސަޕޯރޓް\nކިއު އޭ/ ކިއު ސީ އެގްސެކިއުޓިވް ޑިޒައިން އިންޖީނިއަރ މެކޭނިކަލް އިންޖީނިއަރ\nޕްރޮޖެކްޓް މެނޭޖަރ ވެލްޑިންގް އިންޖީނިއަރ ހެލްޕް ޑެސްކް\n2. ލިޔެކިޔުންތައް ގެންގުޅުން\nއަޅުގަނޑުމެންގެ ކުންފުނީގެ ފަރާތުން ހިންގި ސާރވެ އަކުން ދައްކާ ގޮތުގައި ފާއިތުއެދިޔަ އަހަރުތަކުގެ ތެރޭގައި ގިނަ ކުންފުނިތަކުން ވަނީ ވޯރކު ޕާރމިޓް ޖޫރިމަނާގެ ގޮތުގައި ގިނަ ޢަދަދެއްގެ ފައިސާ ޚަރަދު ކޮށްފައެވެ. މިކަން މިގޮތަށް ދިމާވުމުގެ މައިގަނޑު ސަބަބެއް ކަމުގައި ވެފައިވަނީ ކުންފުނިތަކަށް އެކަށީގެންވާ މައުލޫމާތު ލިބިފައިނުވުމާއި، ޤާނޫނީ ލިޔެކިޔުންތައް ރަނގަޅަށް ބެލެހެއްޓިފައި ނުވުމެވެ.\nއަޅުގަނޑުމެންގެ ކުންފުނީގައި ސަރުކާރު ލިޔެކިޔުންތައް ބެލެހެއްޓުމުގައި ތަޖްރިބާކާރު މާހިރުންގެ ޓީމެއް ޙަރަކާތްތެރި ވުމަކީ މިކުންފުނީގެ ފަރާތުން ކަސްޓަމަރުންނަށް ދެވޭ މައިގަނޑު ޚިދުމަތެކެވެ.\nމިފަދަ ޚިދުމަތެއް ތަޢާރަފް ކުރުމުގެ މައިގަނޑު މަޤްޞަދަކީ ކުންފުނިތަކަށް ޤާނޫނީ ކަންކަމުގަ އާއި ސަރުކާރުގެ ލިޔެކިޔުންތައް ބެލެހެއްޓުމުގައި އެހީތެރިވުމެވެ. މި ޚިދުމަތުގެ ސަބަބުން ޖޫރިމަނާގެ ގޮތުގައި ކުންފުނިތަކުން ދައްކަންޖެހޭ ފައިސާ މަދުވާނެއެވެ. އަދި ހަމަ އެއާއެކު ސަރުކާރަށްވެސް އެތައް ފަސޭހަތަކެއް ވެގެން ދާނެއެވެ. މިކަންތައްތައް ޙާޞިލް ކުރުމަށްޓަކައި އަޅުގަނޑުމެން ވާނީ ގިނަ ޢަދަދެއްގެ ފައިސާ ހޭދަކޮށް ސޮފްޓްވެއަރ އެއް ބަހައްޓާފައެވެ. ހަމަ އެއާއެކު ސޮފްޓްވެއަރ އެއް ބޭނުންކުރާނެ ގޮތުގެ ތަމްރީނު މުވައްޒަފުންނަށް ދެވިފައި ވާނެއެވެ.\nއަޅުގަނޑުމެންގެ ޚިދުމަތްތަކުގެ ތެރޭގައި\n• ކޯޓާ ހޯދުން\n• ވޯރކްޕާމިޓަށް އެދުން\n• ވޯރކްޕާމިޓްގެ މުއްދަތު އިތުރު ކުރުން\n• ވޯރކްޕާމިޓް ކެންސަލް ކުރުން\n• ވޯރކްޕާމިޓް އައު ކުރުން\n• ވަޒީފާ އަދާކުރާ ތަނާއި މަޤާމު ބަދަލުކުރުމަށް އެދުން\n• ވިސާއަށް ފައިސާ ދެއްކުން\nނޯޓް: އެމް އީ އެސްއަކީ ޕާސްޕޯޓް ހައްދައި ދުނުމުގެ ކަންތައް އެންމެފަހުގެ ޓެކްނޮލޮޖީ އާއެކު ކުރެވޭ ކުންފުންޏަކަށް ވުމުން އެއްވެސް ކުށެއްނެތި ވަރަށް އޮމާންކަމާއެކު ކަންތައް ނިންމާލެވެއެވެ.\nމިނިސްޓްރީ އޮފް ހިއުމަން ރިސޯސްއިން މަޢިލޫމާތު ހޯދުންފަދަ އިތުރު ޚިދުމަތްތަކަށް އެދިލެއްވުމުން އެ ޚިދްމަތްތައް ފޯރުކޮށްދެވޭނެ ވާހަކަ ދެންނެވީމެވެ.\nކަސްޓަމަރުންގެ ބޭނުންތައް ރަނގަޅަށް ދެނެގެތުމަށްޓަކައި އަޅުގަނޑުމެންނާ މުޢާމަލާތު ކުރުމަކީ އެެދެވިގެންވާ ކެމެކެވެ. އަޅުގަނޑުމެންގެ ޚިދުމަތްތަކަކީ ކަސްޓަމަރުންނަށް އެއްވެސް އުދަގުލަކާ ނުލައި ލިބެވޭނެހެން އިންތިޒާމު ކުރެވިފައިވާ ޚިދުމަތްތަކެކެވެ.\nއެމް އީ އެސްއަކީ ރައްޖޭގައި ފާހަގަ ކޮށްލެވޭ މުވައްޒަފުން ފޯރުކޮށްދޭ އެޖޭންސީއެކެވެ.\nކަސްޓަމަރުންނާއެކު އޮންނަ ގުޅުމަކީ ޚިދުމަތްތައް ފޯރުކޮށްދީ ނިމުމުން ނިމޭ ކަމެއް ކަމުގައި އަޅުގަނޑުމެން ނުދެކެމެވެ. އެހެނީ ދެފަރާތައް ފައިދާވާ ގޮތުން ދިގު މުއްދަތަކަށް ދެމިގެންދާނެ ގުޅުުމެކެވެ. ބައްދަލުވުން ތަކައްފަހު ޚިދުމަތުގެ ފެންވަރު ދެނެގަނެ ރަނގަޅުކުރަން ހުރި ކަންތައް ބުނެދެއްވުމަކީ ޚިދުމަތްތަކުގެ ފެންވަރު ރަނގަޅު ކުރުމަށް އެޅޭފިޔަވަޅެކެވެ. އޮފީސް ގަޑިއަށްފަހު އަޅުގަނޑުމެންނާ ބައްދަލުކުރަން ބޭނުންނަމަ ގުޅޭނެ ނަމްބަރ ފޯރުކޮށްދެވޭނެ ވާހަކަ ދެންނެވީމެވެ.\nއަޅުގަނޑުމެންގެ އުއްމީދަކީ އެމް އީ އެސް ޕީ އެލްގެ ފަރާތުން ފޯރުކޮށްދޭ ޚިދުމަތް ތަކަކީ ކޮބައިކަމާއި އެ ޚިދުމަތްތަކުގެ ފެންވަރު ތިޔަ ބޭފުޅުންނަށް ރަނގަޅަށް އެނގުމެވެ. އަޅުގަނޑުމެންގެ މި ޕްރޮޕޯސަލް އަކީ ތިޔަ ބޭފުޅުން ގަޔާވާނެ ޕަރޮޕޯސަލް އަކަށް ވެ އަވަސް މުސްތަޤުބަލެއްގަ ޚިދުމަތް ފޯރުކޮށްދިނުމުގެ ފުރުޞަތު ލިބޭނެކަމަށް އުއްމީދު ކުރުމެވެ.\nއަޅުގަނޑުމެންގެ ކަސްޓަމަރުންގެ ތެރޭގައި ސަރުކާރުގެ އެކިއެކި މުއައްސަސާތަކާއި ކައުންސިލްތަކާއި (ލޯކަލް އަދި ސިޓީ) އަދި ބޮޑެތި އިމާރާތް ކުރާ ކުންފުނިތަކާއި ރިސޯޓް އަދި ވަކިވަކި އެޖެންސީތައް ހިމެނެއެވެ.\nއަޅުގަނޑުމެންގެ އޮފީސް ހޮޅުވިފައި ހުންނާނީ: އާދީއްތަ- ބުރާސްފަތި 09:00 އިން 17:00 އަށެވެ.\nހޮނިހިރު ދުވަހު 09:30 އިން 4:30 އަށެވެ.\nއަޅުގަނޑުމެންގެ ހޮޓްލައިން ނަމްބަރުތަކަށް 24 ގަޑިއިރު ގުޅެން ހުންނާނެއެވެ.\nމއ. މޫންލައިޓްގެ،2ވަނަ ފަންގިފިލާ، ސަބުދެރިޔާ މަގު، މާލެ، ދިވެހި ރާއްޖެ\nފޯން: 9603310404+ ފެކްސް: 9603310505+ ހޮޓްލައިން:+9607778525


ލިޔުނީ: ސާމާ އަޙްމަދު | 27/05/2013 | No Comments »\nދަރިންގެ މައްޗަށް މައިންބަފައިން މާތްވެގެންވުމާމެދު އެއްވެސް މީހަކު އިންކާރެއް ނުކުރާނެއެވެ. މައިންބަފައިންނަކީ ކުދިން ދުނިޔެއަށް އައުމުގެ ސަބަބެއްކަމުގައި މާތްﷲ މެދުވެރިކުރެއްވި ފަރާތެވެ. އަދި އެ ދެމީހުންނަށްޓާކައި ވަރަށް ބޮޑު ހައްގުތަކެއް ދަރިންގެ މައްޗަށް ވެއެވެ.ފަހެ ހަމަކަށަވަރުން އެދެމީހުން ކުޑައިރު ބަލާބޮޑުކުރިއެވެ. ދަރިފުޅަށްޓަކާ އެދެމީހުން ރޭގަނަޑު ހޭލާތިބެއެވެ. އޭނާގެ މަންމަ އޭނާ ނުވަމަސްވަންދެން ބަނޑުގައި އުފުލިއެވެ. އެ މުއްދަތު ތެރޭގައި އެ ދަރިފުޅު ކެއުމާއި ދަރިފުޅުގެ ސިއްހަތަށް ބޭނުންވާ ހުރިހާ ވަސީލަތެއް ދެމުންގެންދިޔައީ ހަމއެކަނި އެ މަންމައެވެ. ކީރިތި ﷲ މި ބަސްފުޅުގައި އަންގަވާފައިވާ ފަދައިންނެ وَوَصَّيْنَا الْإِنسَانَ بِوَالِدَيْهِ حَمَلَتْهُ أُمُّهُ وَهْنًا عَلَى وَهْنٍ وَفِصَالُهُ فِي عَامَيْنِ أَنِ اشْكُرْ لِي وَلِوَالِدَيْكَ إِلَيَّ الْمَصِيرُ (لقمان 14)\nމައިންބަފައިންނަށް އިހްސާންތެރިވުމާއި އޯގާތެރިވުން\nކީރިތިގުރުއާންގައި މާތް ﷲ މައިންބަފައިންނަށް އިހްސާންތެރިވުމާއި އޯގާތެރިވުމާބެހޭގޮތުން ވަހީކުރެއްވިއެއވެ.. وَقَضَى رَبُّكَ أَلاَّ تَعْبُدُواْ إِلاَّ إِيَّاهُ وَبِالْوَالِدَيْنِ إِحْسَانًا إِمَّا يَبْلُغَنَّ عِندَكَ الْكِبَرَ أَحَدُهُمَا أَوْ كِلاَهُمَا فَلاَ تَقُل لَّهُمَآ أُفٍّ وَلاَ تَنْهَرْهُمَا وَقُل لَّهُمَا قَوْلاً كَرِيمًا * وَاخْفِضْ لَهُمَا جَنَاحَ الذُّلِّ مِنَ الرَّحْمَةِ وَقُل رَّبِّ ارْحَمْهُمَا كَمَا رَبَّيَانِي صَغِيرًا (الإسراء 24,23) “އެއިލާހަށް މެނުވީ އަޅުކަންނުކުޅައުމަށާއި މައިންބަފައިންނަށް ހެޔޮކޮށްހިތުމަށް ކަލޭގެފާނުގެ ވެރިއިލާހު ކަނޑައަޅުއްވައި އެންގެވިއެވެ. އެ ދެމީހުންކުރެ އެކަކު، ނުވަތަ އެ ދެމީހުން ތިބާގެގާތުގައި ތިބެ، މުސްކުޅިކަމާ ހަމަޔަށް ފޯރައްޖެނަމަ، އެދެމީހުންނަށް ‘އުފް’ ވެސް ނުބުނާށެވެ! (އެބަހީ ނުރުހުމުގެ ކިތަންމެ ކުޑަބަހެއްވިއަސް ނުބުނާށެވެ.) އަދި އެ ދެމީހުންނަށް އަޑުލައި ނުހަދާށެވެ! އަދި މާތްބަހަކުން އެ ދެމީހުންނަށް ބަސްބުނާށެވެ! * އަދި އޯގާވެރިވުމުގެގޮތުން، ނިކަމެތިކަމުގެފިޔަ ތިބާ އެ ދެމީހުންނަށް ތިރިކޮށްލާށެވެ! އަދި ބުނާށެވެ! އަޅުގެ ވެރިއިލާހެވެ! ކުޑަކުއްޖަކު ކަމުގައި މިއަޅާވީދުވަހު، އެ ދެމީހުން މިއަޅާ ބަލައިބޮޑުކުރިފަދައިން އެ ދެމީހުންނަށް ރަޙުމަތްލައްވައިފާނދޭވެ!” އަދި އެހެން އާޔަތެއްގައި އެއިލާހަށް ޝުކުރުއަދާކުރުމަށް އެންގެވުމަށްފަހު، ދެން އަންގަވަނީ މައިންބަފައިންނަށް ހުތުރު އެއްޗެހި ނުގުވުމަށެވެ. މައިންބަފައިންނަށް ހުތުރުއެއޗެހި ކިިޔުމަކީ އެމީހުންނަށް ކުރަންޖެހޭ އިހްތިރާމާއި ފުށުއަރާކަމެކެވެ\nޢަބްދުﷲ ބިން މަސްޢޫދު ރަޟިޔަﷲ ޢަންހު، ރަސޫލުﷲ ޞައްލަﷲ ޢަލައިހިވަސައްލަމައާއި ސުވާލު ކުރެއްވިއެވެ. أَيُّ الْعَمَلِ أَحَبُّ إِلَى اللَّهِ تَعَالَى؟ “ﷲ ގެ ޙަޟްރަތުގައި އެންމެ ލޮބުވެތިކަންބޮޑުވެގެންވާ ޢަމަލަކީ ކޮބައިތޯއެވެ؟” ޖަވާބުގައި ރަސޫލާ ޞައްލަﷲ ޢަލައިހިވަސައްލަމަ ޙަދީޘްކުރެއްވިއެވެ. الصَّلَاةُ عَلَى وَقْتِهَا “ނަމާދު އޭގެ ވަގުތުގައި އަދާކުރުމެވެ.” އެކަލޭގެފާނު ސުވާލުކުރެއްވިއެވެ. ثُمَّ أَيُّ؟ “ދެން ކޮންކަމެއްތޯއެވެ؟” ރަސޫލާ ޞައްލަﷲ ޢަލައިހިވަސައްލަމަ ޙަދީޘްކުރެއްވިއެވެ. بِرُّ الْوَالِدَيْنِ “މައިންބަފައިންނަށް ކަމޭހިތައި ކިޔަމަންތެރިވުމެވެ.” އަނެއްކާވެސް، ‘ދެން ކޮންކަމެއްތޯ؟’ ޢަބްދުﷲ ބިން މަސްޢޫދު ރަޟިޔަﷲ ޢަންހު ސުވާލު ކުރެއްވުމުން، ރަސޫލާ ޞައްލަﷲ ޢަލައިހިވަސައްލަމަ ޙަދީޘްކުރެއްވިއެވެ. الْجِهَادُ فِيْ سَبِيْلِ “ﷲގެ މަގުގައި ޖިހާދު ކުރުމެވެ.” މިޙަދީޘުންވެސް، މައިންބަފައިންނަށް އިސްލާމްދީނުގައި ދެވިފައިވާ ޤަދަރު އަޅުގަނޑުމެންނަށް އެނގިގެން ހިނގައްޖެއެވެ. ﷲގެ މަގުގައި ޖިހާދުކުރުމަށްވުރެވެސް އިސްކަންދެވިފައި މިވަނީ މައިންބަފައިންނަށް ހެޔޮކޮށްހިތުމަށެވެ. އެހެންކަމުން اللهގެ ފޮތަށާއި ރަސޫލާ ޞައްލަالله ޢަލައިހި ވަސައްލަމަގެ(އެކަލޭގެފާނުގެ ސުންނަތަށް) ބަލައިފި މީހަކަށް، އިސްލާމްދީނުގައި މައިންބަފައިންނަށް ދެވިފައިވާ ޤަދަރު އެނގޭނެއެވެ. اللهތަޢާލާ އެއިލާހު ފިޔަވައި އެހެން އެއްވެސް ފަރާތަކަށް އަޅުކަންނުކުރުމަށް އަމުރުކުރެއްވުމަށްފަހު، ދެން އަމުރުކުރެއްވީ މައިންބަފައިންނަށް ހެޔޮކޮށްހިތުމަށެވެ.\nރަސޫލާ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. فَهَلْ لَكَ مِنْ وَالِدَيْكَ أَحَدٌ حَيٌّ؟ “ތިބާގެ މަންމާއާއި ބައްޕައާއި ދެމީހުންކުރެ އެކަކުވެސް ދުނިޔޭގައި އެބަހުރިހެއްޔެވެ؟” އޭނާ ބުންޏެވެ. نَعَمْ بَلْ كِلَاهُمَا “އާދޭހެވެ. މަންމައާއި ބައްޕަވެސް ދުނިޔޭގައި އެބަތިއްބެވެ.” ރަސޫލާ ޞައްލަﷲ ޢަލައިހިވަސައްލަމަ ސުވާލުކުރެއްވިއެވެ. فَتَبْتَغِيْ الْأَجْرَ مِنَ اللَّهِ؟ “ތިބާ ﷲގެ ޙަޟްރަތުން ދަރުމައާއި ޘަވާބު ބޭނުންހެއްޔެވެ؟” ދެން އޭނާ ‘އާދޭހެވެ.’ ބުނުމުން ރަސޫލާ ޞައްލަﷲ ޢަލައިހިވަސައްލަމަ ޙަދީޘްކުރެއްވިއެވެ. فَارْجِعْ إِلَى وَالِدَيْكَ فَأَحْسِنْ صُحْبَتَهُمَا “ތިބާގެ މަންމައާއި ބައްޕަގެ އަރިހަށްގޮސް އެދެމީހުންނަށް ހެޔޮކޮށް ހިތާށެވެ.” އެހެން ރިވާޔަތެއްގައި އައިސްފައިވެއެވެ. فَفِيْهِمَا فَجَاهِدْ “އެދެމީހުންނަށް ހެޔޮކޮށް ހިތުމުގައި ޖިހާދުކުރާށެވެ.”\nމައިންބަފައިން މަރުވުމަށްފަހު އެދެމީހުންނަށް ކޮށްދެވިދާނެ ކަންތައްތައް\nރަސޫލާ އަރިހުގައި ތިއްބަވައި އަންސާރިއްޔަ ބޭކަލަކު ވަޑައިގެން ދެންނެވިއެވެ. އޭ ރަސޫލާއެވެ.މައިންބަފައިން މަރުވުމަށްފަހު އަލުގަނޑުގެ މައްޗަށް އެއްވެސް ހައްގެއްވޭތޯއެވެ.ރަސޫލާ ހަދީޘްކުރެއްވިއެވެ އާއކެވެ އެއީ އެދެމީހުންނަށް ހޮޔެ ދުއާއި ފާފުއްސެވުން އެދި ދުއާކުރުމެވެ.އެދެމީހުންގެ އަހްދު ފުއްދުމާިއ އެދެމީހުންގެ ފަރާތުން ނޫނީ ގުޅުމެއްނުވާ ގާތްތިމާގެ މީހުންނާއި ގުޅުންބަދަހިކުރުމެވެ، އަދި މައިންބަފައިންގެ ރަހުމަތްތެރިންނަށް ކަމޭހިތުމެވެ.\nއެހެންކަމުން އަޅުގަނޑުމެންގެ ސަލަފުންވަނީ މައިންބަފައިންނަށް ހެޔޮކޮށްހިއްތެވުމުގައި ލާމަޘީލު ނަމޫނާތަކެއް ދައްކަވާފައެވެ. ޒައިނުލް ޢާބިދީން ރަޙިމަހުﷲއަކީ މިކަމުގައި މަޝްހޫރުވެވަޑައިގެންފައިވާ ބޭކަލެކެވެ. އެއްދުވަހަކު އެކަލޭގެފާނާއި ސުވާލުކުރެވުނެވެ. ކަލޭގެފާނު، މަންމައަށް ވަރަށް ކަމޭއްހިއްތަވައެވެ. ނަމަވެސް މަންމައާއި އެއްސުފުރާއެއްގައި ކެއިންބައްލަވާތަނެއް ނުފެނެއެވެ. އެހިނދު އެކަލޭގެފާނު ވިދާޅުވިއެވެ. “މަންމަ ނަންގަވަން ބޭނުންވެލައްވާ ކާއެތިކޮޅެއް، އަޅުގަނޑަށް މަންމައަށްވުރެ ކުރިން ނެގި މަންމަގެ ހިތުގައި ޖެއްސިދާނެކަމަށް އަޅުގަނޑު ބިރުގަނެއެވެ.” ކޮންފަދަ މިޘާލެއްތޯއެވެ! މިއަދު އަޅުގަނޑުމެންގެ ތެރެއިން ގިނަމީހުން، މައިންބަފައިންގެ ހިތުގައި ނުޖައްސާދުވަހަކަށް އިރުއަރައި ނުއޮއްސެއެވެ.\nދެހާސް ވަރަކަށް ރުފިޔާ މައިންބަފައިންނަށް ދެވުނީމާ، އެދެމީހުންގެ ޙައްޤު އަދާކުރެވިއްޖެޔޭ އަޅުގަނޑުމެންގެތެރެއިން ގިނަމީހުންނަށް ހީވާކަހަލައެވ. ‘އަޅުގަނޑަށް މަންމަގެޙައްޤު އަދާކުރެވިއްޖެތޯއެވެ؟’ “ނޫނެކެވެ. އަދި ތިބާއަށް، މަންމަ އުފުލި ވޭންތަކުގެތެރެއިން އެންމެވޭނެއްގެ ޙައްޤުވެސް އަދާނުކުރެވެއެވެ.” އެހެންކމުން މަންމައަށް އިސްލާމްދީނުގައި ދެވިފައިވާ ދަރަޖައެއްގެ މަތިވެރިކަންމިކަންތައްތކުންވެސް ދޭހަވެއެވެ.\nރަސޫލުﷲ ޞައްލަﷲ ޢަލައިހިވަސައްލަމަގެ އަރިހުން މީހަކު ސުވާލުކުރިއެވެ. مَنْ أَحَقُّ بِحُسْنِ صَحَابَتِيْ؟ “އަޅުގަނޑު އެންމެ ހެޔޮކޮށް ހިތަންވީ (ޢާއިލާގެމީހުންގެ ތެރެއިން) ކާކަށްތޯއެވެ؟” އެކަލޭގެފާނު ޙަދީޘްކުރެއްވިއެވެ. أُمُّكَ “ތިބާގެ މަންމައަށެވެ.” އޭނާ މިގޮތަށް ތިންފަހަރު ސުވާލުކުރުމުންވެސް އެކަލޭގެފާނު ދެއްވީ މިޖަވާބެވެ. ހަތަރުވަނަފަހަރު އޭނާ ثُمَّ مَنْ؟ “ދެން ކާކަށްތޯއެވެ؟” ސުވާލުކުރުމުން އެކަލޭގެފާނު ޙަދީޘްކުރެއްވިއެވެ. أَبُوْكَ “ތިބާގެ ބައްޕައަށެވެ.\nމައިންބަފއިންނަށް އުރެދުމަކީ އެންމެ ބޮޑެތި ފާފަތަކުގެ ތެރެިންވާ ކަމެއ ްﷲ އުރެދުމެއްނުވާ ކޮންމެ ކަމެއްގައި މައިންބަފައިންނަށް ކިޔަމަންވާންޖެހެއެވެ. ކީރިތި ރަސޫލާ ސައްލަﷲ ހަދީސްފުޅެއްގައި މާނަގައިވެއެވެ.އެންމެ ބޮޑެތި ފާފައަކީ ކޮބައިކަން ތިޔަބައިމީހުންނަށް ތިމަންކަލޭގެފާނު ހަބަރުދެއްވަމުހެއްޔެވެ؟މި ފަދައިން3ފަހަރ ހަދީޘްކުރެއްވިއެވެ. ތިމަން ދެންނޭވީމެވެ. އާދޭހެވެ ! ހަދީޘްކުރެއްވިއެވެެ.”ﷲ ޝަރީކަކުރުމާޢި ،މައިންބަފައިންނަށް ނުކިޔަމަންތެރިވުމެވެ.\nއުވައިސުލް ޤަރްނީ ރަޙިމަހުﷲއަށް މުޚަޟްރަމުބޭކަލުންގެ ތެރެއިން ލިބިލެއްވިދަރަޖަ ލިބިލެއްވީވެސް މަންމައަށް ހެޔޮކޮށްހިއްތެވުމުގެ ސަބަބުންނެވެ. އެކަލޭގެފާނަކީ ރަސޫލުﷲ ޞައްލަﷲ ޢަލައިހިވަސައްލަމަގެ ދުވަސްވަރުވެސް އުޅުއްވި ބޭކަލެކެވެ. ނަމަވެސް ރަސޫލުﷲ ޞައްލަﷲ ޢަލައިހިވަސައްލަމައާއި ބައްދަލުކުރައްވަވައި، އެކަލޭގެފާނުގެ ޞަޙާބީއަކަށް ވެވަޑައިނުގެންނެވުނީ މަންމައަށް ޚިދުމަތްކުރެއްވުމުގެގޮތުން މަދީނާއަށް ވަޑައިނުގެން މަޑުކުރެއްވީމައެވެ. އެކަލޭގެފާނު، ޞަޙާބީއަކަށްވެލެއްވުމުގެ މާތްޝަރަފު ދޫކުރެއްވީ މަންމައަށްޓަކައެވެ. އެހެންކަމުން ﷲތަޢާލާ އެކަލޭގެފާނު މާތްކުރައްވަވައި، އެކަލޭގެފާނު ދުޢާއެއްކުރައްވައިފިނަމަ، އެދުޢާއެއް ވަގުތުން އިޖާބަކުރައްވައެވެ.\nﷲތަޢާލާ އަޅުގަނޑުމެންނަށްވެސް ތެދުމަގުދައްކަވައި، މައިންބަފައިންނަށް ހައްގުތައް އަދާކޮށް މައިންބަފައިންނަށް ކަމޭހިތުމުގެ ސަބަބުން ސުވަރުގޭގެ މަތިވެރިދަރަޖަތައްލިބޭ، ޞާލިޙުއަޅުންގެ ތެރެއިން އަޅުގަނޑުމެންވެސް ލައްވަވާށިއެވެ.


މި މިނިސްޓްރީ IUL)459-HR/1/2019/236) ނަމްބަރު އިޢުލާން ބާޠިލްކޮށް، އެމަޤާމަށް ކުރިމަތިލުމުގެ ފުރުޞަތު އަލުން ހުޅުވައިލަމެވެ.\nބިޒްނަސް އެޑްމިނިސްޓްރޭޝަން،ބިޒްނަސް މެނޭޖްމަންޓް،ޕްބްލިކް އެޑްމިނިސްޓްރޭޝަން،މިއިން ދާއިރާއަކުން ދިވެހިރާއްޖޭގެ ޤައުމީ ސަނަދުތަކުގެ އޮނިގަނޑު ލެވެލް 4ގެ ސަނަދެއް ޙާސިލްކޮށްފައިވުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 26 ޑިސެންބަރު 2019 ވާ ބުރާސްފަތި ދުވަހުގެ 13:30 ގެ ކުރިން، މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް (ބިއްލޫރިޖެހިގެ، މަޖީދީމަގު) އަށެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމު ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ، 2019 ޑިސެންބަރު ނުވަތަ 2020 ޖަނަވަރީ މަހު، މިނިސްޓްރީ އޮފް ޖެންޑަރ، ފެމިލީ އެންޑް ސޯޝަލް ސަރވިސަސް (ބިއްލޫރިޖެހިގެ، މަޖީދީމަގު) ގައެވެ.\n20 ރަބީއުލްއާޙިރު 1441ހ\n17 ޑިސެންބަރު 2019މ\nސުންގަޑި: 26 ޑިސެންބަރު 2019 1330


Active 11,629 case, 8,863 dhivehin\nއެކްޓިވް 11،629 ކޭސް، 8،963 ދިވެހިން\nލ. ގަމުގައި ގާއިމް ކޮށްފައިވާ ކޮވިޑް-19 އަށް ފަރުވާދޭ ފެސިލިޓީ: ކޮވިޑްގެ ވަބާ ވަނީ މުޅި ރާއްޖެއަށް ގަދަވެގެންފައި --- ފޮޓޯ: ޕީއެސްއެމް\nކޮވިޑް-19 އިގެ އެކްޓިވް ކޭސްތަކުގެ އަދަދު 11،600 ވުރެ މައްޗަށް ހިނގައްޖެ އެވެ. ކޮވިޑަށް ޕޮޒިޓިވްވާ މީހުންގެ އަދަދު ބޮޑު ތަނުން އިތުރު ވެފައިވާއިރު މިދިޔަ 24 ގަޑިއިރުތެރޭ ޓެސްޓް ކުރި 6،208 ސާމްޕަލްގެ ތެރެއިން 1،501 ސާމްޕަލް ކޮވިޑަށް ޕޮޒިޓިވްވެފައި ވެއެވެ. މިވަގުތު ރާއްޖޭގައި ކޮވިޑުން ރަނގަޅު ނުވެ ތިބީ 11،629 މީހުންނެވެ. މިވަގުތު ވެސް ހޮސްޕިޓަލްގައި އެޑްމިޓްކޮށް 247 މީހަކަށް ދަނީ ފަރުވާ ދެމުންނެވެ.\nއެޗްޕީއޭގެ ތަފާސް ހިސާބު ދައްކާ ގޮތުން ބަލިން ފަސޭހަ ނުވެ ތިބި 11،629 މީހުންގެ ތެރެއިން 8،963 މީހުންނަކީ ދިވެހިންނެވެ. ބިދޭސީންގެ އަދަދަކީ 2،663 އެވެ. މީގެ ތެރޭގައި 18 އަހަރުން ދަށުގެ 290 ކުދިން ހިމެނެ އެވެ. އަދި 65 އަހަރުން މަތީގެ 49 މީހަކު ހިމެނެއެވެ.\nރާއްޖޭގެ ކޮވިޑް ނަންބަރު ވަނީ 38،520 އަށް އަރާފަ އެވެ. މިހާތަނަށް 26،795 މީހުން ވަނީ ކޮވިޑުން ރަނގަޅުވެފަ އެވެ.\nމިވަގުތު 247 މީހަކަށް އެޑްމިޓް ކޮށްގެން ދަނީ ފަރުވާ ދެމުންނެވެ. އޭގެ ތެރެއިން 218 މީހަކަށް ފަރުވާ ދެމުން ދަނީ ހުޅުމާލެ މެޑިކަލް ފެސިލިޓީގަ އެވެ. ދެން ތިބި މީހުންނަށް ފަރުވާ ދެނީ ދިވެހިންގެ މައި ހޮސްޕިޓަލް ދަރުމަވަންތަ (ޑީއެޗް) ގެ 11 ވަނަ ފްލޯ އާއި 16 ވަނަ ފްލޯގައި ކޮވިޑްގެ ބަލި މީހުންނަށް ހާއްސަ ކޮށްފައިވާ ސެންޓަރުގަ އެވެ.\nޑީއެޗް 11 އަކީ އައިސީޔޫއެކެވެ. އެއީ ކޮވިޑްގެ އެންމެ ހާލު ބޮޑު މީހުންނަށް ފަރުވާ ދިނުމަށް ހާއްސަ ސެންޓަރެކެވެ. ޑީއެޗް 16 އަކީ ކޮވިޑް ޖެހޭ މާބަނޑު މީހުންނަށް ހާއްސަ ސެންޓަރެކެވެ.\nއެޗްއީއޯސީން ބުނީ މިވަގުތު 16 މީހަކަށް އައިސީޔޫގައި ފަރުވާ ދެމުންދާއިރު ހަ މީހަކު އޮތީ ވެންޓިލޭޓަރުގައި ކަމަށެވެ. އޭގެ ތެރެއިން 12 މީހަކު އޮތީ ހުޅުމާލެ މެޑިކަލް ފެސިލިޓީގަ އެވެ. އެއީ އައިސީޔޫގައި ފަރުވާ ދެމުންދާ 10 މީހަކާއި ވެންޓިލޭޓަރަށް ލައިގެން ފަރުވާ ދެމުންދާ ދެ މީހެކެވެ.\nޑީއެޗް 11 ގައި ތިބީ ނުވަ މީހެކެވެ. އެތަނުގައި ހަ މީހަކު އައިސީޔޫގައި އަދި ތިން މީހަކު ވެންޓިލޭޓަރުގަ އެވެ.\n"ކޭސްތައް ދަށަށް ދިޔަ ކަމަކަށް ނުބެލެވޭނެ"


އެމްޑީޕީން އަންހެނުންގެ ރޫޙުގެ ނަމުގައި އަންހެނުންގެ ކޮމިޓީއެއް އުފައްދައިފި – Maldivian Democratic Party\nއެމްޑީޕީން އަންހެނުންގެ ރޫޙުގެ ނަމުގައި އަންހެނުންގެ ކޮމިޓީއެއް އުފައްދައިފި\nއެމްޑީޕީ ކޮންގްރެސްގެ މިއަދުގެ މެންދުރުފަހުގެ ދަންފަޅީގައި “އަންހެނުންގެ ރޫޙް” ގެ ނަމުގައި ކޮމިޓީއެއް އިންތިޚާބުކޮށްފިއެވެ.\nރާއްޖޭގެ އިންތިޚާބީ 77 ދާއިރާގެ އެމްޑީޕީ އަންހެނުންގެ އިންތިޤާލީ ކޮމިޓީގެ ރައީސާއިންނާއި އެމްޑީޕީގެ ގޮފިތަކުގެ ރައީސުންގެ ގޮތުގައާއި، ދާއިރާތަކުގެ ހިންގާ ކޮމިޓީގެ މެންބަރުންގެ ގޮތުގައި ކޮންގްރެސްގައި ބައިވެރިވި މަންދޫބުންގެ ވޯޓުން އަންހެނުންގެ ރޫޙުގެ ރައީސާއަކަށް ހޮވުނީ މާފަންނު ދެކުނު ދާއިރާއިން ޝިޔާމާ އަހުމަދު އެވެ. ޝިޔާމާ އެމަޤާމަށް އިންތިޚާބުވީ 110 ވޯޓު ލިބިގެންނެވެ. ނައިބުރައީސާއަކަށް ހޮވުނީ މަރިޔަމް ވަޙީދާ (ހުޅުހެންވޭރު ދާއިރާ) އެވެ. އެއީ 91 ވޯޓުންނެވެ. ރޫޙަށް ހޮވުނީ ސެކެޓްރީ ކަމަށް އަރީޝާ ޢަލީ (މައްޗަންގޮޅި ދެކުނުދާއިރާ) ހޮވުނީ 82 ވޯޓުންނެވެ. ޚަޒާންދާރަކަށް ޚަދީޖާ އަބޫބަކުރު (އާނިޔަތު)، (ގަލޮޅު އުތުރު ދާއިރާގެ ނައިބު ރައީސް) ހޮވުނީ 81 ވޯޓުންނެވެ. އިންތިޒާމް ސެކެޓްރީއަކަށް ފާތުމަތު ހަނީފް (ސ. ހިތަދޫ އުތުރު ދާއިރާ) ހޮވުނީ 42 ވޯޓުންނެވެ.\nމިކުރިއެރުމާއެކު ދެން ފެނިގެންދާނީ ޤައުމުގެ ނައު މިހާރު ދުއްވްމުންދާ ސްޕީޑަށްވުރެ ބާރު ސްޕީޑެއްގައި ދުއްވުމަށްޓަކައި އަންހެނުންގެ ފަރާތުން ކުރެވެން ހުރި މަސައްކަތްތައް ކުރުން ކަމުގައި އެރޫޙުގެ ނައިބުރައީސާ މަރިޔަމް ވަޙީދާ ވިދާޅުވިއެވެ.\n“އަޅުގަނޑުމެންގެ މިރޫޙުގެ މަޤްޞަދަކީ، ޤައުމު ތަރައްޤީ ކުރުމަށް ކުރާ މަސައްކަތުގައި އަންހެނުންގެ ބައިވެރިވުން އިތުރުކުރުމަށް. އަޅުގަނޑުމެން ޤަބޫލުކުރަން ތަރައްޤީގެ ހަރުފަތުގައި މިއީކީއެއް ނޫންކަން އަޅުގަނޑުމެން އަންހެނުންގެ ދަރަޖައަކީ. އަޅުގަނޑުމެނަށްވެސް ތަރައްޤީގެ އިސްސަފުގައި ޙަރަކާތްތެރިވެވޭނެ. އަޅުގަނޑުމެންގެ އުއްމީދަކީ އެއީ. އެހެންކަމުން އެމްޑީޕީން މިއަދު އަޅުގަނޑުމެން އަންހެނުންގެ ރޫޙެއް މިނެރުނީ މުޅި ރާއްޖޭގެ ހުރިހާ އަންހެނުންނަށް ބައިވެރިވެވޭނެ ގޮތަށް” އަންހެނުންގެ ރޫޙުގެ ނައިބްރައީސާ ވިދާޅުވިއެވެ.


SunOnline: Maumoon aa dhekolhah Jabir kuri dhauvaa saabitheh nuvi\nޝަފްނާ ހުސައިން 08 Apr 2021, 16:37\nޖާބިރު އަދި ރައީސް މައުމޫން--- ސަން ފައިލް ފޮޓޯ\nކާށިދޫ ދާއިރާގެ މެންބަރު އަބްދުﷲ ޖާބިރުގެ އަތުން ކުރީގެ ރައީސް މައުމޫން އަބްދުލްގައްޔޫމް 29 މިލިއަން ރުފިޔާގެ ލޯނެއް ނަންގަވައި، އެ ލޯނު އަނބުރާ ދައްކާފައި ނުވާކަމަށް ބުނެ ހުށަހެޅި މައްސަލަ ސާބިތު ނުވާކަމަށް ސިވިލް ކޯޓުން މިއަދު ހުކުމް ކޮށްފި އެވެ.\nމިދިޔަ ރިޔާސީ އިންތިހާބުގެ ކުރިން ރައީސް މައުމޫން ބޭނުންފުޅުވެގެން، ސިޔާސީ މަސައްކަތްތަކަށް 29 މިލިއަން ރުފިޔާގެ ލޯނެއް ދެއްވި ކަމަށް ޖާބިރު ވިދާޅުވެ އެވެ. އެކަމަކު އެ ފައިސާ އަނބުރާ ނުދައްކައިގެން ކަމަށް ވިދާޅުވެ ޖާބިރު އެތައް ފަހަަރެއްގެ މަތިން ވަނީ މައުމޫނަށް ފާޑުވިދާޅުވެފަ އެވެ. އަދި އޭނާ ވަނީ މައްސަލަ ސިވިލް ކޯޓަށް ހުށަހަޅުއްވާފަ އެވެ.\nޖާބިރު ވިދާޅުވެފައި ވަނީ ރައީސް މައުމޫނަށް ލޯނު ދެއްވުމުގެ މުއާމަލާތުގައި ރައީސް މައުމޫންގެ ދަރިކަލުން ފާރިސް މައުމޫން ހިމެނިވަޑައިގަންނަވާ ކަމަށެވެ. އަދި އެ މުއާމަލާތުގެ މަޝްވަރާތަކުގައި ޖާބިރުގެ އަނބިކަނބަލުން ދިޔާނާ ސައީދުވެސް ބައިވެރިވެވަޑައިގެންނެވި ކަމަށް ވެސް ވިދާޅުވި އެވެ.\nރައީސް މައުމޫންގެ ފަރާތުން ވިދާޅުވެފައި ވަނީ ރާއްޖޭގައިވެސް އެހެން ގައުމެއްގައިވެސް ޖާބިރު ބުނާ މުއާމަލާތެއް، ހިނގާފައި ނުވާ ކަމަށެވެ.\nޖާބިރު ކުރި ދައުވާ ސާބިތު ނުވާކަމަށް ސިވިލް ކޯޓުން މިއަދު ހުކުމް ކުރީ ވެސް އެ މުއާމަލާތް ހިނގި ކަމުގެ ހެކި ނެތުމުންނެވެ. އެހެންކަމުން އެ ފައިސާ ދައްކަން ރައީސް މައުމޫން އަށް އަންގާނެ ތަނެއް ނެތް ކަމަށް ސިވިލް ކޯޓުން ވަނީ ހުކުމް ކޮށްފަ އެވެ.\nއެ ފައިސާއަށް ހިޔާނާތްތެރިވިކަމުގެ ތުހުމަތު ރައީސް މައުމޫންގެ ދަރިކަލުން ފާރިސް މައުމޫނަށް ކުރައްވައި، އޭނާގެ މައްސަލަ ބަލަން އެދި ދިޔާނާ ވަނީ ފުލުހަށް މައްސަލަ ހުށަހަޅުއްވައިފަ އެވެ.


Kuda Kujjaku Rape Kuri Massala eh Fuluhun Balanee | Thiladhun\nކުޑަކުއްޖަކު ރޭޕްކޮށްފައިވާ މައްސަލައެއް ފުލުހުން ބަލަން ފަށައިފިއެވެ.\nފުލުހުން ބުނީ ފުލުހުންގެ ނޯތު ސެންޓްރަލް ޕޮލިސް ޑިވިޒަންގައި ހިމެނޭ ކ. އަތޮޅާއި، އއ. އަތޮޅާއި، އދ. އަތޮޅާއި އަދި ވ. އަތޮޅު ހިމެނޭ ރަށަކުން އަހަރުގެ އަންހެން ކުއްޖަކު ރޭޕްކޮށްފައިވާ މައްސަލައެއް ރޭގެ ވަގުތެއްގައި ފުލުހުންނަށް ހުށަހެޅިފައިވާ ކަމަށެވެ.\nއެކަން ހިނގި ވަކިރަށެއްވެސް، އިތުރު ތަފްޞީލެއްވެސް ފުލުހުން އަދި ހާމައެއް ނުކުރައްވައެވެ.\nބައެއް މީޑިއާ ޚަބަރުތައް ބުނާގޮތުން އެކަން ހިނގާފައިވަނީ އއ. އުކުޅަހުގައެވެ. އަދި މިމައްސަލަ ތަހުގީގުކުރުމަށް ފުލުހުންގެ ހާއްސަ ޓީމެއް ޓީމު މިވަގުތު އެރަށުގައި ހަރަކާތްތެރިވަމުން ދާކަމަށްވެސް މީޑިއާ ޚަބަރުތައް ބުނެއެވެ. އެއީ އުމުރުން 15 އަހަރުގެ ކުއްޖެއް ކަމަށްވެސް ޚަބަރުތައް ބުނެއެވެ.\nފަހަކަށް އައިސް ރޭޕް އާއި ޖިމްސީ ގޯނާގެ މައްސަލަތައް ފުލުހުންނަށް ހުށަހެޅޭ މިންވަރު ވަނީ އިތުރުވެފަ އެވެ. އެގޮތުން ދޮން ބައްޕައަކު އަންހެން ކުއްޖަކު ރޭޕްކުރި މައްސަލައެއް މީގެ ދެ ހަފްތާ ކުރިން ފެންމަތިވެފައިވާ އިރު ގުރޫޕަކުން ކުޑަ އަންހެން ކުއްޖަކު ރޭޕް ކުރި މައްސަލައެއް ވެސް ވަނީ ފެންމަތިވެފަ އެވެ.


SunOnline: Aharen fikuraavi islaamdheen: Islaamdheenugai anhenunge haisiyyathu\nއަހަރެން ފިކުރާވި އިސްލާމްދީން: އިސްލާމްދީނުގައި އަންހެނުންގެ ޙައިޘިއްޔަތު\nއަބްދުﷲ ފާރޫގް ހަސަން 26 Mar 2018, 07:10\nއިސްލާމްދީނާއި މުސްލިމުންނާ ބެހޭގޮތުން ފެތުރިފައިވާ ކުށްހީތަކުގެތެރެއިން ބައެއް ހީތަކަކީ އަންހެނުންނާ ބެހޭގޮތުން ފެތުރިފައިވާ ކުށްހީތަކެއް--- ފޮޓޯ: އޭޕީ\nތަރުޖަމާ : އަބްދުﷲ ފާރޫގުޚަސަން\nއިސްލާމްދީނާއި މުސްލިމުންނާ ބެހޭގޮތުން ފެތުރިފައިވާ ކުށްހީތަކުގެތެރެއިން ބައެއްހީތަކަކީ އަންހެނުންނާ ބެހޭގޮތުން ފެތުރިފައިވާ ކުށްހީތަކެވެ.\nއިސްލާމްދީން އައުމުގެ ކުރީން އާއްމުގޮތެއްގައި ހުރިހައި މުޖްތަމައުތަކެއްގައިވެސް އަންހެނުން ތިބީ ނިކަމެތި ކޮށްލައިފައެވެ. ދެރަކޮށްފައެވެ. އެމީހުނަށް އިހާނެތިކޮށްހިތައި އަނިޔާކުރެވުނެވެ.\nއިންޑިޔާގެ މުޖްތަމައުގައި ހުވަފަތްވާ އަންހެނުން ފިރިމީހާގެ ޗިތާގައި (ހަށިގަނޑާއެކު) އަންދައިލެވެއެވެ.\nއަރަބި ކަރައިގައި އަންހެންދަރީން ދިރިތިއްބައި ވަޅުލިއެވެ.\nޗައިނާގައި އަންހެނުންގެފަޔަށް ދަގަނޑުގެ ހަނިފައިވާންލައްވައެވެ.\nޝައްކެއްނެތެވެ. އަންހެނުންނަށް ކުރެވޭ އަނިޔާތަކާ ދެކޮޅަށް އަޑުއުފުއްލެވި މުސްލިޙުންތައް މިފަހުގެ ތާރީޚުގައިވަނީ އުފެދިފައެވެ. ނަމަވެސް އެހުރިހައި މުސްލިޙުން ނިކުމެވަޑައިގެންނެވުމުގެ އެތައްސައްތަ އަހަރެއްގެ ކުރީން އަރަބި ކަރައިގެ ބިމުންވަނީ އަންހެނުންގެ މުހުސިނަކު ތެދުވެވަޑައިގެންފައެވެ. އާދެ، އެބޭކަލަކީ އިސްލާމްދީނުގެ ނަބިއްޔާ ސައްލަﷲ އަލައިހިވަސައްލަމައެވެ. އެމާތްސާހިބާވަނީ އަންހެނުންނަށް ލިބެމުންދިޔަ އަނިޔާތައް ހުއްޓުމަކަށް ގެންނަވައިފައެވެ. އަންހެނުންނަށް އެހައިތަނަށް ލިބިފައިނެތް އެތައް ޙައްޤު ތަކެއް ހޯއްދަވައި ދެއްވައިފައެވެ.\nއަންހެނުންގެ ޙައްގުތަކުގެ ހުވަންހިލަންވެސްނެތް އަރަބިކަރައިގައި އިންސާނިއްޔަތުގެ މުހުސިންވަނީ އަންހެނުންނަށް ފިރިހެނުންނާ އެއްވަރުގެ މަގާމެއް ދެއްވައިފައެވެ. އެދުވަސްވަރު އަންހެނުންނަކަށް އާއިލާގެ މުއްސަންދިކަމުގެ އެއްވެސް މިންވަރެއް ނުލިބެއެވެ. ނަމަވެސް އިތުރުސާހިބާވަނީ ވިރާޘަތުގައި އަންހެނުންގެ ޙައްޤު ކަނޑައަޅުއްވައިފައެވެ. އަންހެނުންގެ ޙައްޤުތައް ބަޔާންކުރައްވައި ކީރިތި ޤުރުއާނުގައި ވަނީ ހުކުމުތަކާއި އިރުޝާދުތައް ބާވައިލައްވައިފައެވެ.\nމައިންބަފައިންނާއި ގާތްތިމާގެ މީހުންގެ މުދަލުން ވާރުތަވާ ބަޔަކު ކަމުގައި އަންހެނުން ހަމަޖެއްސެވީ އިސްލާމްދީނުގެ ނަބިއްޔާއެވެ. ނަމަވެސް މިއަދުވެސް ތަހްޒީބާއި ރަށްވެހިކަމަށް ދައުވާކުރާ އެތައް ޤައުމެއްގައި ވާރުތަ މުދަލުން އަންހެނުންނަކަށް ބައެއް ނުލިބެއެވެ. ވޯޓެއް ނުދެވެއެވެ. އިގިރޭސިވިލާތުގައި އަންހެނުންނަށް އެންމެ ފުރަތަމަ ވޯޓުދިނުމުގެ ޙައްގު ލިބުނީ 1928 ވަނަ އަހަރުއެވެ. އިންޑިޔާގެ މުޖްތަމައުގައި އަންހެނުންނަށް ވާރުތަ މުދަލުން ބައިލިބޭންފެށީ ދާދިމިދާކަށްދުވަހުއެވެ. ނަމަވެސް މީގެ ސާދަސައްތަ އަހަރުކުރީން އިސްލާމްދީނުގެ ނަބިއްޔާ އަންހެނުންނަށް މިހުރިހާ ހައްޤުތަކެއް ދެއްވިތަން އަޅުގަނޑުމެންނަށް ފެނެއެވެ. އެހެންވިއިރު އަންހެނުންގެ އެންމެ ބޮޑު މުހުސިނަކީ އިތުރު ސާހިބާ ސައްލަﷲ އަލައިހިވަސައްލަމަކަމީ ބަހްޘަކަށް ޖާގައޮތްކަމެއްނޫނެވެ.\nއިތުރު ސާހިބާ ސައްލަﷲ އަލައިހިވަސައްލަމަގެ އުނގަންނައި ދެއްވުންތަކުގައިވަނީ އަންހެނުންގެ ހައްޤުތަކަށް ވަރަށް ބޮޑަށް ބާރުއަޅުއްވައިފައެވެ. އިތުރު ސާހިބާ ނަސޭހަތްދެއްވައިފައިވަނީ އެވާޖިބުތަކާމެދު ޣާފިލުނުވުމަށެވެ. އިންސާފުވެރިކަމާއެކު ބަރާބަރަށް އެޙައްގުތައް އަދާކުރަމުން ގެންދިޔުމަށެވެ. އެމާތްސާހިބާ އަމުރުކުރައްވައިފައިވަނީ އަންހެނުންގެ ގައިގައިތަޅައި އަނިޔާކޮށް ނެހެދުމަށެވެ.\nއަންހެނުންނާމެދު މުއާމަލާ ކުރާންވީ ގޮތާބެހޭގޮތުން އެމާތްސާހިބާ ދެއްވައިފައިވާ ބައެއް އިރުޝާދުތައް މިތާނގައި ބަޔާންކޮށްލުމަކީ ވެސް ބޭނުންތެރި ކަމެއްކަމުގައި ދެކެމެވެ.\nތިމާގެ އަނބިމީހާގެ ގައިގައިތަޅައި އަނިޔާކުރާ މީހާއަކީ ޚުލުޤުރަނގަޅުމީހެއް ނޫނެވެ.\nތިޔަބައިމީހުންގެ ތެރެއިން އެންމެ ރަނގަޅުމީހަކީ ތިމާގެ އަނބިމީހާއަށް އެންމެހެޔޮމީހެކެވެ.\nއަންހެނުންނާމެދު ރަނގަޅަށް މުއާމަލާކުރަން އަރަހުށިމާތްﷲ ވަނީ ތިޔަބައިމީހުންނަށް އަމުރު ކުރައްވައިފައެވެ. އެހެނީ އަންހެނުންނަކީ ތިޔަބައިމީހުންގެ މައިންނެވެ. ނުވަތަ އުޚްތުންނެވެ. ނުވަތަ އަންހެން ދަރީނެވެ.\nސުވަރުގެވަނީ މައިންގެ ފައިތިލަދަށުގައެވެ.\nއެއްވެސް މުސްލިމަކު ތިމާގެ އަނބިމީހާއަށް ނަފުރަތު ނުކުރާހުށިކަމެވެ. އެހެނީ އޭނާގެ ކިބައިގައި ނުރަނގަޅު ސިފައެއްހުރިކަމުގައި ވިޔަސް ފިރިމީހާ އުފާވާފަދަ ރަނގަޅު އެހެނިހެން ސިފަތަކެއް ހުރެދާނެއެވެ.\nނޯކަރަކާ ނުވަތަ އަޅަކާ މުޢާމަލާ ކުރާގޮތަށް ތިމާގެ އަނބިމީހާއާ މުއާމަލާނުކުރާށެވެ. އޭނާގެ ގައިގައި ނުތަޅާށެވެ.\nތިބާ ކާއެއްޗެއް ތިބާގެ އަނބިމީހާއަށްވެސް ކާންދޭށެވެ. ތިބާ ބޭނުންކުރާ ފެންވަރެއްގެ ފޭރާން އޭނާއަށްވެސް ހޯދައިދޭށެވެ.\nތިބާގެ އަނބިމީހާއަށް އަނިޔާވެރިވެ އެއްޗެހިގޮވައި ނަހަދާށެވެ. އޭނާގެ މޫނުމަތީގައި ނުތަޅާށެވެ. ހިތުގައި ނުޖައްސާށެވެ. އޭނާ ދޫކޮށްލައިފައި ނުދާށެވެ. ފޮނުވައިނުލަށާށެވެ.\nއަނބިމީހާއަކީ އޭނާގެ ފިރިމީހާގެ ބަދަލުގައި ފިރިމީހާއަށް ލިބިފައިވާ ހުރިހާ އިޚްތިޔާރުތަކެއް ލިބިފައިވާ މަލަކާއެކެވެ.\nތިޔަބައިމީހުންގެ ކުރެ އެންމެ ހެޔޮކަންބޮޑީ ތިމާގެ އަނބިމީހާއާމެދު އެންމެ ރަނގަޅަށް މުއާމަލާކުރާމީހާއެވެ.\nއިސްލާމްދީނުގައި އަންހެނުންނަށް މިދެންނެވިފަދައިން ޙައްޤުތަކާއި މަތީދަރަޖަތަކެއް ދިނުމަށްފަހު އެބައިމީހުންގެ ބޮލުގައިވެސް މަސްއޫލިއްޔަތުތަކެއް އަޅުވައެވެ. އެބައިމީހުންވެސް އުޅޭނެ އިންތަކެއް ކަނޑައަޅައެވެ.\nފިރިމީހާއަށް އެނާ ފެންނަ ހިނދު ފިރިމީހާ އުފާކުރުވުމެވެ. އަމުރެއްކޮށްފިނަމަ ކިޔަމަންވުމެވެ. ފިރިމީހާދުރުގައިވާނަމަ ފިރިމީހާގެ މިލްކިއްޔާތާއި ތިމާގެ ޢިއްފަތްތެރިކަން ރައްކާތެރިކުރުމެވެ.\nޚުލުޤުހެޔޮ އަނތްބަކު ލިބުމަކީ ސުމާރެއްނެތްހައި ބޮޑު މުއްސަނދިކަމެއް ލިބުންފަދަކަމެކެވެ.\nރެއާދުވާލު ފަސްނަމާދުކޮށް ރަމަޟާންމަހު ރޯދަހިފައި ތިމާގެ ފިރިމީހާއަށް ކިޔަމަންވެ، ތިމާގެ އިއްފަތްތެރިކަން ރައްކާތެރިކޮށްފި އަންހެނަކަށް އޭނާ ބޭނުން ކޮންމެ ދިމާޔަކުން ސުވަރުގެ ވަދެވޭނެއެވެ.\nދުނިޔޭގައިވާ ހުރިހައި މުދަލަކަށްވުރެ އަގުހުރި އެއްޗަކީ ޢިއްފަތްތެރި އަނތްބެކެވެ.\nއާދެ، އިސްލާމްދީނުގެ ނަބިއްޔާ ޞައްލަﷲ އަލައިހިވަސައްލަމަވަނީ ބަޔާންވެދިޔަ ގޮތްގޮތުންނާއި އަދި އެނޫންވެސް އެތައް ގޮތަކުން އަންހެނުންނަށް ޙައްޤުތަކެއް ލިބިދެއްވައިފައެވެ. އެބައިމީހުންގެ ވާޖިބުތައްވެސް އޮޅުންފިލުއްވައި ދެއްވައިފައެވެ.\nއިސްލާމްދީން އަންހެނުންނަށް މިހާގިނަ ޙައްޤުތަކެއް ދީފައިވާއިރުވެސް ފިރިހެނުންނަށް އެއްއަނތްބަށްވުރެ ގިނަ އަނތްބަށް މީހުނާއިނުމުގެ ހުއްދަދީފައިވާތީ ބައެއްމީހުން އިއުތިރާޟުކުރެއެވެ. އެހުއްދައަކީ އަންހެނުންނަށް ކުރެވޭ ސަރީހު އަނިޔާއެއްނޫންތޯ ސުވާލުކުރެއެވެ.\nމިކަމާބެހޭގޮތުން އަޅުގަނޑުމެންނަށް ޖެހެނީ އިންސާނީ ތާރީޚު ދިރާސާކުރާށެވެ. ފިރިހެނުންގެ ފިޠުރަތު މުޠާލިއާކުރާށެވެ. އިންސާނީ ހަޔާތުގެ އަމަލީ މައްސަލަތަކަށް ސަމާލުކަންދީގެން މައްސަލައާމެދުވެސް ވިސްނާށެވެ.\nއިންޑިޔާގެ ތާރީޚަށް ބަލާއިރު ރާޖާދަޝްރަތުގެ އެތައް އަނބިކަނބަލުންނެއް ތިއްބެވިއެވެ. ހަމައެފަދައިން އަޅުގަނޑުމެންނަށް ކްރިޝަންޖީވެސް ފެނިފައިވަނީ ރުކުމަނީއާއި، ސީތާއާއި، ރާދާގެ އިތުރަށްވެސް އެތައް އަނބިއަނބިކަނބަލުންނެއްގެ މެދުތެރެއިންނެވެ. އެތަކެއް އަންހެންކުދީން ތަކެއްގެ (ގޯޕީންތަކެއްގެ) ތެރެއިންނެވެ. މަރުގަން ފަދަ ދޭވަތާއިންވެސް އެތަކެއް އަންހެނުންނަކާއެކު "މަޖާކުރާ" ތަންފެނެއެވެ. ތެދުފުޅެކެވެ. މިއީ އިހުޒަމާނުގެ ވާހަކަތަކެވެ. ޕުރާންތަކުގައި ހުރިވާހަކަތަކެވެ. އެހެންކަމުން ނިކަން ތާރީޚީ ޙަޤީޤަތްތަކާ ދިމާޔަށް ދަމާހިންގަވާށެވެ. ހިންދީންގެ ބޮޑެތި ރާޖާއިންގެ އެތައް އަނބިކަނބަލުންނެއް ތިއްބެވިއެވެ.\nއަޅުގަނޑުމެންގެ ތެމިލްނާޑޫގެ ކާޓާބައްމަންގެ ގަނޑުވަރުގައިވެސް އެތައް އަނބިކަނބަލުންނެއް ތިއްބެވިއެވެ. މިޒަމާނުގެ ސިޔާސީ ބައެއް ލީޑަރުންވެސް އެތައް އަނބިކަނބަލުންނެއް ގެންގުޅުއްވައެވެ.\nއިސްލާމްދީން އައުމުގެ ކުރީން އަރަބީންގެ ތެރޭގައިވެސް އަނބީން ގެންގުޅޭ ކަށެއް ވަކި ހައްދެއްނޯވެއެވެ. އާދަވެފައިއޮތީ އަނބީންގެ ޖަމާތައްތަކާއި ކަނީޒުންގެ އޮޅިއޮޅި ގެންގުޅުމެވެ. ނަމަވެސް އިސްލާމްދީންވަނީ އެއަދަދު ހަތަރަކާ ހަމަޔަށް މަދުކޮށް ހިފަހައްޓައިފައެވެ. ފިރިހެނުންގެ ނަފުސިއްޔާތާއި އަމަލީ ބޭނުންތަކަށް ރިއާޔަތް ކުރުމާއެކުގައެވެ. (ހަނގުރާމަތަކުގައި ފިރިހެނުން މަރުވުމުން ހުވަފަތްވެ ބިކަވާ އަންހެނުންގެ ސަބަބުން ކުރިމަތިވާ އިޖްތިމާޢީ މައްސަލަތައް ޙައްލު ކުރުމަށްޓަކައެވެ. "އިވްނިންގ ގެސްޓުން" އާދެ، ރޭގަނޑުގެ މެހެމާނުން ބޭނުންވެގެން އަންހެނުން އަމިއްލަޔަށް އިއުލާންކުރުމުގެ ހުތުރުން ސަލާމަތްކޮށް ދިނުމަށްޓަކައެވެ.)\nއިސްލާމްދީން އައުމުގެކުރީން ޢަރަބީންގެ ތެރޭގައި ކާވެނީގެވެސް ވަކި ޚާއްސަ ގަވާއިދެއް ހަމަތަކެއް ނޯވެއެވެ. ހަމައެފަދައިން ވަރިކުމުގެ ވެސް އުސޫލެއް ނޯވެއެވެ. އެއްވެސް މިންގަނޑެއް ނޯވެއެވެ. ހިތަށްއެރުމާއެކު ވަރިކޮށްލާންވީއެވެ. މިކަންކަން އިޞްލާހުކުރެއްވުމަށްޓަކައި އިލާހީ ހުކުމްތައް ބާވައިލެއްވިއެވެ. ވަކި އަދަދެއްގެ ތެރޭގައި ކާވެނީގެ ޢަދަދު ހިފެހެއްޓެވިއެވެ. ވަރިޔާ ބެހޭގޮތުންވެސް މުނާސަބު އަދަބުތަކާއި ޤަވާއިދު ތަކަކަށް ތަބާވުން ލާޒިމު ކުރެއްވިއެވެ. ކީރިތި ޤުރުއާނުގައި ވަޙީކުރައްވައިފައިވެއެވެ.\n"ޔަތީމުންނާމެދު، އަދުލުވެރި ނުވެވޭނެ ކަމަށް ތިޔަބައިމީހުންނަށް ހީވެ، ބިރުގެންފިނަމަ (އެބަހީ: ތިޔަބައިމީހުންގެ ބެލުމުގެ ދަށުގައިވާ ޔަތީމު އަންހެންކުދީންނާ ކައިވެނިކުރުމުގައި، އަދުލުވެރިނުވެވޭނެކަމަށް ހީވާނަމަ، އެނޫން) އަންހެނުންގެ ތެރެއިން ތިޔަބައިމީހުން ހިތްރުހޭ ބަޔަކާ ކާވެނިކުރާށެވެ.! ދެމީހުނާއެވެ. ނުވަތަ ތިންމީހުނާއެވެ. ނުވަތަ ހަތަރުމީހުނާއެވެ. ފަހެ، އަދުލުވެރި ނުވެވޭނެކަމަށް ބިރުގެންފިނަމަ އެކަކާއެވެ." (ސޫރަތުއްނިސާއު:3)\nމިއިރުޝާދުގައި ފޮރުވިފައިވާ ޙިކުމަތާމެދު ވިސްނައިވަޑައިގަންނަވާށެވެ. އާދެ، ޢަދުލުވެރިކަމާއި އިންސާފުވެރިކަމާއެކު ތިމާގެ އަނބިމީހާއާ މުއާމަލާކުރާށެވެ. އެއްއަނތްބަށްވުރެ ގިނަ އަނތްބަށް ކާވެނިކުރުމުގެ އިޒުނަވެސް އެބައޮތެވެ. އެކަމަކު ޝަރުޠަކީ އަދުލުވެރިވުމެވެ. ބޭއިންސާފުން އެއްކިބާވުމެވެ. އަނބީންގެ މެދުގައި ހަމަހަމަކަމާއި އަދުލުވެރިކަމާއެކު މުޢާމަލާ ނުކުރެވޭނެ ކަމުގައިވާނަމަ ކާވެނިކުރާންވާނީ އެކަކާއެވެ. (އަނބީންނާމެދު މިގޮތަށް މުއާމަލާކުރާން އިރުޝާދު ދީފައިވާ އެހެން އެއްވެސް ދީނެއް ނުވެއެވެ. ހަމަ އެފަދައިން އެއްފަހަރާ ކާވެނިކުރެވޭނެ މީހުންގެ އަދަދު އެހެންދީނެއްގެ ދީނީ ނައްސެއްގައި ވަކި މިންގަނޑެއްގައި ހިފަހައްޓައިފައެއްވެސް ނުވެއެވެ.)\nފިރިހެނުންނަކީ އެބައިމީހުންގެ ފިޠުރަތު ނިޔާކުރާގޮތުން އެމީހުންގެ ޖިންސީ އެދުންތަކުގެ އަލާއަރައިފިނަމަ ކޮންމެފަދަ ވަގުތެއްގައިވެސް އެކަމުގެ އާލާކަނޑުވާން ބޭނުންވާ ބައެކެވެ. އެހެންކަމުން ޤުދުރަތުން ފިރިހެނުން ލައްވައިފައިވަނީ އަބަދުވެސް ޖިންސީ އަމަލު ހިންގުމުގެ ޤާބިލުކަން ހުންނަގޮތަށެވެ. ނަމަވެސް އަންހެނުން މިއާ ތަފާތެވެ.\nމަހުކަންތަކުގެ ދުވަސްވަރާއި، ބަލިވެއިނދެ ވަކި މަރްހަލާއަކަށް އެޅުނީސުރެ ވިހައިގަދަވަންދެން ފިރިމީހާއާއެކު އެއްދާންކުރުމަކީ އަންހެނުން އުޒުރުވެރިވާކަމެކެވެ. އެހެންކަމުން އެހުރިހައި ދުވަހަކު ތިމާގެ ޖިންސީހޫނު މަތަކޮށް ކެތްތެރިވެގެން ތިބުމަކީ ހުރިހައި ފިރިހެނުންގެ ކިބައިން އުންމީދު ކުރެވޭ ކަމެއްނޫނެވެ. ހުރިހައި ފިރިހެނުން ތިމާގެ އަނބިމީހާ އެކަމަށް ޤާބިލުވަންދެން ޖިންސީ އަމަލުތައް ހުއްޓައިލައިގެން ތިބޭނެކަމަކަށް ނުބެލެވޭނެއެވެ. އެހެންކަމުން ފިރިހެނުންނަށް ހަލާލުގޮތުގައި އެމީހުންގެ ޖިންސީ ބޭނުންތައް ހާސިލުކުރެވޭނެ މަގެއް ހުޅުވައިފައިއޮތުމަކީ ބޭނުން ކަމެކެވެ. ހަރާންމަގުން ވަލަށްފޯލިޖަހަން މަޖްބޫރުވާގޮތަށް އެބައިމީހުންބަނދެވިފައި ތިބުމަކީ އިންސާފެއްނޫނެވެ. އެހެނިހެން ދީންތަކުގައި މިހާރު އަމަލުކުރެވޭ ގޮތުގައި ޤާނޫނުގެ ކުރިމަތީގައި ހުންނަނީ އެންމެ އަނތްބެކެވެ. އެކަމަކު "މިތުރުންގެ" ސުމާރެއްނޯވެއެވެ. އެކަމުން މުޖްތަމައުގައި ފެތުރެނީ ހަޑިމުޑުދާރުކަމެވެ. އަޚްލާޤާއި ޝަޚްސިއްޔަތު ދަނީ ހަލާކުވެ ވީދި ކުދިކުދިވަމުންނެވެ. ބައްލަވައިލެއްވި ކޮންމެ ދިމާޔަކުން މީގެ ހެކިފެނިވަޑައިގަންނަވާނެއެވެ.\nޝައްކެއްނެތެވެ. ޒިނޭއާއި ބަދުއަޚްލާޤީ ކަންތައްތައް ހަރާމްކޮށް އެއް އަނތްބަށްވުރެ ގިނަ އަނބީންނާ ކާވެނިކުރުމުގެ ޤާނޫނީ ހުއްދަދިން ޙިކުމަތްތެރި ދީނަކީ އިސްލާމްދީނެވެ.\nއިންތަކަކާއި ގައިދުތަކެއްގެ ތެރޭގައި އެއްކާވެންޏަށްވުރެ ގިނަ ކާވެނިކުރުމުގެ ހުއްދަދިންކަމީ އިސްލާމްދީން އަންހެނުންނާއި ފިރިހެނުންގެ ޖިސްމާނީ ފަރުމާއާއި، ނަފްސިއްޔާތާއި، އަމަލީބޭނުންތަކަށް ކޮށްފައިވާ ރިޢާޔަތެކެވެ. އަޅުގަނޑުގެ ނަޒަރުގައި މިއީވެސް އިސްލާމްދީނަކީ ސައިންސީ ދީނެއްކަމުގެ ސާބިތުހެއްކެކެވެ.


SunOnline: Bayyeh nethi maruvaa meehun ginavun\nބައްޔެއް ނެތި މަރުވާ މީހުން ގިނަވުން\nއ 31 Jan 2019, 09:18\nސިނަމާލެ ބްރިޖާ ގުޅިފައިވާ ހައިވޭމަތިން ދުއްވާފައި ދިޔަ ކާރެއް ކޮންޓްރޯލު ނުކުރެވިގެން ފުރޮޅާލާފައި-- ފޮޓޯ: ޝަފީއު\nފަހަކަށް އައިސް ރާއްޖޭގައި އާދަޔާއި ޚިލާފު ގޮތް ގޮތަށް، ބައްޔެެއް ނެތި މަރުވާ މީހުންގެ އަދަދު ވަރަށް ގިނަ ވެއްޖެ އެވެ. ބައެއް ފަރާތްތަކުން ބުނާ ގޮތުގައި ކުއްލި މަރު ގިނަވެއްޖެ ކަމަށް މިހާރު ފާހަގަ ކުރެވެނީ ކުރިއަށް ވުރެ ބޮޑަށް ރާއްޖޭގައި މުއާޞަލާތީ ޚިދުމަތްތައް ރަނގަޅު ވެފައި، ހަލުއި ވެފައި، ޚަބަރު ފެތުރުން އަވަސް ވީމަ އެވެ. އަދި ބައެއް ތަންތަނުން ޚަބަރާއި މަޢުލޫމާތު ދިނުމުގައި ތަންކޮޅެއް ބޮޑަށް ހުޅުވިފައި އޮންނަ ސިޔާސަތެއް ގެންގުޅެނީ އެވެ. އެހެން ގޮތަކަށް ދަންނަވަނީ ނަމަ ބައެއް މީހުންގެ ނަޒަރުގައި މި ކަންތައްތަކަކީ ކުރިން ވެސް ހިނގާ ކަންތައްތަކެވެ. ޚަބަރު ނުފެތުރެނީ އެވެ.\nކުއްލިއަކަށް މަރުވާ ބައެއް މީހުންނަށް އެހީތެރިކަން ފޯރު ކޮށްދިނުމަށް ކައިރީގައި ތިބޭ މީހުންނަށް ވެސް އެއްވެސް ކަމެއް ކޮށްދެވެން ނުއޮންނާނެ ފަހަރު ފަހަރު އަންނާނެ އެވެ. ކުއްލިއަކަށް ބޮޑު ހާރޓް އެޓޭކެއް ޖެހިފައި، ޑަކްޓަރަށް ގެންދިއުމުގެ ކުރިން މީހާ މަރުވާ އިރު ކައިރީ ގައި ތިބި ބަޔަކަށް ވެސް އެއްވެސް ކަމެއް ކުރެވޭޭނެ ފުރުޞަތެއް ނުއޮންނާނެ އެވެ. ކޮންމެ އަކަސް ފަހަކަށް އައިސް ރާއްޖޭގައި، ތަފާތު ސަބަބުތަކާއި ހުރެ، ތަފާތު ގޮތް ގޮތަށް ކުއްލިއަކަށް މަރުވާ މީހުންގެ އަދަދު ކަންބޮޑުވާ މިންވަރަށް މައްޗަށް ހިނގައްޖެ އެވެ. އެކަނިވެރި ދިރިއުޅުމެއް އުޅޭ އުމުރުން ދުވަސްވީ މީހެއް މަރުވެފައި އޮއްވައި ފެނުމުން، އެމީހެއްގެ ޖަނާޒާ ބާއްވާ ހިސާބުން އެކަން ނިންމާލުމަކީ އޯގާތެރިކަމާއި، އަޅާލުމުގެ މިންގަނޑަކުން ބަލާލާ އިރު އެންމެ ރަނގަޅު ގޮތެއް ނޫނެވެ. އެ ހިސާބަށް ކަންތައް ދިޔަ ގޮތް ބަލާލުން ރަނގަޅެވެ. އެެކަހަލަ ޙާދިސާތައް މުސްތަޤްބަލުގައި ކުރިމަތި ނުވޭތޯ ބެލުމަށެވެ. މިބާވަތުގެ ކަންތައްތައް ބަލައި ދިރާސާ ކުރާ ސަރުކާރުގެ މުއައްސަސާތައް ވެސް ހުރެ އެވެ. އެއް ތަނަށް ވުރެ ގިނަ ތަންތަނުން މި ވައްތަރުގެ މައްސަލަތައް ބަލަ އެވެ. އަދި މި ބާވަތުގެ ކަންތަކަށް ޝަޢުޤު ނަގާ އިޖްތިމާޢީ ޚިދުމަތުގައި މަސައްކަތް ކުރާ އަމިއްލަ ޖަމުޢިިއްޔާތައް ވެސް ހުރެ އެވެ. މަރުވި ގޮތުގެ އަސްލާ ހަމައަށް ދެވިއްޖެ ނަމަ އެކަހަލަ ޙާދިސާތައް މަދު ކުރެވޭތޯ ބެލުމަށް ދުރާލާ ކޮންމެވެސް މަސައްކަތްތަކެއް ކުރުމު ގެ ފުރުޞަތު އޮންނާނެ އެވެ.\nމަގުމަތީގެ އެކްސިޑެންޓުތަކުން މީހުން މަރުވުމަށް ވެސް ހުއްޓުމެއް ނާދެ އެވެ. އަޅުގަނޑު މިދަންނަވަނީ އެކްސިޑެންޓު ވާ ކޮންމެ ފަހަރަކު މީހަކު މަރުވާ ވާހަކަ އެއް ނޫނެވެ. އެހެންނަމަވެސް އެކްސިޑެންޓުތަކުގެ ސަބަބުން ގެއްލުންވާ މީހުން ހޮސްޕިޓަލަށް ގެންދާ ވާހަކަ އަކީ ޢާއްމު ވާހަކަ އެވެ. އައްޑޫ ސިޓީގެ ލިންކް ރޯޑްގައި ހިނގާ އެކްސިޑެންޓުތައް މަދު ކުރެވޭނެ ގޮތެއް ނުވެ އެވެ. މާލޭގެ ރިންގް ރޯޑު ވެސް އެކްސިޑެންޓުން ރައްކާތެރި ތަނަކަށް ނުހެދުނެވެ. ހުޅުމާލޭ އަށް ދަތުރުކުރަން އޮންނަ ފާލަމަކީ ރައްކާތެރި ކަމާ އެކު ދަތުރުކުރެވޭ ފާލަމަކަށް ވެސް ނުހެދުނެވެ. މި ދައްކަނީ ދޮޅު ކިލޯ މީޓަރުގެ ދިގު މިން ނެތް ފާލަމެއްގެ ވާހަކަ އެވެ. މީގެ ދެތިން ހަތަރު ރޭގެ ކުރިން، ފާލަން މަތީގައި އުޅޭ ފުރޭތަތައް ފެނުމުގެ ނަސީބު އަޅުގަނޑަށް ވަނީ ލިބިފަ އެވެ. ހަތަރު ފުރޭތަ ދުއްވީ ހަތަރު މޮޓަރސައިކަލެވެ. ފަހަތުގައި ވެސް އިތުރު ފުރޭތަ އެއް އިނެވެ. ގިނަ ފުރޭތައިގެ ބޮލުގެ އިސްތަށިގަނޑު ވަރަށް ދިގެވެ. މޮޓަރސައިކަލް ފާލަން މައްޗަށް ހުއްޓާފައި ހަޅޭލަވާ ފައި ފާލަން މަތީގައި ނަށަން ފެށީ އެވެ. އެ ނެށުމާއި އެންމެ ވައްތަރުވަނީ ފިލްމް "މުޙައްމަދުއް ރަސޫލުﷲ"ގައި ޤާރޫނުގެ ކުރިމަތީގައި ނެށި ނެށުމާ އެވެ. އެ ފުރޭތައިން ނަކީ މޫމިނު ފުރޭތައިންނަށް ވީތީވެ، އެއްވެސް މީހަކަށް ގެއްލުމެއް ނުދީ ހެމުން ހެމުން އޭތީގެ ސައިކަލުގައި މާލެ އަށް އެރީ އެވެ. އެހެންނަމަވެސް އެ ގޮތަށް ނަށަނިކޮށް ފުރޭތައިންނަށް ހިތާމަވެރި ޙާދިސާއެއް ކުރިމަތި ވުމަކީ ވެސް ދުރު ކަމެއް ނޫނެވެ. ފުރޭތައިންގެ ފާލަން މަތީގައި ނެށުމުގެ ދުވަސް ވެސް ނިމުމަކަށް އަންނަނީ އެވެ. ފާލަން މަތީގައި ބަހައްޓާ ކެމެރާ ހެދުމަށް އޯޑަރު ދީ ފައި ވާތީވެ އެވެ.\nރާއްޖެ އަކީ ފަތުރުވެރިކަމުގެ ޤައުމެކެވެ. ފަތުރުވެރިކަމަކީ ވަރަށް ނާޒުކު ޞިނާޢަތެކެވެ. ތިމާގެ ބާރު ނުފޯރާ ހިސާބުގައި ހިނގާ ކަމަކުން ވެސް މުޅި ޞިނާޢަތު ހަލާކު ވެގެން ހިގައިދާނެ އެވެ. ހަމަ އެގޮތަށް ރާއްޖެ އާ ބެހޭ ގޮތުން ފެތުރޭ ފަތުރުވެރިން ޖެހިލުންވާ ފަދަ ޚަބަރަކުން ވެސް ފަތުރުވެރިކަމަށް ލޮޅުން އަރާ ފާނެ އެވެ. ފަހަކަށް އައިސް ރާއްޖޭގައި އާދަޔާ ޚިލާފް ގިނަ އަދަދަކަށް ފަތުރުވެރިން މޫދުގައި މަރުވުމުގެ ހާދިސާތައް ހިނގަ އެވެ. މިކަމުގައި ރާއްޖޭގެ ފަތުރުވެރިކަމުގެ ޞިނާޢަތުގެ އިހުމާލެއް އޮންނަ ކަމުގައި ބެލުމުގެ ފުރުޞަތު ވެސް އެބައޮތެވެ. ރާއްޖެ އާއި ފަތުރުވެރިކަމުގެ ވިޔަފާރީގައި ވާދަ ކުރާ ޤައުމަކުން ފަތުރަފާނެ ފަތުރުވެރިން ބިރުގަންނަ ފަދަ، ރާއްޖެ އާ ބެހޭ މަޢުލޫމާތަކުން ރާއްޖެ އަށް ފަތުރުވެރިން އައުމަށް ޖެހިލުން ވެދާނެ އެވެ. އެންމެ ކުޑަ މިނުން ބަލާ ބެލުމަށް ރައްކާތެރި މާހައުލެއް ފަތުރުވެރިންނަށް ގައިމު ކޮށްދޭން ޖެހެ އެވެ. ފަތުރުވެރިން މޫދުގައި މަރުވާ އަދަދު ގިނަވާން ފެށުމުން ފަތުރުވެރިކަމާ ބެހޭ އޮފީހުން ޢާއްމު ކުރި ޚަބަރެއްގައި ބުނަނީ ވަރަށް އަވަހަށް ރިޒޯޓުތައް ޗެކް ކުރަން ފަށާނެ ކަމުގަ އެވެ. ރިޒޯޓުތައް ޗެކް ކުރުމާއި މޫދުގައި ފަތުރުވެރިން މަރުވުމާ ހުރި ގުޅުމެއް ދަންނަވާކަށް ނޭނގެ އެވެ. ރިޒޯޓުތައް ޗެކް ކުރަން ފެށުމުގެ ކުރިން މޫދަށް އެރޭ ފަތުރުވެރިންގެ ރައްކާތެެރިކަމާ ބެހޭ ގޮތުން ހަރުދަނާ ޤަވައިދެއް ހެދެންވީ އެވެ. އަދި ވަކި މުއްދަތެއްގެ ތެރޭގައި އެ ޤަވައިދު ތަންފީޒު ކުރަން މަޖުބޫރު ކުރަންވީ އެވެ. މިކަހަލަ ޤަވައިދެއް ހަދާ އިރު ފަތުރުވެރިކަމުގެ މަސައްކަތް ކުރެވޭ ހުރިހާ ރަށެއްގެ އޮއި ދެމޭ ގޮތް އެގެން ބޭނުން ވާނެ އެވެ. އޮއި ބާރު ސަރަހައްދުގައި ފަތުރުވެރިން މޫދަށް އެރިއުޅުން މަނާކުރެވޭ ނިޝާންތައް ހަރުކުރެވިފައި ހުންނަންވީ އެވެ. އަދި އޭގެ އިތުރަށް އެތަން ބަލަހައްޓާނެ ގާޑެއް ވެސް ހުންނަން ވީ އެވެ. އެފަދަ ގާޑެއް ދޭ މަޢުލޫމާތުގެ އަލީގައި ސަލާމަތީ އަވަސް ފިޔަވަޅު އެޅޭނެ ނިޒާމެއް ވެސް އޮންނަން ބޭނުން ވާނެ އެވެ. ރަށް ރަށުގައި ހިންގާ ގެސްޓު ހައުސްތަކުން ނެގޭ ފީ އަކުން ޚަރަދު ކޮށް ގެން ކުރިން ދެންނެވުނު ފަދަ ރައްކާތެރި ކަމުގެ ފިޔަވަޅު މީހުން ދިރިއުޅޭ ރަށްރަށުގައި ވެސް އެޅިދާނެ އެވެ. ފަތުރުވެރިކަމާ ބެހޭ އޮފީސް ވާން ވާނީ ދުރު ފެންނަ މަގު ދައްކައިދޭ ތަނަކަށެވެ. ރިޒޯޓެއް ހިންގުމުގެ ކޫސަނި ކަންތަކާ ބެހޭ އޮފީހަކަށް ނޫނެވެ.\nފީނަން ގޮސް ގެން މަރުވާ މީހުން ވެސް ވަރަށް ގިނަ އެވެ. މި ގޮތަށް އިވޭ މަރުގެ ފަހަތުގައި ގިނަ ފަހަރަށް އޮންނަނީ ފަރުވާ ކުޑަ ކަމާއި ނޭގުމެވެ. ބައެއް މީހުންނަށް ފީނާފައި މައްޗަށް އަރަން ޖެހޭ ގޮތް ވެސް ނޭގޭ ކަމުގައިވެ އެވެ. އަޅުގަނޑު މިދަންނަވަނީ މަސްވެރިކަމުގައި އެން ދަމަން، މަސް ހިފަން ފީނާ މީހުންގެ ވާހަކަ އެެވެ. ފީނާ މީހުންގެ އަމިއްލަ ބައެއް ކުންފުނިތަކުން އެމީހުން އަމިއްލަ އަށް ބައެއް އަތޮޅުގެ ބައެއް ރަށްރަށުގައި ފީނުމުގެ ރައްކާތެރިކަމާއި ހޭލުންތެރިކަމުގެ ކޮންމެވެސް މިންވަރެއްގެ ތަމްރީނުތަކެއް ދޭ ކަމުގައިވެ އެެވެ. އެކަމަކު އެއީ އަމިއްލަ ބަޔަކު އެ މަސައްކަތް ދެކެ ވާ ލޯބިން ކޮށްދޭ ކަމެއް ކަމުގައިވެ އެވެ. ސަރުކާރުގެ ކަމާ ބެހޭ ފަރާތަކުން މުޅި ރާއްޖޭގައި މަދުވެގެން އަހަރަކު އެއްފަހަރު ތަފާތު ފަރާތްތަކާ ގުޅިގެން މިފަދަ ތަމްރީނުތައް ބޭއްވޭތޯ މަސައްކަތް ކުރަންވީ އެވެ. މިފަދަ ތަމްރީނު ތަކަށް ބޭނުންވާ ފައިސާ ވަރަށް ފަސޭހަކަމާ އެކު ބޭރުގެ އޭޖެންސީ އަކުން ވެސް ލިބިދާނެ އެވެ. އަދި މިކަހަލަ ކަންތައްތައް ރަނގަޅު ކުރުމަށް ބޭނުންވާ ރާއްޖޭގެ ބައެއް ފަރާތްތަކުން ވެސް ކޮންމެ ވެސް ވަރަކަށް ޚަރަދު ކުރުމަށް ތައްޔާރު ވެދާނެ އެވެ. ބޭނުންވާނީ ކޮންމެވެސް ފަރާތެއްގެ އިސް ނެގުމެކެވެ.\nރާއްޖޭގެ ފަތުރުވެރިކަމުގެ ރައްކާތެރި ކަމަށްޓަކައި ވެސް ރާއްޖޭގައި ކުއްލިއަކަށް މަރުވާ މީހުންގެ ނުވަތަ ޝައްކު އުފެދޭ ގޮތަށް މަރުވާ މީހުންގެ އޮޓޮޕްސީ ރާއްޖޭގައި ހެދޭނެ ނިޒާމެއް އަވަހަށް ގައިމުކުރަން ވެއްޖެ އެވެ. އެންމެންގެ ރައްކަލަކަށް ޓަކަ އެވެ. ކިތަންމެ ބޮޑު ޚަރަދެއް ކޮށްގެން ވެސް މިއީ ކުރަން ވެއްޖެ ކަމެކެވެ. އެތައް ބިލިއަން ރުފިޔާ ޚަރަދު ކޮށްގެން ހޮސްޕިޓަލެއް އިމާރާތް ކުރާ ޤައުމެއްގައި އޮޓޮޕްސީ ހެދޭނެ ނިޒާމެއް ގައިމު ކުރުމަކީ އުނދަގޫ ކަމަކަށް ވެގެން ނުވާނެ އެވެ.\nކުރީގެ ނައިބް ރައީސްގެ ސޫތުކުޅި ދަތުރުފުޅު\nއިންސާނީ ރައްކާތެރި ކަމަށް އަޅާނުލެވެނީ ކީއްްވެ؟\nފަލަ ސުރުޚީ އިން ނުގޮސްގެން އުޅޭ ޚާއިނު\nދަރުމަވަންތަ ހޮސްޕިޓަލް ހިންގަންވީ ރޭވި ގޮތަށް\nދިވެހިންގެ ރަސްމީ ހެދުމަކީ ކޮބާ؟